TAG Ge Irushaadhakee Beyrah Nikunna Nama Moonu Nivaakurun, Surgical Mask Beynumeh Nuvey - Vaguthu\nޓެގްގެ އިރުޝާދަކީ ބޭރަށް ނިކުންނަނަމަ މޫނު ނިވާކުރުން، ސާޖިކަލް މާސްކް ބޭނުމެއް ނުވޭ!\nމާލޭގެ ފިހާރަތައް ހުޅުވާލުމުން ކުޔު ހަދާލާފަ؛- ވަގުތު އިމޭޖަސް- މުހައްމަދު އަފްޒަލް\nކޮވިޑް-19 އާއި ގުޅިގެން ލަފާދޭ، ޓެކްނިކަލް އެސިސްޓެންސް ގްރޫޕް، (ޓެގް) ޓީމުން އިރުޝާދު ދީފައި ވަނީ ބޭރަށް ނިކުންނަ ނަމަ މޫނު ނިވާކުރުމަށް ކަމަށާއި އެކަން ކުރުމަށް ސާޖިކަލް މާސްކް މުހިންމު ނުވާނެ ކަމަށް ކޮވިޑް-19 ގެ މައުލޫމާތުތައް ހިއްސާ ކުރުމަށް ސަރުކާރުން ކަނޑައަޅާފައި ހުންނަވާ ތަރުޖަމާން މުހައްމަދު މަބްރޫކް އަޒީޒް ވިދާޅުވެއްޖެއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން މަބްރޫކް ވިދާޅުވީ އަނގަ ނިވާކުރުމަށް ފޮތި ފަދަ އެއްޗެއް ވެސް ބޭނުން ކުރެވިދާނެ ކަމަށެވެ. މިވަގުތު ސާޖިކަލް މާސްކް ސިއްހީ މަސައްކަތްތެރިންނަށް ބޮޑަށް ޚާއްސަ ކުރާ ކަމަށާއި އެކަން އެގޮތަށް ކުރަމުން ދަނީ ރާއްޖެއަށް އިތުރަށް ލިބެން ހުރި މާސްކް ލިބެންދެން ކަމަށް ވެސް އޭނާ ވިދާޅުވިއެވެ.\nމީގެ އިތުރުން ޓެގް ޓީމުގެ އިރުޝާދަކީ މޫނު ނިވާކުރުން ކަމަށް ވުމާއި އެކު، މާސްކުތައް އާއްމުންނަށް މިވަގުތު ލިބޭކަން ކަށަވަރުކުރުން އެސްޓީއޯގެ މެންޑޭޓުގައި ވެސް ނުހިމެނޭނެކަން މަބްރޫކް ފާހަގަކުރެއްވިއެވެ. އެހެންނަމަވެސް ރައްކާތެރިކަމުގެ ގޮތުން ބަލާއިރު، ބަލި ނުފެތުރުމަށްޓަކާއި މޫނު ނިވާކުރުމުން ފުދޭނެކަން އޭނާ ފާހަގަކުރެއްވިއެވެ.\n"މި ވައިރަސް އެއް ނާންނާނެ މަގުމަތީގައި އުޅެނިކޮށެއް. ކުޅު ގޮތަށް އަންނަ އިރު އަހަރުމެން ގައިން ނުކުތުން ދޯ އެންމެ ބޮޑަށް ހުއްޓުވަން ޖެހޭ ކަމަކީ. އެހެންވީމަ މި މޫނު ނިވާކުރަނީ،" މަބްރޫކް ވިދާޅުވިއެވެ.\nމަބްރޫކްގެ އިތުރުން ޑރ.މޫސާ ހުސެއިން ވެސް ވަނީ މާސްކް ނުލިބޭ ނަމަ ފޮތިން މޫނު ނިވާކު ކުރުމަށް އިރުޝާދު ދެއްވާފައެވެ. ކޮވިޑް-19 މާލެ އިން ފެނިފައި ވާތީ ބޭރަށް ނިކުންނައިރު މާސްކް އަޅަން ސަރުކާރުން ޓެގުން އިލްތިމާސް ކޮށްފައިވަނީ ރޭ ބޭއްވި ނޫސްވެރިންގެ ބައްދަލުވުމުގައި އެ ގްރޫޕްގައި އިސްކޮށް އުޅުއްވާ ޑރ. އަލ ލަތީފުއެވެ.\nރާއްޖޭގެ ކަމާބެހޭ ފަރާތްތަކުން މީގެ ކުރިން ވިދާޅުވަމުން ގެންދެވީ ރާއްޖޭގައި ބޭރަށް ނިކުންނައިރު މާސްކް އަޅަން ޖެހޭ ފަދަ ހާލަތެއް ނެތް ކަމަށެވެ. ރާއްޖޭގައި މޫނު ނިވާކޮށްގެން ބޭރަށް ނުކުންނަން އަންގާފައި މި ވަނީ ކޮވިޑް-19 މާލެއިން ފެތުރުމުންނެވެ.\nމާނަ އަކީ "ކައިގެންނޭ ފުރާނީ، ނުކައެއް ނުފުރާނަމޭ" ޔޫރަޕްގެ ބައެއް ގައުމުތަކުގައިވެސް އެ ގޮވަނީ އެހެން، މޫނު ނިވާކުރާށޭ. ޑުބާއީގައި މާސްކް ނާޅާމީހުން ކުރަނީ 200 ޑޮލަރުން ޖޫރިމަނާ. މި ތާގައި ސާޖިކަލް މާސްކް ހާއްސަ މިވީ ސިއްހީ މީހުންނަށް. ކުރިން ބުނި ދިވެހިންނަށް ވާވަރަށް މާސްނއެބަހުއްޓޭ. މިހާރު ވެދާނެ އެއިން ނުވަނީކަމަށްވެސް\nއޭޕްރީލް 21, 2020 19:17\nކޮބާ ތޯ ބޮޑު ކަރާގެނާހާ މާސްކު..\nއޭޕްރީލް 21, 2020 19:21\nމޫނު ބުރުގާ އޭ ކިޔައިކިޔާ ތިއްބާ ކިހިނެއް މިވީ. ކޮބާ އަންނި މިކަމުގަ ކީކޭތަ ބުނަނީ.\nއޭޕްރީލް 21, 2020 19:27\nކުދިންނޭ އެބުނަނީ ބުރުގާ އިން ނޭފަތާއި މޫނު ނިވާކުރާށޭ ، މާނައަކީ މޫނުބުރުގާ އަޅަން މަޖްބޫރުވީއޭ\nއޭޕްރީލް 21, 2020 19:45\nމިހެންވީމަ ބުނެވެނީ ޑރން ސިޔާސީވެފަ އޭ ތިބީ...ފުރަތަމަވެސް ރަ އއޔިތުން މާސްކް އަޅަން މަސަ އްކަތްކުރީމަބުނީ މާސްކް އަޅަނެކަމެނެތޭ..ސި އްހީ ހިދުމަތްތެރިންގެތެރެ އިންވެސް ވަކިބަޔެކޭ އަޅަންވީ..ފުރަތަމަވެސް ބުނިނަމަ ސަރުކާރަކަށް ނެތޭ މާސްކް އެތެރެ ކުރެވޭވަރަށް ފަ އިސާ..ގަ އުމުގެ ހަޒާނާގަ އެ އްޗެނެތޭ މޯދީ ދިން އިތުބާރަށް ސަރުކާރު ބޮޑުކަޑަމުން އަ އީ..ޑރލަ އްވާވެސް ދޮގާ އޮޅުވާލުންހެދީ...ޑރން ސިޔާސީނުވެ ހަގީގަތް ހާމަކޮށް ރަ އްޔިތުން ހޭލުންތެރިކުރަންްވީ ގަ އުމު ސަލާމަތްކުރަން ބޭނުންނަމަ..\nއޭޕްރީލް 21, 2020 20:01\nމޫނު ބުރުގާ އެޅުމުގެ މުހިއްމުކަން ކޮވިޑް19 ސާބިތުކޮށްދެނީ\nއޭޕްރީލް 21, 2020 20:07\nސަރުކާރުގެ އިހުމާލު އެބަ އޮތް . ވަކި ބަޔަކަށް އިނގިލި ދިއްކުރުމުގެ ބޭނުމެއް ނެތް. އަމިއްލަ ރައްކާތެރިކަން ަަަަަަަަަަަަަަަަަަަަަަަަަަަަަަަަަަަަަަ އަމިއްލަ އަށް ހޯދާ. ހެނދުނާއި ހަވީރުގެ ޒިކުރުތައް ކިޔާ. މުއުމިނުންގެ ހަތިޔާރަކީ ދުޢާ.\nއޭޕްރީލް 22, 2020 01:45\nމަބުރޫކުގެ ސަޅިބައިސާ ޝޯއިން ކަންކަން ފުރާފުރިހަަމަވަންޏާ މިހާރު ހުރިހާ ކަމެއް ހުންނާނީ ފުރާފުރިހަމެފައި.


Lanka hulhuvaalumun furathama boat gai dhe touristun\nލަންކާ ހުޅުވާލުމުން ފުރަތަމަ ބޯޓުގައި ދެ ޓޫރިސްޓުން\nލަންކާ ހުޅުވާލުމުން ފުރަތަމަ ޖެއްސީ އޮމާން އެއާގެ ބޯޓެއް\nއަވަށްޓެރި ސްރީލަންކާ ހުޅުވާލުމުން ބަންޑާރަނައިކަ އިންޓެނޭޝަނަލް އެއާޕޯޓަށް ފުރަތަމަ ކޮމާޝަލް ފްލައިޓް ޖައްސައިފި އެވެ.\nކޮވިޑްގެ އުނދަގޫ ހާލަތަށް ފަހު ހާއްސަ ފިޔަވަޅު ތަކާއެކު ސްރީލަންކާ މިއަދު ދުނިޔެއަށް ހުޅުވައިލުމުން ފުރަތަމަ ޖައްސާފައި ވަނީ އޮމާން އެއާގެ ބޯޓެކެވެ.\nއެއާޕޯޓް އެންޑް އޭވިއޭޝަންގެ ކޯޕަރޭޓް ކޮމިއުނިކޭޝަންގެ ވެރިޔާ ސްމިތު ޑިސިލްވާ މިއަދު ކޮލަމްބޯ ގެޒެޓަށް ދެއްވި އިންޓަވިއުއެއްގައި ވިދާޅުވީ އެ ގައުމު ހުޅުވާލުމުން ފުރަތަމަ ޖެއްސި ފްލައިޓްގައި ތިބީ 49 ފަސިންޖަރުން ކަމށާއި އޭގެ ތެރެއިން ޓޫރިސްޓުންގެ ގޮތުގައި ސްރީލަންކާއަށް ދިޔައީ ދެ މީހުން ކަމަށެވެ. އަދި ބާކި ތިބި މީހުންނަކީ ސްރީލަންކާގެ ރައްޔިތުން ކަމަށެވެ.\nލަންކާއަށް އެތެރެވާއިރު ވިސާ އޮންނަން ޖެހެ އެވެ. ވިސާ ފޯމް ފުރާނީ އިމިގްރޭޝަން އޮންލައިން، "އިލެކްޓްރޯނިކް ޓްރަވެލް އޮތޮރައިޒޭޝަން" ޕޯޓަލް މެދުވެރި ކޮށެވެ. އަދި ދަތުރަށް ފަށައިގަތުމާއެކު ހޮޓަލެއް ބުކް ކުރަން ޖެހެ އެވެ. ކުރިއާލައި ޕީސީއާރް ޓެސްޓް ހަދައި ނަތީޖާ ހުށަހަލަންޖެހެ އެވެ. ހޮޓެލް ބުކިން ހަދަން ޖެހެނީ ލަންކާ ސިއްހީ އިދާރާތަކުން ހުއްދަދޭ ހޮޓަލަކުންނެވެ. އެއާއެކު ކޮވިޑް އިންޝޫރެންސްއަށް 12 ޑޮލަރު ދައްކަންޖެހެ އެވެ.\nސްރީލަންކާ ހުޅުވާލި އިރު ދުރާލައި މިދިއަ ޖުލައި މަހުގެ ތެރޭގައި ރާއްޖެ ހުޅުވާލާގައި ރާއްޖެއިން ވަނީ ޑިސެމްބަރި ޖެނުއަރީގެ ޓޫރިޒަމް ފައިދާ ނަގާފަ އެވެ. ރާއްޖޭގެ ނަމްބަރު މިހާރު ވަނީ އަނެއްކާ ވެސް ދުވާލަކަށް 2800 އާ ކައިރިއަށް ވެއްޓިފަ އެވެ.\nސްރީލަންކާ ޓޫރިޒަމް ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


Jinsee Goanaage Massalaigai NIC Ah Furihama Ah Ehbaarulun Dheefaivaane: Fuluhun – adduLIVE\nޖިންސީ ގޯނާގެ މައްސަލައިގައި އެންއައިސީއަށް އެއްބާރުލުން ދީފައިވާނެ\nJun 30, 2020, 19:00 ހަސަން ރަޝީދު\nހުޅުމާލެ ފަޅުގައި އޮތް ސަފާރީއެއްގައި ބިދޭސީ އަންހެނަކަށް ޖިންސީ ގޯނާކުރި މައްސަލައިގައި ނޭޝަނަލް އިންޓެގްރިޓީ ކޮމިޝަނަށް (އެންއައިސީ) ފުރިހަމައަށް އެއްބާރުލުން ދީފައިވާނެ ކަމަށް ފުލުހުން ބުނެފިއެވެ.\nފުލުހުން މިހެން ބުނެފައިމިވަނީ މި މައްސަލައިގައި ފުލުހުންގެ ފަރާތުން ބައެއް މައުލޫމާތު ލިބެމުން ނުދާ ކަމަށް ރައްޔިތުންގެ މަޖިލީހުގެ ކޮމިޓީގައި މިއަދު ބުނެފައިވަނިކޮށެވެ.\nއެކަމާ ގުޅިގެން ފުލުހުންގެ މީޑިއާ އޮފިޝަލް މިއަދު ވިދާޅުވީ ސަފާރީގައި ހިނގި ޖިންސީ ގޯނާގެ މައްސަލައާ ގުޅިގެން މިހާތަނަށް އެންއައިސީ އިން ފުލުހުންނަށް ފަސް ސިޓީއެއް ފޮނުވާފައިވާ ކަމަށެވެ.\n"އެއިން އެއްވެސް ސިޓީއެއްގައި ކޭސް ލޮގް ހޯދުމަށް އެދިފައެއް ނުވޭ، އަދި މިހާތަނަށް އެދިފައިވާ ކަންކަމަށް ފުރިހަަމައަށް އެއްބާރުލުން ދީފައިވާނެ ވާހަކަ ދަންނަވަން" އޮފިޝަލް ވިދާޅުވިއެވެ.\nމިނިވަން މުއައްސަސާތަކާ ބެހޭ ކޮމިޓީގެ މެމްބަރުންނަށް މައުލޫމާތު ދެއްވަމުން އެންއައިސީގެ މެމްބަރު ކާނަލް ރިޓަޔާޑް އަހުމަދު ޖިހާދް ވިދާޅުވީ ކޮންމެހެން ބޭނުންވާ ބައެއް މައުލޫމާތު ފޯރުކޮށްދިނުމަށް އެދި ސިޓީއެއް ފޮނުވާފައިވާނެ ކަމަށެވެ.\nއެގޮތުން އެ މައްސަލައިގައި ކުރިއަށް ދެވޭނީ އެ މައުލޫމާތުތައް ލިބިގެންކަމަށާއި އެ ސިޓީއަށް ފުލުހުން 29 ވަނަ ދުވަހު ޖަވާބު ދިން ކަމަށާއި، އެހެން ނަމަވެސް ހިއްސާކުރީ ހަމައެކަނި ކަން ހިނގާދިޔަ ގޮތްކަމަށް ޖިހާދު ވިދާޅުވި އެވެ. އަދި އެ މައްސަލައިގެ ތަހުގީގު ކުރިއަށްދާތީ އިތުރު މައުލޫމާތު ހިއްސާ ނުކުރެވޭނެ ކަމަށް ފުލުހުން ބުނެފައިވާކަން ފާހަގަކުރެއްވި އެވެ.\nއަދި މިކަމުގައި ފުލުހުން އަމަލުކުރި ގޮތުގެ ބައެއް ލިޔެކިޔުން ބޭނުންވާނެތީ އެތަކެތި ފޯރުކޮށްދިނުމަށް ލިޔުމުން ފުލުހުންގެ ކިބައިން އެދުނު ކަމަށް ޖިހާދް ވިދާޅުވި އެވެ. މީގެއިތުރުން މިފަދަ މައްސަލަތައް ލޮގް ކުރާނެ ކަމަށާއި، އެހެން ނަމަވެސް މި މައްސަލައިގައި އަދި ލޮގްޝީޓް ވެސް ލިބިފައި ނުވާކަމަށް ވިދާޅުވި އެވެ.


MDP nathaaliyas, vattaaliyas, alun thedhuvaane: Raees Nasheed\nއެމްޑީޕީ ނައްތާލިޔަސް، އަދި ވައްޓާލިޔަސް، އަލުން ތެދުވާނެ: ރައީސް ނަޝީދު\nއެމްޑީޕީ ނައްތާލިޔަސް، އަދި ވައްޓާލިޔަސް، އަލުން ތެދުވާނެ ކަމަށް އެޕާޓީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nމިރޭ ދަރުބާރުގޭގައި ބޭއްވި ހާއްސަ ޖަލްސާގައި ވާހަަކަފުޅު ދައްކަވަމުން، ރައީސް ނަޝީދު ވިދާޅުވީ، އެމަނިކުފާނު މިރޭގެ ޖަލްސާގައި ބައިވެރިވެވަޑައިގަންނަވަނީ، މަޖިލީހުގެ ރައީސްގެ ހައިސިއްޔަތުން ނޫން ކަމަށާ، އެމްޑީޕީގެ ރައީސްގެ ހައިސިއްޔަތުން ކަމަށެވެ.\n"އަޅުގަނޑަކީ މަޖިލީހުގެ ރައީސްއޭ ބައެއް ބޭފުޅުން ވިދާޅުވޭ. މިރޭ އައިސް މިހުރީ އއެމްޑީޕީގެ ރައީސް" ނަޝީދު ވިދާޅުވިއެވެ. އެމަނިކުފާނު ވިދާޅުވީ، އަޅުގަނޑުމެން ވައްޓާވެސް ލެވިދާނެ ކަމަށެވެ. އެހެންނަމަވެސް އަޅުގަނޑުމެން އެނބުރި އަންނާނެ ކަމަށެވެ.\n"ތަކުރާރުކޮށް ދައްކަން އޮތީވެސް ހަމަ އެއްވާހަަކައެއް. އެއީ ޖީބަށް ވަންނަން އެއްޗެއް އިތުރުވާން އެބަޖެހޭ ވާހަކަ" ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ، އަޅުގަނޑުމެން ނެތިވެސް ހިނގައިދާނެ ކަމަށާ، އެހެންނަމަވެސް، ދަރިންވެސް އަންނަން ތިބިކަން ފާހަގަކުރައްވާ، އެމަނިކުފާނު ވިދާޅުވީ، ކުރިއަށް އަންނަން ހުރި ޖީލުތަކެއްވެސް އެބަހުރި ކަަމަށެވެ.\n"އަޅުގަނޑުމެން މިދައްކާ ވާހަކަ، އިރާދަކުރެއްވިއްޔާ ހުއްޓައެއް ނުލާނަން" ރައީސް ނަޝީދު ވިދާޅުވިއެވެ.\nނަޝީދު ވިދާޅުވީ މިހާރު ތިބި ލީޑަރުން ނެތިގެން ދިޔަސް، އެމީހުންގެ ދަރިން ވެސް ކުރާނީ ހަމަ އެއް މަސައްކަތެއް ކަމަށާއި، ރައްޔިތުން އުންމީދު ކުރާ ދިވެހިރާއްޖެ މި ސަރުކާރުން ހޯދައިދޭނެ ކަމަށެވެ.\nއަދި އެމްޑީޕީ އިން ދިވެހި ރައްޔިތުންނަށް ހޯދައިދޭނެ އެންމެ ބޮޑު، އެންމެ ރަނގަޅު ހައްގަކީ ލާމަރުކަޒީ ނިޒާމު ކަމަށް ވެސް ނަޝީދު މިރޭ ވިދާޅުވި އެވެ. ނަޝީދު ވިދާޅުވީ ރާއްޖޭގެ ރަށްތަކުގައި ރިސޯޓު ފަހަރު ހެދުން ވެސް އަދި ރަށްތައް ތަރައްގީ ކުރުން ވެސް އެންމެ ބޮޑަށް ގުޅިފައި އޮތީ ލާމަރުކަޒީ ނިޒާމާ ކަމަށެވެ.\nނަޝޯދަކީ ދިވެހި ރާއްޖެ ފިތުނަކުރި ފިތުނައިގެ އައްޕަ\nޖީބަކަށް އެއްޗެއް އިތުރެއް ނުވޭ އިތުރު ކޮއްދޭނަމޭ ކިޔާ ވައްޓާލީމައަރާ ތިބި ބަޔަކު އަނެއްފަހަރު ހަނާނުވަނިސް ފައިބާ .އެއްމަސަތްކަތެއް ކުރާ ބަފައިންނާ ދަރިދަރިންގެ ދަރިފަސްކޮޅެއް .ބައިސާ ކެޑުން އެހެންކަމެއް ނުކުރޭ .


SunOnline: Transfer Market: Traore gennan Wolves ineclub ge transfer record muguraalaifi\nޓްރައޯރޭ ގެންނަން ވުލްވްސްއިން އެ ކްލަބްގެ ޓްރާންސްފާ ރެކޯޑު މުގުރާލައިފި\nނަޖާހު މަސްއޫދު 09 Aug 2018, 14:15\nސްޕެއިންއަށް ނިސްބަތްވާ އުމުރުން 22 އަހަރުގެ އަޑަމާ ޓްރައޯރޭ--\nކުރިން ބާސެލޯނާއަށް ކުޅުނު ވިންގަރ އަޑަމާ ޓްރައޯރޭގެ ސޮއި ހޯދުމަށް ޕްރިމިއާލީގަށް ޕްރޮމޯޓުވެފައިވާ ވުލްވާހޭމްޓަން އިން، އެ ކްލަބުގެ ޓްރާންސްފާ ރެކޯޑު މުގުރާލައިފިއެވެ.\nއިއްޔެ ސްޕެއިންއަށް ނިސްބަތްވާ އުމުރުން 22 އަހަރުގެ ޓްރައޯރޭ ވުލްވްސްއަށް ސޮއިކުރީ ފަސް އަހަރު ދުވަހުގެ އެއްބަސްވުމެއްގެ ދަށުންނެވެ.\nމިދިޔަ ސީޒަނުގައި މިޑްލްސްބޮރޯއަށް ކުޅުނު ޓްރައޯރޭގެ ވުލްވްސްއިން ގަތީ 20 މިލިއަން ޕައުންޑުގެ ފީއެއް ދައްކައިގެންނެވެ. އެ ފީގެ ތެރެއިން 10 މިލިއަން ޕައުންޑު މިޑްލްސްބޮރޯއަށް ދައްކަން ހަމަޖެހިފައި ވަނި އިންސްޓޯލްމެންޓު އުސޫލުންނެވެ.\nޓްރައޯރޭއަކީ އިނގިރޭސި ދެވަނަ ޑިވިޝަންގެ އެންމެ ގިނަ ޑްރިބަލް ފުރިހަމަ ކުރި ކުޅުންތެރިޔާއެވެ. ކޮއްޓަން ލޯބި ކުރާ ޓްރައޯރޭ ވަނީ މިދިޔަ ސީޒަނުގައި ފަސް ގޯލު ޖަހައި 10 އެސިސްޓު ހަދާފައެވެ. އަދި އޭނާގެ މޮޅު ކުޅުމެއް ދައްކައި މިޑްލްސްބޮރޯ ޕްލޭއޮފްސްއާ ހަމައަށް ގެންދިޔައެވެ.\nވުލްވްސް 2011-2012 ސީޒަނުގައި ދެވަނަ ޑިވިޝަނަށް ރެލިގޭޓުވި ފަހުން ފުރަތަމަ ފަހަރަށް ޕްރިމިއާ ލީގަށް ޕްރޮމޯޓުވެފައިވާ އިރު އެ ކްލަބުން ދަނީ ސްކޮޑު ވަރުގަދަ ކުރުމަށް ބޮޑެތި ހަރަދުތަކެއް ކުރަމުންނެވެ. މިހާތަނަށް އެ ކްލަބުން ވަނީ ކުރިއަށް އޮތް ސީޒަނަށް އާ 10 ކުޅުންތެރިން ގެނެސްފައެވެ.\nއަލަށް ގެނައި ކުޅުންތެރިންގެ ތެރޭގައި ޕޯޗުގަލްގެ ގައުމީ ޓީމުގެ އެއް ނަމްބަރު ކީޕަރު ރުއީ ޕެޓްރީޝިއޯ އަދި ޖާއޯ މޯޓީނިއޯވެސް ހިމެނެވެ.\nމޮޅު ކޯޗުގެ މަގާމު މިފަހަރު ވެސް ގާޑިއޯލާއަށް\nއިނގިރޭސި ޕްރިމިއާ ލީގުގެ ތަށި ސިޓީއިން އުފުލާލައިފި\nޕްރިމިއާ ލީގްގެ ފަޅު ތަޅާލުމަށް ލިވަޕޫލް އާއި ސިޓީ


ޕީޖީއަށް އެންއައިސީއިން އެންމެ މައްސަލައެއްވެސް ފޮނުވާފައި ނުވޭ – ހަސަން ލަތީފު – DhiDaily\nޕީޖީއަށް އެންއައިސީއިން އެންމެ މައްސަލައެއްވެސް ފޮނުވާފައި ނުވޭ – ހަސަން ލަތީފު\nނެޝަނަލް އިންޓެގްރިޓީ ކޮމިޝަން އަށް ފުލުހުންނާ ގުޅޭ ގޮތުން މިހާތަނަށް އައިއިރު އެންމެ މައްސަލައެއް ވެސް ޕްރޮސެކިއުޓް ކުރަން އެ ކޮމިޝަނުން ފޮނުވާފައި ނުވާ ކަމަށް ހެންވޭރު ހުޅަނގު ދާއިރާގެ މެމްބަރު ހަސަން ލަތީފު ވިދާޅުވެއްޖެ އެވެ.\nރައްޔިތުންގެ މަޖިލީހުގައި ފުލުހުންގެ ބިލަށް ހިޔާލު ހުށަހަޅަން ބޭއްވި ބައްދަލުވުމުގައި ހަސަން ލަތީފް ވިދާޅުވީ ފުލުހުންގެ ބިލުން ހާސިލުކުރަން ބޭނުންވާ މައިގަނޑު އެއް މަގްސަދަކީ ފުލުހުން ޖަވާބުދާރީ ކުރެވޭނެ އަދި އެ ނިޒާމު ޖަވާބުދާރީ ކުރެވޭނެ ގޮތެއް ހޯދުން ކަމަށެވެ.\nފުލުހުންނާ ގުޅޭ މައްސަލަތައް ބަލަން އެކުލަވާފައިވާ އެންއައިސީގެ މަސައްކަތްތަކަށް ހަސަން ލަތީފު ވަނީ ފާޑުވިދާޅުވެ، އެ ކޮމިޝަނުން މަސައްކަތެއް ކޮށްފައިވާ ކަމަށް ގަބޫލު ނުކުރެވޭ ކަމަށް ހަސަން ލަތީފު ވިދާޅުވި އެވެ.\nފުލުހުންގެ ބިލަށް ހިޔާލު ހުށަހަޅަން ބޭއްވި ބައްދަލުވުމުގައި ޕެނަލިސްޓުންގެ ގޮތުގައި ބައިވެރިވަޑައިގެންނެވީ ހެންވޭރު ހުޅަނގު ދާއިރާގެ މެމްބަރު ހަސަން ލަތީފް، ހުޅުމާލެ ދާއިރާގެ މެމްބަރު އަލީ ނިޔާޒު އަދި ޗީފް ސުޕްރިންޓެންޑެންޓް އޮފް ޕޮލިސް ޔޫނުސް ސޮބާހު އެވެ.\nއަޅުގަނޑު ގަބޫލުކުރަން ނެޝަނަލް އިންޓެގްރިޓީ ކޮމިޝަނުން މިހާތަނަށް އަޅުގަނޑުމެން އުންމީދުކުރި ގޮތާ ގާތަށް ވެސް މަސައްކަތް ކުރައްވާފައެއް ނެތް. މިއީ ތަފާސްހިސާބުތަކުން ފެންނަން ހުރި ކަންކަން… ނެޝަނަލް އިންޓެގްރިޓީ ކޮމިޝަން އުފެދިގެން މިއަދާ ހަމައަށް އައިއިރު ދައުވާ ކުރަން އަދި އެންމެ މައްސަލައެއް ވެސް ނުފޮނުވޭ.“ މެމްބަރު ހަސަން ވިދާޅުވި އެވެ.


(8 ސެޕްޓެމްބަރ 2019 އާ ގުޅޭ)\nސިކުނޑިއާއި ހިތަށް އެރި އެއްޗެހިން ހޭޒަލްއަށް ތިރީ ތުންފަތުގައި ދަތްއަޅާލެވުނެވެ. މިކުރެވުނީ ރަނގަޅުކަމެއްބާއޭ އޭނާގެ އަމިއްލަ ޟަމީރާ ސުވާލުކުރިއެވެ.\nފޭސްބުކްގައި ހޭޒަލްގެ ރައްޓެހިންގެ ލިސްޓުގައި ތިބި މީހުން އޭނާ ބަލާލިއެވެ. ތިންސަތޭކަ ސާޅީސް ހަތް މީހުން ތިބިއިރު އޭގެ ތެރޭގައި ހޭޒަލްއަށް ކޮންބައެއްކަން ޔަގީންކަމާއެކު ބުނަން އެނގޭ ތިބީ ފަންސާހަކަށް މީހުންގެ އައިޑީއެވެ. އެ ލިސްޓަށް ބަލަމުން ދަނިކޮށް ހޭޒަލްގެ ސަމާލުކަން ދެވުނީ ދާރިއަންގެ ފޭސްބުކް އައިޑީއަށެވެ. ތުންފަތަށް ފަނޑު ހިނިތުންވުމެއް ވެރިވިއެވެ. ދާރިއަންގެ "ޓައިމްލައިން" ހޭޒަލް ބަލާލިއެވެ. އޭގައި ދާރިއަން އަމިއްލައަށް ލާފައި ހުރީ ގުދުރަތުގެ ރީތިކަން ދައްކުވައިދޭ ދެތިން ފޮޓޯއެކެވެ. ދެން ހުރީ އައިކު ކިޔާ ޒުވާނަކު ދާރިއަން ޓެގްކޮށްފައި ހުރި ފޮޓޯއެވެ. ދާރިއަންގެ ޕްރޮފައިލް މި ނޫނީ ހޭޒަލް އެހާ ރަނގަޅަށް ބަލާލާފައެއްނުވެއެވެ. އެންމެފަހުން ލާފައި ހުރީ މީގެ ދެ ދުވަސް ކުރީން ނަގާފައިވާ ދާރިއަންގެ ފޮޓޯއެކެވެ. އެ ފޮޓޯގައި ފެންނަނީ ވައަތް ޖީބަށް ޖަހާލައިގެން އެއްފައި މައްޗަށް ބުރަވެ ހުރި ދާރިއަން ފެންސެއްގައި ޖެހިލައިގެން ހުރެ ފޯނަށް ނަޒަރު ހުއްޓާލައިފާ ވާތަނެވެ. އެތަށް އަންހެންކުދީންނެއް ދާރިއަންގެ އެ ފޮޓޯއަށް ރިއެކްޓުކޮށް ކޮމެންޓުކޮށްފައި ހުއްޓެވެ. ދާރިއަން ކުއްޖަކާ ރައްޓެހިވެގެން އުޅޭބާއޭ ހޭޒަލްގެ ހިތަށް އެވަގުތު އެރިއެވެ. ހާޓް ރިއެކްޝަން ދީފައިވާ ކުދީންގެ ތެރޭގައި ދާރިއަންގެ ލޯބިވެރިޔާ ވެސް އިނދެދާނޭ ހޭޒަލްގެ ހިތަށް އެރިއެވެ. ހޭޒަލް ދެން ބަލާލީ އައިކުގެ ޕްރޮފައިލްއެވެ.\n"މީތަ ދާރިއަންގެ ބްރަދާއަކީ... ހީ އިޒް ހޮޓް، ވައްތަރު ގޮތެއް އެބަހުރި" ހިނިއައިސްފައި ހޭޒަލްއަށް ބުނެލެވުނެވެ. އައިކުގެ ޕްރޮޕައިލްގައި ދެ އަހަރު ކުރީން ޖަހާފައި އޮތް ޕަބްލިކް ޕޯސްޓުގައި ދާރިއަންގެ ނަން އޮވެފައި އޭނާގެ ފިރިހެންކޮއްކޮކަން ބުނެފައި އޮތެވެ. އެ ދެމެދުގައި އޮތް ގުޅުން ބުނަން ހޭޒަލްއަށް އެނގުނީ އެހެންވެއެވެ. އޭނާއާއި އައިކުއަކީ ފޭސްބުކް ރައްޓެހިންނެއްނޫނެވެ. އެހެންވެ ފެންނަނީ ހަމައެކަނި އައިކު އާންމުންނަށް ފެންނަ ގޮތަށް ޖަހާފައި ހުރި ޕޯސްޓުތައް އެކަންޏެވެ. ދާރިއަންއާ ބެހޭ އިތުރުކަމެއް ނުފެނުމުން ހޭޒަލްގެ ވިސްނުން އެހެން ދިމާއަކަށް ދަތުރުކުރިއެވެ. އޭނާ ދެން ހާވަންފެށީ ލިއަމްގެ ޕްރޮފައިލްއެވެ. އޭނާ ކުޅުދުށްފުށްޓަށް އެރިކަމާއި އެ ރަށުގެ އެކިތަންތަނުގެ ބައެއް ފޮޓޯތައް ލާފައި ހުއްޓެވެ.\nރޭގަނޑުގެ ބޮޑުބައެއް ހޭދަވެގެން ދިޔައީ ހޭޒަލް ފޯނުގައި އޮވެއެވެ. ލިއަމް ފުރުމުން އޭނާގެ ނިންޖަށް ވެސް ބަދަލު އައީއެވެ. އެހެންޏާ އޭނާއަށް ލިއަމް ގެއަށް ނާންނަނީސް ނިދުނަސް ދަންވަރު ހޭލެވޭއިރު ލިއަމް ގާތުގައި އޮއްވާ ފެނެއެވެ. އެކަމަކު މިހާރު އެހެން ވެސް ނުފެންނާތީ މާބޮޑަށް އެކަނިވެރިކަން ހޭޒަލްއަށް އިޚްސާސް ކުރެވެނީއެވެ. އަނެއްކޮޅުން ގޭތެރޭގައި ވާހަކަދައްކާލާނޭ މީހަކު ވެސް ނުހުންނާތީއެވެ. އެ ޚިޔާލުތަކުން ހޭޒަލްގެ ސިކުނޑި ނުތަވަސްކުރުވައެވެ. ފިނިނޭވާއެއް ދޫކޮށްލުމާއެކު ކޮފީ މޭޒުމަތީ ފޯނު ބާއްވާލައި ސޯފާގައި އަރިއަކަށް ހޭޒަލް އެނބުރިލިއެވެ. ބޯދަށަށް ލައްވާލައިގެން އޮތް ކުޑަ ބާލީސް ރަނގަޅުކޮށްލައި ޓީވީއަށް ނަޒަރު ހުއްޓާލިއެވެ. އޭނާ ނިދެންދެން އެގޮތުގައި އޮތެވެ.\nޖެހިގެން އައި ދުވަހު މެންދުރުވީއިރު ވެސް ހޭޒަލް ހުރީ ހެނދުނު ބޯލި ކޮފީތަށީގެ ބާރުގައެވެ. ކާއެއްޗެއް ކާހިތް ނުވެގެންނެވެ. ލިއަމް ނެތުމުން ގޭގައި ކާއެއްޗެއް ހެދުން ވެސް ހޭޒަލްއަށް މުހިންމު ނުވީއެވެ. ކަމެއްނެތިފައި ސޯފާގައި އޮތީއެވެ. ދޮރޯށީގެ ތަޅު ހުޅުވަން މީހަކު ބޭނުންވިކަމުގެ އެލާމް ހޭޒަލްގެ އެޕާޓްމެންޓަށް އިވުނެވެ. އެ އަޑު ނުކެޑުނީތީ ހޭޒަލް ތެދުވެގެން އައިސް ދޮރުކައިރީ ހުރި ފިތަށް އޮބާ ލައިފިއެވެ. ދެން އަނެއްކާ ވެސް އައިސް ސޯފާއަށް ވެއްޓިގަތީއެވެ. އޭނާގެ އެޕާޓްމެންޓަށް އަންނާނޭ މީހަކު ނުހުންނާނޭކަން އެނގޭތީއެވެ. ދޮރޯށި ދޮށުގައި ހުރި މީހަކަށް އޮޅިގެން ހޭޒަލް އުޅޭ ބަޔަށް ފިއްތުނީކަމުގައި ހީކޮށްލައިގެން ހުރެއެވެ. އޭނާ އައިސް ސޯފާއަށް ވެއްޓިގަތްތާ ގިނައިރެއްނުވެއެވެ. އެޕާޓްމެންޓުގެ ބެލް ޖަހައިފިއެވެ.\n"ކާކު؟..." ހޭޒަލްއަށް ފުންމައިގެން ތެދުވެވުނެވެ. އަދި ހަލުވިކޮށް އައިސް ދޮރުގައި ހުރި ކުޑަ ބިއްލޫރިކޮޅުގައި ލޯ ޖަހާލައި ދޮރުގެ އަނެއްފަރާތުގައި ހުރީ ކާކުތޯ ބަލާލިއެވެ.\n"މަންމަ" ދޮރުމަތީ މަޑުކޮށްލައިގެން ހުރި ސާއިރާ ފެނުމުން ހޭޒަލްއަށް ބުނެވުނެވެ. އަވަސް އަވަހަށް އޭނާ ދޮރު ހުޅުވާލިއެވެ.\n"ކީއްތަ ތިކުރަނީ؟... ހާދަވަރަކަށް ބެލްޖެހިފަހުންނޭ ދޮރޯށި ވެސް ހުޅުވީ" ސާއިރާ އެތެރެއަށް ވަންނަމުން ބުންޏެވެ. އޭނާއާއެކު ރިޒްވާނު ވެސް ހުރިކަން ހޭޒަލްއަށް އެނގުނީ ދޮރުގެ އެއްފަރާތު ފާރުކައިރީ ހުރެފައި ދޮރާ ދިމާއަށް އައުމުންނެވެ.\n"މަންމަ ކިހިނެއްވީ ތިއައީ؟" ސާއިރާ ކުރި ސުވާލަށް ޖަވާބު ދިނުމުގެ ބަދަލު ހޭޒަލް ވާހަކަދެއްކިއެވެ.\n"ޒެއްލު އެކަނި އުޅޭނެކަން އެނގޭތީ މިއައީ... ހިނގާ މަންމައާއެކު ގެއަށް ބަދަލުވާން، ލިއަމް އައީމަ އެނބުރި އަންނާނީ" ސާއިރާ ބުންޏެވެ. އޭނާގެ އަތުގައި އޮތް ކޮތަޅު ހޭޒަލްއަށް ފެނުނެވެ. ސާއިރާގެ ފަހަތުން ވަން ރިޒްވާން އެޕާޓްމެންޓުގެ ދޮރު ލައްޕާލިއެވެ. ހޭޒަލް ހިނގައިގަތީ ސާއިރާގެ ފަހަތުންނެވެ. ސާއިރާގެ މިސްރާބު ހުރީ ބަދިގެއަށެވެ.\n"ތީ ކޯއްޗެއްތަ؟" ސާއިރާގެ އަތުގައި އޮތް ކޮތަޅު ކާމޭޒުމަތީ ބެހެއްޓުމާއެކު ހޭޒަލް އަހާލިއެވެ.\n"މީ ޒެއްލުއަށް ގެނައި ކާއެއްޗެހި... މިއަދު ކައިފިންތަ؟" ސާއިރާގެ ނަޒަރު ބަދިގެ ތެރެއަށް ހިންގާލިއެވެ. އަދި އޭނާ އައިސް ފްރިޖު ހުޅުވާލައި އޭގެ ތެރެ ވެސް ބަލާލިއެވެ. ހޭޒަލްއަށް ބަލާލީ އެއަށްފަހުއެވެ.\n"ނުކަން ދޯ" ހޭޒަލް ވަކި އެއްޗެއް ނުބުނުމުން ސާއިރާ ޔަގީންކުރިއެވެ.\n"ރިޒްވާން ބުނީ ރަނގަޅަށް... އެ ހުރީ ނުކައެއްނު، މަންމަމެން މިއައީ ވެސް އެހެންވެ، ހިނގާ ކާން... ތައްޔާރު ކުރި ގޮތަށް މިއައީ ހިފައިގެން، ހޫނުކޮށް މިހުރީ... މަންމަމެން ވެސް އަދި ނުކަން" ސާއިރާ ބުނެލިއެވެ. ހޭޒަލްއަށް ބަލާލެވުނީ ބަދިގެއަށް ވަންނަ ދޮރުކައިރީ މަޑުކޮށްލައިގެން ހުރި ރިޒްވާނަށެވެ. އެހެންނަމަވެސް އޭނާއާ ނަޒަރު ސީދާ ނުވަނީސް ހޭޒަލް އެނބުރިލީ ތަށިތައް ނަގާށެވެ.\nއަންގާނުލައި އައިކަމަކު ސާއިރާމެން އައުމުން ހޭޒަލް ހިތްހަމަޖެހުނެވެ. ވާހަކައިގައި ތިބެފައި ސާއިރާ ފާޅުކުރި ޚިޔާލުން ހޭޒަލްގެ މޫނު އުޖާލާވިއެވެ. ސާއިރާ ޚިޔާލު ފާޅުކުރީ ހޭޒަލް ބޭނުންނަމަ ކުޅުދުށްފުށްޓަށް ދެވިދާނެކަމަށެވެ. އެތަނުގައި ކުއްޔަށް ދޫކުރާނެ ތަންތަން ހުންނާނެކަމާއި އެކަހަލަ ތަނެއް ހިފައި ދީފާނަންކަމަށް ރިޒްވާން ބުނި ކަމެވެ. އޭރުން ލިއަމްއާއެކު ތިން މަސް ހަމަވަންދެން އެ ރަށުގައި ދެމީހުންނަށް ތިބެވޭނެކަމެވެ. މީގެ ކުރީން އެފަދަ ޚިޔާލެއް ހޭޒަލްއަށް ނުވިސްނުނީ ކީއްވެބާއޭ އޭނާގެ ހިތަށް އެރިއެވެ. ނަމަވެސް އެ ނިންމުމަށް ޢަމަލުކުރަން އެނގޭނީ ލިއަމްއާ މަޝްވަރާކޮށް އޭނާ ދޭ ޖަވާބަކުންކަން ހޭޒަލް ބުންޏެވެ.\n"ލިއަމް އޮފީސްކަމަކު ދޯ ގޮސް އެހުރީ... އަޅުގަނޑު ދިއުމުން އޭނާގެ މަސައްކަތްތަކަށް ހުރަސް އެޅިދާނެ" ވިސްނަން އިނދެފައި ހޭޒަލްއަށް ބުނެވުނެވެ.\n"މިދުވަސްކޮޅު މަންމަ ވެސް މިހުރީ މާލޭގައެއްނު، މަންމަމެން އެކޮޅަށް ދަތުރެއް އަޅާލަފާނަމޭ، އޭރުން މަންމަމެންނާއެކު ޒެއްލުއަށް ހުރެވޭނެއެއްނު، ލިއަމްގެ މަސައްކަތްތައް ނިންމާފައި ޒެއްލު ގާތަށް އާދެވޭނެއެއްނު، މާލެއެކޭ އޭރުން ތަފާތެއްނުވާނެ ދޯ... އޮފީހުގެ ކަންކަން ނިމުމަށްފަހު ދެން އޮންނާނީ ތި ދެކުދީން އެކުގައި އުޅޭނޭ ވަގުތެއްނު.... އަޅެ ޒެއްލު މިކަމާ ލިއަމްއާ ވާހަކަދައްކަބަލަ.... މަންމައަށް ހީވޭ ލިއަމް ޤަބޫލުވާނެހެން... ޒެއްލު ތިހެން އެކަނިވެގެން އުޅޭއިރު، މަންމައަށް ޔަގީން ލިއަމް ވެސް ހުންނާނީ ޒެއްލުއާ މެދު ފިކުރުބޮޑުވެފަކަން" ސާއިރާ ބުންޏެވެ.\n"އަދި ބުނާތި ހިނގާނޭ ޚަރަދާމެދު ލިއަމް ނުވިސްނާށޭ، ލިއަމް އޯކޭ ދިނީމަ، އަހަރެން ހުރިހާކަމެއް ހަމަޖައްސާނަން" ރިޒްވާން ބުންޏެވެ.\nލިބިފައިވާ ހުރިހާ ރިހުމެއް ހޭޒަލްގެ ހިތުން ފިލައިގެން ދިޔަ ކަހަލައެވެ. އޭނާ ވަގުތުން ލިއަމްއަށް ގުޅާލިއެވެ. ނަމަވެސް ލިއަމް ކޯލު ބިޒީކޮށްލީއެވެ. އެހެންވެ އަނެއްކާ ވެސް ހޭޒަލް ގުޅިއެވެ. އެއާއެކު ދެން ލިބުނީ ފަހުން ގުޅާނަން ކަމަށް ބުނެ ލިއަމް ފޮނުވި މެސެޖެވެ.\n"ހީވަނީ މިވަގުތު ލިއަމް ބިޒީހެން... އޭނާ ފަހުން ގުޅާނެ، ގުޅީމަ އަޅުގަނޑު ބުނާނަން... ކޮބާތަ ދޮންބެ؟" ލިއަމް ފޯނު ނުނެގުމުން ހޭޒަލް ބުންޏެވެ. އަދި ވާހަކައިގެ މިސްރާބު އެހެން ދިމާއަކަށް އަނބުރާލިއެވެ.\n"ޒެއްލު ގުޅާލަނީކީނޫންވިއްޔަ... މިއަދު ވެސް ދޮންބެ ގުޅި، ބުނި ޒެއްލު ކައިރިއަށް ކީރާ ގޮވައިގެން އަންނާނަމޭ، ތިހެން އެކަނި ގޭގައި ނީނދެ ހިނގާބަލަ މަންމަމެންގެއަށް، އެޓްލީސްޓް އޯވާނައިޓަކަށް މި ވީކަންޑު ނިމެންދެން ހުރެލަން އާދޭ" ސާއިރާ އާދޭހުގެ ގޮތަކަށް ބުންޏެވެ.\n"މިހެން އުޅެއުޅެ އާދަވެއްޖެ، އެހެންވީމަ އެކަނި އުޅެން ފޫސެއްނުވާނު" ހޭޒަލް ދޮގު ހެދިއެވެ. ނަމަވެސް ސާއިރާ ދޫނުކުރުމުން ހުކުރު ހޮނިހިރު ދެ ދުވަހު އެ ގޭގައި ހުންނަން ދާން ހޭޒަލް އެއްބަސްވީއެވެ.\nއާތިޝް ވެސް ހޭޒަލްއަށް ގުޅީ ސާއިރާމެން ނުދަނީހެވެ. އާތިޝް އައީ އަމީރާ ގޮވައިގެންނެވެ. އަމީރާގެ އަތުގައި ހޭޒަލްއަށް ގެނެސްދިން ޗޮކުލެޓު ފޮއްޓެއް އޮތެވެ. އެޕާޓްމެންޓުގެ ތެރޭ އަޑުފަށްގަނޑު ގަދަވީ ދެނެވެ. ހަވީރު ކީރާގެ އޮފީސް ނިމުމުން އާތީޝް އޭނާ ގޮވައިގެން ވެސް އައީ ހޭޒަލްގެ ގާތަށެވެ. އާތިޝް އިންނަތަނެއްގައި ޕީޒާ ކެއުމަކީ އާދައެކެވެ. ހަވީރު ސައިބޯން އާތިޝްގެ ޚަރަދުގައި ޕީޒާ ގެނައެވެ. ކޮފީ މޭޒުމަތީ ޕީޒާ ފޮށިތައް ހުޅުވާލުމަށްފަހު ބަހައްޓަން އުޅުނު ކީރާގެ ލޮލުގައި އެޑްރެސް ކާޑެއް އޮއްވާ އަޅައިގަތެވެ. އެ ނަގައި އެއްފަރާތްކޮށްލުމުގެ ކުރީން އޭނާ ބަލާލިއެވެ.\n"ސައިފްގެ އެޑްރެސްކާޑު" ކީރާއަށް ހިތުން ބުނެލެވުނެވެ. އަދި ކީރާއަށް ހޯދާލެވުނީ ހޭޒަލްއެވެ. އޭރު ބޮޑު ކޯކު ފުޅިއެއް ކިހިލި ޖަހައިލައިގެން އަނެއްއަތުން ބިއްލޫރި ތަށިތަކެއް ހިފައިގެން ބަދިގެ ފަރާތުން ނުކުމެގެން އޭނާ އާދެއެވެ. އޭނާއާއެކު ސާއިރާއާއި އަމީރާ ވެސް ހުއްޓެވެ.\n"ޒެއްލު!... މިތާ އޮތް އެއްޗެއް މީ... ކޮންތާކަށް ލާންވީ" ކީރާ އަހާލިއެވެ.\n"ގަލަންތަށް އެޅި ފުޅިއަށް ކޮންމެވެސް ގޮތަކަށް ޖަހާލާ" ހޭޒަލް ބުންޏެވެ. ދެވަނަ ފަހަރަށް ވެސް ކީރާއަށް އަތުގައި އޮތް އެޑްރެސް ކާޑަށް ބަލާލެވުނީ ހިތުގައި އުފެދުނު ސުވާލު ތަކުންނެވެ. ނަމަވެސް ހޭޒަލް ބުނިހެން އެ ކާޑު ގަލަންތައް އަޅާފައި ހުރި ފުޅީގެ ތެރެއަށް ކޮއްޕާލިއެވެ. ހޭޒަލް އައިސް ކޮފީމޭޒު ކައިރީ މަޑުކޮށްލައި އަތުގައި ހުރި ބިއްލޫރި ތަށިތަކުގައި ހިފާދިނުމަށް ކީރާއަށް ލޮލުން އިޝާރާތްކޮށްލިއެވެ.\n"މީ ލިއަމްގެ ފްރެންޑެއްތަ؟" ފަހަރަކު ބިއްލޫރި ތަށްޓެއް ކޮފީ މޭޒުމަތީ ބަހައްޓަމުން ކީރާ އަހާލިއެވެ. އެވަގުތު އެ ދެ މީހުންގެ ދެމެދުގައި ދެކެވޭ ވާހަކައަށް އިތުރު މީހެއްގެ ސަމާލުކަމެއް ހުއްޓިފައެއް ނެތެވެ. ކީރާ ސުވާލުކުރީ އެވަރު ބަލާފައެވެ.\n"ހީޒް މައި ފްރެންޑް... ވަރަށް ޒަމާންފަހުން ދިމާވެފައި އެޑްރެސްކާޑު ދިނީ، ވެދާނެ ފޮނިކަނޑާލަންކަމަށް" ހޭޒަލްގެ ހިތުގައި ވެސް ކީރާގެ ސަބަބުން ވަހުމްތަކެއް އުފެދުނެވެ. އެހެންވެ އޭނާ ވެސް ސައިފްގެ ހަޤީޤަތް ކިޔައިދޭން ބޭނުންނުވީއެވެ. އެ މާޒީ ކީރާގެ ކުރިމަތީ ނިއުޅާލަންޖެހޭ ސަބަބެއް ވެސް ނެތީމައެވެ.\n"ކީރާ ދަންނަންތަ؟" ކޯކުފުޅި މޭޒުމަތީ ބަހައްޓާފައި ހޭޒަލް އަހާލިއެވެ. އޭރު އޭނާގެ ނަޒަރު ހުރީ ފަރުވާތެރިކަމާއެކު ކީރާއަށް ހުއްޓިފައެވެ. އެ މޫނުން ކަމެއް ދެނެގަންނަން ބޭނުންވެފައި ހުރި ފަދައިންނެވެ. ހަތަރުކަޅި ހަމަކޮށްލުމާއެކު ކީރާ ހޫން ލައްވާލަމުން ކުޑަކޮށް ބޯޖަހާލިއެވެ.\n"ކިހިނެއް؟" ހޭޒަލްގެ ހިތުގެ ހިނގުން އަވަސްވިއެވެ. ސައިފްއާއި ކީރާގެ މާޒީއެއް އޮތީބާއޭ ހޭޒަލްގެ ހިތަށް ވަގުތުން އެރީއެވެ.\n"ހީޒް މައި ބޮސް" ކީރާ ބުނެލިއެވެ. އެއާއެކު ވަގުތުން ހޭޒަލްގެ މޫނުގައިވި ސީރިއަސްކަން ބަދަލުވެއްޖެއެވެ.\n"އޯ!... އެހެންތަ!.... ކީރާ ވޯކްކުރާ ޓީވީ ދޯ އެއީ... ހިތަށް އެރިއޭ ވަރަށް ފެމީލިއާ ނަމެކޭ" ހޭޒަލް ހިނިތުންވެލިއެވެ.\n"އެމީހުން ޗެނެލް ފެށިތާ ހަތަރުއަހަރު މިވީ، އަހަރެން ވެސް ޗޭންޖުވީ ބޮޑު އޮފާއެއް ލިބިފަ ހޯސްޓުކުރާނެ އަމިއްލަ ފްރޮގްރާމެއް ދޭން އެއްބަސްވީމަ، އެހެން ޗެނެލްތަކާ ބަލާފަ ދޭ އާ ސްޓިލް ވެރީ ޔަންގް... އެކަމަކު ވެރީން ވަރަށް ނައިސް، ހަތަރު މީހުން ވެގެން އެތަން ހިންގަނީ، ޕްރޮގްރާމް ބަޔަށްވުރެ ސައިފް ފެންނާނި ފައިނޭންސް ބައިގަ، ބައެއް ދުވަސްދުވަހު ޚަބަރު ގަޑީގަ ސްޓޫޑިއޯއަށް ޖައްސާލާނެ... ހީޒް އިމެންސްލީ ޕޮޕިއުލާ އެމޮންގް ގާލްސް... ވެދާނެ އޭނާގެ ހުންނަ ފްލާޓީ ގޮތުންކަމަށް، އޭނާ ވަރަށް ބިޓިން ދޯ" ކީރާ ފަހު ޖުމްލައާއެކު ހީނލިއެވެ. އެ ހުނުމުގައި ހޭޒަލް ބައިވެރިވިއެވެ. އިތުރަށް އެ ދެމެދުގައި ސައިފްގެ ވާހަކައެއް އެކަކުވެސް ނުދެއްކިއެވެ.\nއިރުއޮއްސުނު ފަހުން ސާއިރާއާއި ރިޒްވާނުގެ އިތުރުން އާތީޝްގެ ޢާއިލާ ވެސް ހޭޒަލްގެ އެޕާޓްމެންޓުން ހިނގައްޖެއެވެ. އެންމެން އައިސް މާޙައުލު ހަލަބޮލިވުމުގެ ސަބަބުން ހޭޒަލްއަށް ވެސް ލިއަމްއަށް ގުޅާނޭ ވަގުތެއް ފަހުން ނުވިއެވެ. ލިއަމް ގުޅުމުގެ ބަދަލުގައި އެ ރަށުން އޭނާއާ ބައްދަލުވި ރަޙުމަތްތެރިއަކާއެކު އެ ގެއަށް ހަވީރު ސައިބޯން ދާންޖެހިގެން ދިޔަކަން މެސެޖުކޮށްލާފައި އޮތެވެ.\nނަމާދުތައް ކޮށްލައިގެން ހޭޒަލް އައިސްވަނީ ބަދިގެއަށެވެ. ސާއިރާ ގެނެސްފައި ހުރި ބަތްގަނޑު އޭނާ ދިޔައީ ހޭޒަލްގެ ކުކަރަށް އަޅައިދީ ހޫނުކުރަން ޖައްސާފައެވެ. ނުކެވިގެން ބާކީވި ޕީޒާ ފޮތިތައް މައިކްރޮވޭވް ތަށްޓަކަށް އަޅައި މަތިޖެހުމަށް ފަހު ހޭޒަލް އެ ތަށި ފްރިޖަށް ލިއެވެ. ދެން އައިސް ކޮފީ މޭޒުމަތި ސާފުކޮށް ގޭތެރެ ފޮޅިއެވެ. އެ ހުރިހާ ކަމެއް ކުރުމަށްފަހު އޭނާ އައިސް މަޑުކޮށްލީ ކާމޭޒު ދޮށުން ގޮނޑިއެއްގައެވެ. ތަންކޮޅެއް ރަނގަޅަށް ފޯނަށް ބަލާލާފައި ލިއަމްއަށް ގުޅިއެވެ.\n"ހެލޯ... މީނީ ކާން... އިރުކޮޅަކުން ގުޅާލަންތަ؟" ފޯނު ނެގިގޮތަށް ލިއަމް ބުންޏެވެ. ފިނިނޭވާއެއް ދޫކޮށްލުމަށްފަހު ހޭޒަލް އަނގައިން ނުބުނެ ފޯނު ކަނޑާލީއެވެ. މިފަހަރު ހޭޒަލްގެ މޫނުން ނުރުހުމުގެ އަސަރު ފާޅުވިއެވެ. އޭނާ ތުންއަނބުރާލުމާއެކު ދެބުމަ ކައިރިކޮށްލިއެވެ. އެ އިން އިންގޮތަށް ފޯނު އަތަށް ލައިގެން ހަރަކާތެއް ވެސް ކޮށްނުލާ ހޭޒަލް އިނީއެވެ. ގިނައިރެއްނުވެ ފޯނު ރިންގުވާން ފެށިއެވެ. ހޭޒަލް ފޯނުކޯލު ނެގީ އިރުކޮޅަކު އިސްކުރީނަށް ބަލަން އިނދެފައެވެ.\n"ހެލޯ ލޯބީ... އޭރު ކާން ހަމަ އިށީނީ، މިތާ ސްޓޭޝަން ކުދީންނާއެކު، ވާހަކަދެއްކޭ ކަހަލަ ގޮތަކަށްނޫންވީމަ ކަނޑާލަން ޖެހުނީ، ހިތްހަމަނުޖެހުނީތަ؟" ހޭޒަލް އަނގައިން ވެސް ނުބުނެ ފޯނުކޯލު ކަނޑާލި ގޮތުން ކޮންމެވެސް ކަމެއްވެއްޖެކަން ލިއަމްއަށް އެނގުނީއެވެ. އެހެންވެ އަވަސްއަވަސްކޮށްލައިގެން އޭނާ ހޭޒަލްއަށް ގުޅީ ވީގޮތް އޮޅުން ފިލުވައި ދިނުމަށެވެ.\n"ކުޑަކޮށް ހިތްހަމަނުޖެހުނީ... މިއަދު އެއްކޮށް މިދަނީ... ލިއަމްއަށް އެއްފަހަރު ވެސް އަހަރެންނަށް ގުޅާލާނޭ ވަގުތު ނުވި، ތިހާ ބިޒީވެގެން ކީއްތަ ތިކުރަނީ، ހުރިހާ ވަގުތަކު އޮފީސް މަސައްކަތް އޮވޭތަ ކުރަން" ހޭޒަލް ހިތްހަމަނުޖެހިފައިކަން ހުރީ އޭނާގެ އަޑުންނާއި ވާހަކަދެއްކި ރާގުން ލިއަމްއަށް އެނގުނެވެ.\n"ސޮރީ... ދެން އެހެނެއްނުވާނެ... ޕްލީޒް ޒެއްލު... އަހަރެންދެކެ ހިތްހަމަނުޖެހިފައި ނުހުންނައްޗޭ" ލިއަމް އާދޭހުގެ ގޮތަކަށް ބުނެލިއެވެ. ނަމަވެސް މިފަހަރު ހޭޒަލްގެ މޫޑު ރަނގަޅުވާގޮތެއް ނުވިއެވެ. ލިއަމްގެ ފުށުން އިވުނީ އޭނާ ޢާއްމުކޮށް ބުނާ ބަސްތަކެއްވީމައެވެ.\n"އައި މިސް ޔޫ..." އިރުކޮޅަކު އިނދެފައި ހޭޒަލް ބުންޏެވެ.\n"އަހަރެން ވެސް... ބޮޑުބޮޑުކޮށް... އެހެންވެ މިހާ ބިޒީކޮށް މިއުޅެވެނީ" ލިއަމް ބުންޏެވެ.\n"މިއަދު މަންމަމެން އައި، ދޮންބެ ވެސް" ހޭޒަލް ބުންޏެވެ.\n"އަހަރެންގެތަ؟ ކީއްކުރަންށޯ؟" ލިއަމް ހީކުރީ މުހުސިނާމެން އައީ ކަމަށެވެ.\n"ނޫން... އަހަރެންގެ މަންމަމެން، ދޮންބެއާއި ކީރާއާއި އަމީރާ ވެސް... އަހަރެން އެކަނި އުޅޭނެތީއޯ ބުނީ، މަންމަ ކިޔާވަރުން މި ވީކަންޑްގަ މަންމަމެންގެއަށް ހުންނަންދާންވެގެން މިއުޅެނީ" ހޭޒަލް ބުންޏެވެ. އެ ޚިޔާލު ލިއަމްއަށް ވަރަށް ކަމުދިޔައެވެ. އޭނާ ވެސް އެދުނީ އެ ގޭގައި ދުވަސްކޮޅަކަށް ހޭޒަލް މަޑުކޮށްލުމަށެވެ. އޭރުން ދުވަސްތައް ދިގުނުވެ ހީނުކުރާހާ އަވަހަށް ހިނގައިދާނެކަމަށެވެ. ސައިރާ ހުށަހެޅި ޚިޔާލު ލިއަމްއާ ހޭޒަލް ޚިއްޞާކުރީ ދެނެވެ.\n"ވަޓް!..." ލިބުނު ސިހުމާއެކު ލިއަމް ބުންޏެވެ.\n"އޭރުން ލިއަމް ކުރަންހުރި މަސައްކަތެއްވިއްޔާ ކޮށްފަ އަހަރެމެން ދެ މީހުން އެކުގައި ޓައިމް ސްޕެންޑް ކުރެވޭނެއެއްނު، މަންމަމެން ހުރިހާކަމެއް ހަމަޖައްސާނެ... ލިއަމް!... ހާދަ އުނދަގުލޭ ލިއަމްއާ ދުރުގައި މިހެން ހުންނަން" ހޭޒަލް ބުންޏެވެ.\n"ޒެއްލު ޕްލީޒް... ތިކަމަށް އަހަރެންނަށް އެއްބަހެއްނުވެވޭނެ، އަހަރެން އައިސް މިހުރީ އޮފީސް ކަމަކުއޭ... އަނބިމީހާ ގޮވައިގެން ޗުއްޓީ ހޭދަކުރަން އުޅެވޭނީ ކިހިނެއް، އަނެއްކޮޅުން އޮފީހުން ރަސްމީކޮށް މިހެން އައިސް ހުންނަ ދަތުރެއްގަ އަންހެނުން ގޮވައިގެން އައިސް އުޅެން ހުއްދަ ވެސް ނަގަން ޖެހޭނެ" ލިއަމް ބުންޏެވެ.\n"ކީއްކުރާ ހުއްދައެއްތަ؟... އަހަރެން މީ ލިއަމްގެ ވައިފްއެއްނު، އޮފީސް މީހުންނަށް ވެސް އަހަރެން އެނގޭނެ، އެންމެންނަށް ވެސް އެނގޭނެ ލިއަމްއަކީ މެރީޑް މީހެއްކަން، އަނބިމީހާއާ ދުރުގައި އެހާ ދުވަހު ހުންނަން އުނދަގޫވާނެކަން... އެހެންނޫނަސް ސައުވީސް ގަޑިއިރު އެކަކު ވެސް އޮފީހުގެ މަސައްކަތެއްނުކުރާނެކަންނޭނގެ... އަހަރެން ދިޔަޔަސް ލިއަމްއަށް އުނދަގުލެއްނުކުރާނަމޭ... މަންމަމެންނާއެކު އެ ރަށަށް ދިއުމުން ނެތެންނު މައްސަލައެއް، ލިއަމް މިހާރު ވެސް ތިއުޅޭ ގޮތަށް އުޅޭނީ" ހޭޒަލް ހީވަނީ ކަމަކާ ކެތްތެރިކަން ކުޑަވެފައިވާހެނެވެ.\n"ސޮރީ ޒެއްލު... މިވަގުތަކުނޫން... ޕްލީޒް ޓްރައި ޓު އަންޑަސްޓޭންޑް" ލިއަމް އެއްގޮތަކަށް ވެސް އޭނާގެ ގާތަށް ހޭޒަލް ގެންނަކަހަލަ ޚިޔާލެއް ނުކުރިއެވެ. އެކަމަކު ހޭޒަލް ދެރަވާނެތީ ރީތިގޮތުގައި ނޫނެކޭ ބުނާނޭ ގޮތެއް ނުވިސްނުނެވެ.\n"އަދި ދުވަސްކޮޅަކު މަޑުކޮށްލަދީ... އައި ވިލް ތިންކް އަބައުޓް އިޓް، މިކޮޅުގަ އަދި މަންތެއް ވެސް ނުވެއެއްނު، ޕްލީޒް ޓްރަސްޓް މީ... އަހަރެން ވިސްނާނަން ތިކަމާ، އެނގޭ ޒެއްލު ތިއުޅެނީ އަހަރެން މިސްވާތީކަން، އައި ނޯ ހައު ޔޫ ފީލް... ލޯބީ... ދުވަސްކޮޅެއް އަހަރެންނަށް ދީ އިނގޭ" ލިއަމް ބުންޏެވެ.\n"އަހަރެން ހީކުރީ އަހަރެން އަމިއްލައަށް ލިއަމް ގާތަށް ދާން އުޅުމުން އުފާކަމަށްވާނީ، ލިއަމް އަސްލު ބޭނުމެއްނުވޭ ދޯ ތިކޮޅަށް އަހަރެން ގެންދާކަށް" ހޭޒަލްއަށް ބުނެވުނީ ތަންކޮޅެއް ރުންކުރުކޮށެވެ. ހަޤީޤަތުގައި ލިއަމް ދެކޮޅުހެދި ގޮތުން އޭނާ ދެރަވީއެވެ. ލިއަމް ބުނަން އުޅޭ އެއްޗެއް ހޭޒަލްއަށް ވިސްނައިގަންނަން ފަސޭހަނުވީއެވެ. ލިއަމްގެ އުޒުރުތައް ޤަބޫލުކުރަން ހޭޒަލްގެ ސިކުނޑިއަށް ދައްޗެވެ.\n"ޒެއްލު... އެބައިނިންތަ؟" ހޭޒަލްގެ އަޑެއްބަޑެއް ނީވުމުން ލިއަމް އަހާލިއެވެ. އެއާއެކު ހޭޒަލް ހޫން ލައްވާލިއެވެ.\n"ދެން ތިހެންނުވެބަލަ... ޒެއްލުއަކީ ވަރަށް އަންޑަސްޓޭންޑިން ކުއްޖެއްނު، މިހެން ދުރުގައި ތިބޭއިރު ޒެއްލު ތިހެން އުޅުނީމަ އަހަރެން ކިހާ ވޮރީވާނެ، ޒެއްލު ހެޕީކޮށް ހަމަޖެހިފަ ހުރިއްޔާ ދޯ އަހަރެންނަށް ވެސް މިކޮޅުގަ ހަމަޖެހިގެން ހުރެވޭނީ، އަހަރެން ބޯގޮވައިގެން އުޅެންޏާ މަސައްކަތެއް ވެސް ރަނގަޅަށް ނުކުރެވޭނެ ދޯ" ލިއަމްގެ ވާހަކަތައް ހޭޒަލް އަޑުއެހިއެވެ.\n"އޯކޭ... ސޮރީ..." ލިއަމްގެ މޫޑު ބަދަލުވެއްޖެހެން ހީވުމުން ހޭޒަލް ބުންޏެވެ. ކުށްކުރެވުނީ އަމިއްލައަށް ކަމަށް ޤަބޫލުކުރަމުންނެވެ. ލިއަމް ބޯގޮވައިގެން އުޅޭކަށް ހޭޒަލް ބޭނުމެއްނޫނެވެ. އެހެންވެ އޭނާ ގޮތްދޫކޮށް ލިއަމްގެ ވާހަކަ ޤަބޫލުކުރީއެވެ. ހިތަށް އުނދަގޫވީ ނަމަވެސް އެވެ.\n"ކާކު އައީ؟" ލިއަމްގެ ގާތުން އެހެން މީހަކު ވާހަކަދައްކާ އަޑު އިވުމުން ހޭޒަލް ސުވާލުކޮށްލިއެވެ.\n"ޝިޔާން އައިސް ހުރެގެން ސްޓޭޝަން ކުއްޖަކު އެވާހަކަ ބުނަން އެއައީ" ލިއަމް ބުންޏެވެ.\n"ކޮންތާކު ލިއަމް ތިހުރީ" ހޭޒަލް އެއްސެވެ.\n"ސްޓޭޝަންގައެއްނު، މިތާ ހުރި ޖޯލިފައްޗެއްގަ... އެކަމަކު މިތެދުވީ... މިދަނީ ޝިޔާނުއާ މީޓުކޮށްލަން" ލިއަމް ބުންޏެވެ.\n"މިވަގުތުތަ؟.... އަބަދު ޝިޔާނުއާއެކީތަ އުޅެނީ... އޭނާ މެރީޑްއެއްނޫންތަ؟ އެމީހުން ގެއަށް ދޯ ދިޔައީ ހަވީރު..." ހޭޒަލް އެއްސެވެ.\n"މެރީޑް... ވައިފްމެންގެއަކަށްނޫން ދިޔައީ، ހިސް ލައިފް އިޒް ކޮމްޕްލިކޭޓެޑް... ފަހުން ދޯ އެވާހަކަދައްކާނީ، އަހަރެން ނިދަން އަރާފަ ޒެއްލުއަށް ގުޅާނަން މިރޭ، މިވަގުތު އިހަށް ބާއްވަނީ" ލިއަމް ބުންޏެވެ.\n"މިއަދު އެއްކޮށް ލިއަމް ބިޒީކޮށް އުޅެފަ ދެންމެ ދޯ މި ވާހަކަދައްކާލަން ވަގުތުވީ... ޝިޔާނަށް އެނގެންވާނު ލިއަމްގެ އަނތްބަކު ހުންނައިރު އޭނައަށް ވެސް ވަގުތު ދޭންޖެހޭނެކަން، އަދިއަމުދުން ދުރުގައި ހުންނައިރު" ހޭޒަލްއަށް ބުނެވުނީ ފޫހިކަމާއެކުއެވެ.\n"ޒެއްލު... ކިހިނެއްތަ ތިވާހަކަދައްކަނީ" ލިއަމްއަށް ބުނެވުނެވެ.\n"ހޫން! ދެން އޯކޭ... ބާއްވަނީ" ހޭޒަލް ވަގުތުން ފޯނު ކަނޑާލީއެވެ. ލިބުނު ނުތަނަސްވަކަމާއެކު ހޭޒަލްއަށް މޭޒުމައްޗަށް ފޯނު އެއްލާލެވުނެވެ. ރޮވެން އުޅޭހެން ތުންފިއްތާލިއެވެ. ހިތުން ޝިޔާނަށް އަޑުލައިގަތެވެ. ލިއަމްގެ ގިނަވަގުތު ހޭދަކުރަނީ އެ ޝިޔާނާއެކުކަން ލިއަމްގެ ފަރާތުން ހޭޒަލްއަށް އޮތީ އެނގިފައެވެ. ހޭޒަލްއަށް އިޙްސާސް ކުރެވުނީ އޭނާއަށްވުރެ ލިއަމްއަށް ޝިޔާނު މުހިންމުވެއްޖެކަމެވެ.\nހޭޒަލް ހިތްދަތިވެ ރުޅިއަންނާނެ އިރަކަށް ޝައިތާނާ ބަލަބަލާ ހުރި ކަހަލައެވެ. ފޯނަށް އައި ނޮޓިފިކޭޝަންއާއެކު މޭޒުމަތީ އޮތް ފޯނު ވައިބްރޭޓްވިއެވެ. ފޯނު ނަގައި ހޭޒަލް ބަލާލީ ލިއަމްއަށް އެއްޗެއް ވިސްނިގެން ޚަބަރެއްވީ ކަމަށް ހީކޮށެވެ. ނަމަވެސް ހަޤީޤަތް ތަފާތެވެ. ހޭޒަލްއަށް ފްރެންޑް ރިކުއެސްޓް ސައިފް ފޮނުވީއެވެ. ހާސްކަން ސިކުނޑިން ބޭރުކޮށްލަން ބޭނުންވެފައި އިން ހޭޒަލް ވަގުތުން ސައިފްގެ ރިކުއެސްޓް ޤަބޫލުކޮށްލިއެވެ. ލަހެއްނުވެ ދެވަނަ ނޮޓިފިކޭޝަންއެއް އަތުވެއްޖެއެވެ. ފޭސްބުކްގެ މެސެންޖާއިން ސައިފް ގޮވާލީއެވެ. ރިކުއެސްޓް ޤަބޫލުކުރީތީ އޭނާ ޝުކުރުއަދާކޮށްފައި އޮތެވެ.


މީހުންނަށް ދިރިނޫޅެވޭ ވަރަށް ފޮނަަދޫގެ ހަ ގެއަކަށް ބޮޑެތި ގެއްލުންވި: ޑިޒާސްޓާ – Haftha\nMon, 1 June, 2020, 6:44 pm\nމީހުންނަށް ދިރިނޫޅެވޭ ވަރަށް ފޮނަަދޫގެ ހަ ގެއަކަށް ބޮޑެތި ގެއްލުންވި: ޑިޒާސްޓާ\nރޭ ފަތިހު ލ. ފުނަދޫ އަށް އެރި ނަގޫރޯޅީއާއެކު ގިނަ ގެތަކަށް ބޮޑެތި ގެއްލުންތައް ވެފައިވާއިރު، މީހުން ދިރިއުނޫޅެވޭވަރަށް އެ ރަށުގެ ހަ ގެއަކަށް ގެއްލުން ލިބިފައިވާ ކަމަށް ޑިޒާސްޓާ މެނޭޖްމަންޓް އޮތޯރިޓީން މިއަދު ބުނެފި އެވެ.\nމިއަދު ޑިޒާސްޓާއިން ބޭއްވި ޕްރެސްގައި ޑިރެކްޓާ ޖެނެރަލް ސޮފީނާޒް ހަސަން ވިދާޅުވީ ފޮނަދޫގައި ގެއްލުން ލިބިފައިވާ ގޭގެ މައުލޫމާތު ނަގާ، އެހީތެރިކަން ފޯރުކޮށްދެމުންދާ ކަަމަށެވެ. އެގޮތުން ނަގޫރޯޅިއާއެކު ޖުމްލަ 12 ގެއަކަށް ބޮޑެތި ގެއްލުންތަކެއް ލިބިފައިވާ ކަމަށާއި، އޭގެ ތެރެއިން ހަ ގެއެއްގައި މީހުން ދިރިނޫޅެވޭ ވަރަށް ގެއްލުންތައް ލިބިފައިވާ ކަމަށެވެ.\nޑިޒާސްޓާގެ ޑެޕިއުޓީ ޗީފް އެގްޒެކިއުޓިވް އުމަރު ފިކުރީ ވިދާޅުވީ ލ އަތޮޅަށް އައި ކޮޅިގަނޑުގައި ފޮނަދޫގެ އިތުރުން ހިދަތުއަށްވެސް ވިއްސާރައިގެ އަސަރުކޮށް އެރަށު ގެއެއްގެ ފުރާޅުވެސް އެއްލާލާފައިވާ ކަމަށެވެ. އެގޮތުން ގޭގެއަށާއި އެހެނިހެން އެއްޗެއްސަށް ވެފައިވާ ގެއްލުންތަކުގެ އެސެސްމަންޓެއް މިހާރު ދަނީ ހަދަމުން ކަމަށެވެ.\nއޭގެ އިތުރުން އެސެސްމަންޓް ޑިޒާސްޓާގެ އެސެސްމަންޓް ޗީފް އެގެޒެކެޓިވް ހިސާން ހަސަން، އަދި ހައުސިން އެންޑް އާބަންގެ އިންޖިނިއަރަކު، މިއަދު ފޮނަދުއަށް ދާނެ ކަމަށާއި މިއަދު ހަވީރާ ހަމައަށް އެސެސްމެންޓް ނިންމާ، ގޭގޭގެ ހުރިހާ ކަމަކަށް ބޭނުންވާ އެހީތެރިކަން ފޯރުކޮށްދެވޭ ވަރު ވާނެ ކަމަށްވެސް އުމަރު ވިދާޅުވި އެވެ.\nނަގޫރޯޅި އެރުމުގެ ސަބަބުން ގެއްލުން ލިބުނު ފަރާތްތަކަށް އެހީތެރިކަން ފޯރުކޮށްދިނުމަށް، އެމްއެންޑީއެފް ސެންޓްރަލް އޭރިއާގެ އިތުރުން ފުލުހުންވެސް މިހާރު ދަނީ ހަރަހާތްތެރިވަމުންނެވެ.\nފުލުހުންގެ ތަރުޖަމާނުކަމުން އިޒްމިއާ ވަކިކޮށްފި


Spike Lee ves oscar hafulaa ah nudhaane\nސްޕައިކް ލީ ވެސް އޮސްކާ ހަފުލާ އަށް ނުދާނެ!\nޑައިރެކްޓަރު ސްޕައިކް ލީ.\nރޭސިޒަމް ނުވަތަ ނަސްލީގޮތުން ތަފާތުކުރުމުގެ މައްސަލައެއްގައި ހޮލީވުޑް ޖެހިފައި އޮންނަތާ އެތައް ޒަމާނެކެވެ. ނަމަވެސް މި ވިލާގަނޑެއްގެ އަސަރު މި ވަނީ މިދިޔަ ދެ އަހަރެއްހާ ދުވަސް ތެރޭގައި އިތުރަށް ގޯސްވެފަ އެވެ.\nކަޅު ނަސްލަށް ނިސްބަތްވާ އެކްޓަރުންނާއި ފަންނާނުންނަށް ހޮލީވުޑުގައި ހަމަހަމަ ފުރުސަތުތަކެއް ނުލިބޭ ކަމުގެ އަޑު މިފަހުން ގަދަވެގެން ގޮސްފައި މި ވަނީ އިހަށް ދުވަހު އިއުލާނުކުރި އޮސްކާ އެވޯޑްސްގެ ނޮމިނޭޝަންސްތަކާ އެކުގަ އެވެ. ގާތްގަނޑަކަށް ޖުމްލަ 21 އެކްޓިން ކެޓަގަރީއަކުން އޮސްކާގައި އެވޯޑް ދޭއިރު މިއިން އެއްވެސް ކެޓަގަރީއަކަށް މިފަހަރު ކަޅު ނަސްލުގެ އެކްޓަރަކު ނޮމިނޭޓެއް ނުވެ އެވެ.\nހުރިހާ އެކްޓިން ކެޓަގަރީތަކަށް ދޮން ނަސްލުގެ އެކްޓަރުން ނޮމިނޭޓްވެފައިވާ މައްސަލަ ކުށްވެރިކޮށް އޮސްކާ ބޮއިކޮޓްކުރުމުގެ ކެމްޕޭނެއް ކަޅު ނަސްލުމުގެ ސެލެބްރިޓީންގެ މެދުގައި ފެށިފެފައި ވަނީ މި ސަބަބާ ހެދި އެވެ. އެގޮތުން މަޝްހޫރު އެކްޓްރެސް ޖާޑާ ޕިންކެޓް މި އަހަރުގެ އޮސްކާ ހަފުލާ ބޮއިކޮޓްކޮށްފައިވާއިރު އެމެރިކާގެ މަޝްހޫރު ފިލްމު ޑައިރެކްޓަރު ސްޕައިކް ލީ ވެސް ވަނީ އަންނަ މަހު އޮންނަ އޮސްކާ ހަފުލާ އަށް ނުދާނެކަން އިއުލާނުކޮށްފަ އެވެ.\nސްޕައިކް ލީ އަކީ ދެ ފަހަރެއްގެ މަތިން އޮސްކާ ނޮމިނޭޝަންސް ލިބިފައިވާ ޑައިރެކްޓަރެކެވެ.\nޖާޑާ ޕިންކެޓް އޮސްކާ ބޮއިކޮޓްކޮށްފައިވާއިރު އޭނާގެ ފިރިމީހާ އަދި މަޝްހޫރު އެކްޓަރު ވިލް ސްމިތަށް ބެސްޓް އެކްޓާ ކެޓަގަރީގައި ނޮމިނޭޝަން ނުލިބުނު މައްސަލަ ގިނަ ބަޔަކު ވަނީ ހޫނުކޮށްލައިފަ އެވެ. ގިނަ ބަޔަކު ގަބޫލުކުރާ ގޮތުގައި މިދިޔަ އަހަރުގެ ފިލްމު "ކޮންކަޝަން" ގައި ވިލް ސްމިތު ކުޅެފައިވާ ރޯލުން އެންމެ މޮޅު އެކްޓަރުގެ އެވޯޑަށް ނޮމިނޭޓްވާން ޖެހެ އެވެ.\nކަޅު ނަސްލުގެ އެކްޓަރުންނަށް އެކްޓިން ކެޓަގަރީން ނޮމިނޭޝަން ނުލިބުނު މައްސަލަ އޮސްކާގައި މިއަހަރު ހޫނުވެގެން އުޅޭއިރު 2014 ވަނަ އަހަރުގެ ފިލްމުތަކަށް މިދިޔަ އަހަރު ދިން އެވޯޑްތަކުގައި ވެސް އެކްޓިން ކެޓަގަރީއަކަށް ކަޅު ނަސްލުގެ އެކްޓަރަކު ނޮމިނޭޓްވެފައެއް ނެތެވެ.\nމި މައްސަލާގައި އޮސްކާ ދިފާއުކޮށް ވާހަކަ ދައްކާ ފަރާތްތަކުން ބުނަމުން ދަނީ އޮސްކާ އެވޯޑަކީ އެކްޓަރެއްގެ މޮޅު ދެރަމިން ކަނޑައެޅުމަށް ދޭ އެވޯޑެއް ކަމަށާއި އެވޯޑް ދެނީ މީހެއްގެ ގައިގެ ކުލައަކަށް ބަލައިގެން ނޫން ކަމަށެވެ.\nބައެއް ފަރާތްތަކުން ބުނަމުން ދަނީ ކަޅު ނަސްލުމުގެ އެކްޓަރުންތަކެއް ނޮމިނޭޓްވެފައި މި ފަހަރު ނެތީ ފާއިތުވި ދެ ތިން އަހަރު އޮސްކާ ފެންވަރުގެ ޕާފޯމެންސްތަކެއް ކަޅު ނަސްލުގެ އެކްޓަރުންނަށް ދެއްކިފައި ނުވާތީ ކަމަށެވެ.\nއޮސްކާގައި މިހާތަނަށް އެންމެ މޮޅު އެކްޓިން ކެޓަގަރީގައި އެވޯޑް ލިބިފައި ވަނީ ކަޅު ނަސްލުގެ އެންމެ ފަސް އެކްޓަރަކަށެވެ. މަޝްހޫރު ބަތަލާ ހެލީ ބެރީ އަކީ ލީޑް ރޯލަކުން އޮސްކާ ލިބިފައިވާ ކަޅު ނަސްލުމުގެ ހަމައެކަނި އަންހެން ބަތަލާ ވެސްމެ އެވެ.\nއެންމެ ފަހުން އޮސްކާގައި މޮޅު އެކްޓަރުގެ އެވޯޑް ލިބުނު ކަޅު ނަސްލުގެ އެކްޓަރަކީ "ދަ ލާސްޓް ކިންގް އޮފް ސްކޮޓްލޭންޑް" ގައި އިޑި އަމީން ގެ ރޯލު ކުޅުނު ފޮރެސްޓް ވިޓެކާ އެވެ.\nއޭނާގެ އިތުރުން ޖޭމީ ފޮކްސް އާއި ޑެންޒެލް ވޮޝިންޓަން އަދި ސިޑްނީ ޕޮއިޓިއާ އަކީ އޮސްކާގައި އެންމެ މޮޅު އެކްޓަރުގެ އެވޯޑް ހާސިލުކޮށްފައިވާ ކަޅު ނަސްލުމުގެ އެކްޓަރުންނެވެ.\nހިތްހަމަނުޖެހޭ ގިނަ ކަންކަން ބޮލީވުޑުން ދިމާވި: ޕްރިޔަންކާ


Dhe dose jehi fahun UK Health minister Covid ah positive vejje\nދެޑޯޒް ޖެހިފަހުން ޔޫކޭ ހެލްތު މިނިސްޓަރު ކޮވިޑަށް ޕޮސިޓިވް ވެއްޖެ\nއިނގިރޭސި ސިއްހަތު ވަޒީރު ސާޖިދު ޖާވިދު: ކޮވިޑަށް ޕޮސިޓިވްވެ އައިސޮލޭޝަންގައި\nއިނގިރޭސި ހެލްތު މިނިސްޓަރު ސާޖިދު ޖާވިދުއަށް ކޮވިޑް ޖެހިއްޖެ އެވެ. އޭނާ މިހާރު ހުންނެވީ ގޭގައި އެކަހެރިވެ ވަޑައިގެންނެވެ. ހަބަރުތައް ބުނާގޮތުން ސިއްހީ ވަޒީރަށް ކޮވިޑްޖެހިފައި ވަނީ ރައްކާތެރިވުމުގެ ކޮތުން ކޮވިޑް ވެކްސިންގެ ދެ ޑޯޒް ވެސް ފުރިހަމަ ކުރައްވާފައި ވަނިކޮށެވެ.\nއިނގިރޭސިވިލާތުގައި ކޮވިޑްގެ ހާލަތު ތައްކަތުނުވެ ވަނީ ދިގުލައިގެން ގޮސްފަ އެވެ. ކޮވިޑުން ރައްކާތެރިވުމަށް އަޅާފައި ހުރި ހަރުކަށި ފަޔަވަޅުތަކާއެކު ވެސް އުފެދެމުން އަންނަ ޑެލްޓާ ވޭރިއަންޓް ފަދަ އާ ވައްތަރުތަކުގެ ނުރައްކާ އިނގިރޭސިންނަށް އޮތީ ބޮޑުވެފަ އެވެ.\nސާޖިދު ޖާވިދު ވިދާޅުވީ ހުން ގަދަވެ ރޯގާވެފައި ހުންނަތީ ޓެސްޓް ކުރެއްވީ ކަމަށެވެ. އަދި ޕޮޒިޓިވް ކަމަށް ދެއްކުމުން ހެދި ޕީސީއާރު ޓެސްޓުން ބަލި ކަށަވަރުވެފައިވާ ކަމަށް ވެސް އެމަނިކުފާން ވިދާޅުވި އެވެ. އެމަނިކުފާން ވިދާޅުވީ ގޭގައި ހުންނަވައިގެން އޮފީސް ހިންގަވާނީ ކަމަށެވެ.\nއިނގިރޭސި ކޮވިޑް ގަވާއިދުތައް ބުނާ ގޮތުން ކޮވިޑް ޖެހިފައި ހުރި މީހަކާ ކޮންޓެކްޓް ވެއްޖެ ނަމަ އެމީހަކު 48 ގަޑިއިރު އައިސޮލޭޝަންގައި ހުންނަން ޖެހެ އެވެ. ރިޕޯޓްތައް ބުނާ ގޮތުން ޖާވިދު ވަނީ ބޮޑުވަޒީރު ބޮރިސް ޖޯންސަންއާ ބައްދަލު ކުރައްވައި މުއާމަލާތް ކުރައްވާފަ އެވެ. އެހެންކަމުން ބޮރިސްއަށް ވެސް ފުރުސަތަކީ އެކަހެރިވެ ވަޑައިގެން ޓެސްޓް ކުރެއްވުމެވެ.\nސާޖިދު ޖާވިދު އިނގިރޭސި ސިއްހަތު ވަޒީރުކަމާ ހަވާލުވެ ވަޑައިގަތީ މީގެ ދެތިން އަފުތާ ކުރިންނެވެ. އެއީ އެމަގާމުގައި ހުންނެވި މެޓް ހެންކޮކް އިސްތިއުފާ ދެއްވުމާ ގުޅިގެންނެވެ.\nއިނގިރޭސިވިލާތް ކޮވިޑް-19 ކޮވިޑް ވެކްސިން\n"ޖުލައި 19 އަށްވުރެ ފަސްކުރުމުގެ ބޭނުމެއް ނެތް"\nއިނގިރޭސި ހެލްތު މިނިސްޓަރު އިސްތިއުފާދެއްވައިފި\nކޮވިޑް ފިޔަވަޅުތައް އަދި އުވާލެވޭކަށް ނެތް: ޔޫކޭ\n"ޔޫކޭ ހުޅުވަން އެނގޭނީ ނަމްބަރަށް ބަލައިގެން"


Lanka gai curfew ithurukohfi\nލަންކާގައި ކާފިއު އިތުރު ކޮށްފި\nކޮލޮމްބޯ (މާޗް 24) - ކޮވިޑް-19 ޖެހުނު މީހުންގެ އަދަދު 100 އަށް ވުރެ މައްޗަށް އެރުމާ ގުޅިގެން ސްރީލަންކާގައި މިހާރު އިއުލާނު ކޮށްފައިވާ ކާފިއުގެ މުއްދަތު އެ ގައުމުގެ ސަރުކާރުން އިތުރުކޮށްފި އެވެ.\nމިދިޔަ ހަފުތާގައި އިއުލާނުކުރި ކާފިއުގެ މުއްދަތު ހޯމަ ދުވަހަށް ހަމަވާއިރު، އަށް ސަރަހައްދެއް ފިޔަވައި އެހެން ހުރިހާ ސަރަހައްދުތަކަށް އެ މުއްދަތު ވަނީ ބުރާސްފަތި ދުވަހާ ހަމައަށް އިތުރު ކޮށްފަ އެވެ.\nވެރިރަށް ކޮލޮމްބޯ ހިމެނޭ ގޮތަށް އަށް ޑިސްޓްރިކްޓެއްގައި ކާފިއުގެ މުއްދަތު ވަނީ ހުކުރު ދުވަހާ ހަމައަށް އިތުރުކޮށްފަ އެވެ.\nލަންކާގައި މިދިޔަ ޖެނުއަރީ މަހު އެ ވައިރަސް ޖެހިފައިވާ ފުރަތަމަ މީހާ ފެނުނު ނަމަވެސް، ދެ ވަނަ މީހަކު ފެނިފައި ވަނީ މި މަހުގެ 11 ވަނަ ދުވަހެވެ. ނަމަވެސް، ހޯމަ ދުވަހާ ހަމައަށް އެ އަދަދު 95 އަށް އިތުރު ވެފައިވާ ކަމަށް ލަންކާގެ ހެލްތު މިނިސްޓްރީން ވަނީ ބުނެފަ އެވެ.\nއޭގެ ތެރޭގައި ގިނައީ، އެ ވައިރަސް އެންމެ ބޮޑަށް ފެތުރިފައިވާ ދެކުނު ކޮރެއާ އަދި އިޓަލީ ފަދަ ގައުމުތަކުން އެނބުރި އައި މީހުންކަމަށް ސަރުކާރުން ވަނީ ބުނެފަ އެވެ.\nއެގޮތުން ލަންކާގެ އެކި ކަރަންޓީނު ފެސިލިޓީތަކުގައި 3،500 އަށް ވުރެ ގިނަ މީހުން ވަނީ ކަރަންޓީނުކޮށްފަ އެވެ. އޭގެ ތެރޭގައި 14 ގައުމަކުން 35 ބިދޭސީން ވެސް ހިމެނެ އެވެ.\nވައިރަސް ފެތުރުން ހުއްޓުވުމުގެ ގޮތުން، ލަންކާގެ ހުރިހާ ބައިނަލްއަގުވާމީ އެއާޕޯޓުތައް މާދަމާގެ ނިޔަލަށް ވަނީ ބަންދުކޮށްފަ އެވެ. އަދި އެ ބަލި އެންމެ ބޮޑަށް ފެތުރޭ ގައުމުތަކުން އެނބުރި އަންނަ މީހުން 14 ދުވަހަށް ކަރަންޓީނުކުރުމަށް ވަނީ ނިންމައިފަ އެވެ.\nކާފިއު ހިންގާފައިވަނިކޮށް، ބޭރު ތެރެއަށް ނުކުމެ އުޅޭ މީހުން ލަންކާ ފުލުހުން ދަނީ ހައްޔަރުކުރަމުންނެވެ. އެގޮތުން، މިހާތަނަށް 2،000 އެއްހާ މީހުން ހައްޔަރުކޮށްފައިވާކަމަށް ލަންކާ ފުލުހުން ވަނީ ބުނެފަ އެވެ.\nސްރީލަންކާ ޑަބްލިޔޫއެޗްއޯ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް\nލަންކާގައި ތިބި ބޭރު މީހުނަށް ދޫކޮށްފައިވާ ވިސާގެ މުއްދަތު އިތުރުކޮށްދީފި\nފްލައިޓުތައް ކެންސަލްކޮށް، ލަންކާގެ މައި އެއާޕޯޓް ބަންދުކޮށްފި


MDP inthihaabu: Inguraidhoo dhaairaage hurihaa vote eh gunanee\nއެމްޑީޕީ އިންތިހާބު: އިނގުރައިދޫ ދާއިރާގެ ހުރިހާ ވޯޓެއް ގުނަނީ\nއެމްޑީޕީގެ އެތެރޭގެ އިންތިހާބުގެ ވޯޓް ނެގުން --\nއެމްޑީޕީގެ ދާއިރާތަކުގެ އިންތިހާބު 2021 ގައި އިނގުރައިދޫ ދާއިރާގައި ބެހެއްޓުނު ހުރިހާ ވޯޓު ފޮށްޓެއް އަލުން ގުނުމަށް ނިންމައިފި އެވެ.\nމިދިޔަ މަހުގެ 25 ވަނަ ދުވަހު ބޭއްވި އިންތިހާބުގެ ރަސްމީ ނަތީޖާ އިއްޔެ ވަނީ އިއުލާނު ކޮށްފައެވެ. ނަމަވެސް އެ ޕާޓީން ބުނި ގޮތުގައި ރަސްމީ ނަތީޖާގައި އިނގުރައިދޫ ދާއިރާގެ ނަތީޖާ ހިމަނާފައެއް ނުވާނެ އެވެ. އެއީ އިނގުރައިދޫ ދާއިރާގެ ބައެއް ވޯޓުފޮށި ގުނި ގޮތާމެދު ހުށަހެޅިފައިވާ ޝަކުވާތައް ބެލުމަށްފަހު ޝަކުވާ ބަލާ ކޮމިޓީން އެ ދާއިރާގެ ހުރިހާ ވޯޓު ފޮށްޓެއް އަލުން ގުނުމަށް ނިންމާފައިވާތީ އެވެ.\nމީގެ އިތުރުން ކޮވިޑް19 ގެ ހާލަތަށް ބަލައި ތ. ދިޔަމިގިލީގައި ވޯޓުލުން ކުރިއަށް ގެންގޮސްފައި ނުވާތީ ތ. ގުރައިދޫ ދާއިރާގެ ރަސްމީ ނަތީޖާވެސް ހިމަނާފައެއް ނުވެއެވެ. ތ. ގުރައިދޫ ދާއިރާގެ ވަކި މަގާމަކަށް ހޮވޭ މީހުންނާއި އެ މީހުންނާ ވިދިގެން އެންމެ ގިނަ ވޯޓު ލިބުނު ކެންޑިޑޭޓާއި ދެމެދު އޮތް ފަރަގަކީ ތ.ދިޔަމިގިލީގައި ވޯޓުލީނަމަ، ނަތީޖާއަށް ބަދަލު އަންނާނެ ފަރަގެއް ކަމުގައިވާ ނަމަ ތ. ދިޔަމިގިލީގައި އޮތް ކޮވިޑްގެ ހާލަތު ފިލުމުން، އެ ރަށުގައި އަދި މާލޭ-ދިޔަމިގިލި މެންބަރުންގެ ވޯޓު ނެގުން، ފަހުގެ ތާރީހުގައި އޮންނާނެ ކަމަށް އެމްޑީޕީން ވަނީ ބުނެފައެވެ.\nމި ގޮތުން ތ. ގުރައިދޫ ދާއިރާގެ ގުރައިދޫ އާއި ގާދިއްފުއްޓާއި އަދި އެ ދާއިރާގެ މާލޭ ފޮށީގެ ޖުމްލަ ނަތީޖާއަށް ބަލާއިރު ތ. ދިޔަމިގިލީގައި ސެޕްޓެމްބަރު 25 ގައި ވޯޓުލީނަމަ އާހިރު ނަތީޖާއަށް ބަދަލު އަންނާނެ ވަރަށް ދެ ކެންޑިޑޭޓުންގެ ދެމެދުގައި ހުރި ފަރަގު ހަނިވެފައިވާތީ އެ ވޯޓް ކުރިއަށް ގެންދަން ނިންމާފައިވާ ކަމަށްވެސް އެމްޑީޕީން ބުންޏެވެ.\nއެމްޑީޕީ އެމްޑީޕީގެ ކޯޅުން އެމްޑީޕީގެ ގައުމީ މަޖިލިސް\nއެމްޑީޕީ އިންތިހާބު: ޝަކުވާއަށް ހުޅުވާލައިފި


Dhaulathuge liyekiyunthah Minister Nahulaa ge geah!\nދައުލަތުގެ ލިޔެކިޔުންތައް މިނިސްޓަރު ނަހުލާގެ ގެއަށް!\n16 ފެބްރުއަރީ 2021 - 21:35:36\nދައުލަތުގެ އެއް އިދާރާއިން އަނެއް އިދާރާއަށް ލިޔެކިޔުންތައް ފޯރުކޮށްދޭ ދައުލަތުގެ ހޭންޑަލް ކަމަށްވާ (ޖެމްސް) އަކީ ހަމައެކަނި އިދާރާތަކުގެ ބޭނުންތަކަށް ބޭނުން ކުރުމުގެ ހުއްދަ އޮންނަ ހޭންޑަލް އެކެވެ. ނަމަވެސް ވެލާނާ ގޭގައި ޓްރާންސްޕޯޓް މިނިސްޓްރީ ހިންގި އިރުގައި މިނިސްޓަރު ނަހުލާ ވަނީ ޖެމްސް ހުރިހާ ލިޔެކިޔުންތަކެއް ޕްރިންޓްކޮށް ކޮންމެ އަހަރެއް ތަރުތީބުކޮށް އެ ކަރުދާސްތައް އެކަމަނާގެ ގެކޮޅަށް ގެންދަވާފައި ކަމަށް އިތުބާރު ހުރި މަސްދަރަކުން ވަނީ ސީއެންއެމްއަށް މައުލޫމާތު ލިބިފައެވެ.\nމި މައްސަލަ އޭސީސީގައި ބަލަމުން ދާތާ އެތައް ދުވަހެއް ވެފައިވާ އިރުވެސް އޭސީސީއިން އަދި މި މައްސަލައިގައި ބަހެއް ބުނެފައެއް ނުވެއެވެ.\nސީއެންއެމްއެމް އިން ގުޅުމުން މައުލޫމާތު ދޭނެ ކަމަށް ބުނެ އަދި މައުލޫމާތެއް ނުދެއެވެ. މި މައްސަލައިގައި ޖަވާބުދާރީވާން ޓްރާންސްޕޯޓު މިނިސްޓްރީގެ މީޑިއާ އޮފިޝަލަށް ވެސް ގުޅީމެވެ. ނަމަވެސް ފޯނަށް ޖަވާބެއް ނުދެއްވައެވެ.\nމަސްދަރުން މައުލޫމާތު ދިން ޖެމްސްގެ ލިޔެކިޔުންތައް ގެޔަށް ގެންދެވި މައްސަލައިގައި ޓްރާންސްޕޯޓް މިނިސްޓްރީގެ ބައެއް މުވައްޒަފުންގެ ބަޔާން ވެސް މިހާރު ވަނީ ނަގާފައެވެ.\nޖެމްސްއިން ލިޔެކިޔުންތަކެއް ނަގައިގެން މިނިސްޓަރު ނަހުލާ ގެއަށް ގެންދާ މަންޒަރު ފެންނަ ފޮޓޯތަކަކާއި ވީޑިއޯތަކެއް ވަނީ ސީއެންއެމްއަށް ލިބިފައެވެ.\nއެ ފޮޓޯތަކާއި ވީޑިއޯތަކުން ފެންނަނީ ޖެމްސްގެ ލިޔެކިތުންތައް ގެންދާ މަންޒަރުކަން ވަނީ ޔަގީން ވެފައެވެ. އަދި އެ ލިޔެކިޔުންތައް ގެންދިޔުމަށް ބޭނުންކުރީ މިނިސްޓްރީގެ މުވައްޒަފުން ނޫން ކަމަށް ވެސް ސީއެންއެމްއަށް މައުލޫމާތު ދިން މަސްދަރުން ޔަގީންކޮށްދިނެެވެ.\nމީގެ އިތުރުން ވެސް ޓްރާންސްޕޯޓު މިނިސްޓްރީ އާއި ގުޅުން އޮތް ވައުދެއް ކަމަށްވާ މިނީ ބަހުގެ ވައުދު ވެސް ނުފެދޭކަމީ ގިނަ ބައެއްގެ ފާޑުކިއުން އަމާޒުވެފައިވާ ކަމެކެވެ.\nބާވެ ދަބަރު ޖަހާފައިވާ ބަސްތަކެއް އާކޮށްގެން ރައްޔިތުންގެ ލޮލުގައި އަނދުން އެޅުވުމަށް ވެސް މަސައްކަތް ކުރި ކަމަކީ އާ ވާހަކަތަކެއް ނޫނެވެ.\nރައްޔިތުން މަޖިލީހަށް މިނިސްޓަރު ނަހުލާ ޖަވާބުދާރީ ކުރުވަން ހާޒިރު ކުރުމުން ވެސް އެކަމަނާ ވަނީ ސުވާލުތަކާ ނުގުޅޭ ޖަވާބުތަކެއް ދީފައިކަން ވެސް މަޖިލީހުގެ މެމްބަރުން ފާހަގަކުރިއެވެ. އަދި އެކަމާ ގިނަ ބޭފުޅުންގެ މެދުގައި ހިޔާލު ތަފާތުވުންތައް ވެސް އުފެދިގެން ދިޔައެވެ.\nރާއްޖޭގެ ހުރިހާ މުއައްސަސާތަކުގެ ތެރެއިން ޓްރާންސްޕޯޓް މިނިސްޓްރީއަކީ މީޑިއާތަކާ އެންމެ ދުރުގައި އުޅޭ އެއް މުއައްސަސާކަން ވެސް އެއީ ފާހަގަކޮށްލެވޭ މައްސަލައެކެވެ. މިނިސްޓަރު ނަހުލާގެ ޕީއޭއިން ފަށައިގެން ޑެޕިއުޓީ މިނިސްޓަރުގެ މަގާމަށް ވެސް އެކަމަނާ އައްޔަން ކުރައްވާފައިވާ ބޭފުޅުންގެ ތެރޭގައި ބައެއް ބޭފުޅުންނަކީ އާއިލީ ބޭފުޅުންނެވެ.\nޓްރާންސްޕޯޓްޓްރާންސްޕޯޓް މިނިސްޓަރުއައިޝަތު ނަހުލާ


Ep. 13 — Goanaa | Safuhaa\nޑާކްނައިޓް އާއި ވާހަކަދައްކަން އިންދާ ކަރަންޓު ކެނޑުމުން އާވާ ދެރަވިނަމަވެސް އެކަން ވީ އެންމެ ރަގަޅަށް ކަމުގައި ގަބޫލު ކުރިއެވެ. އޭނަ އެއްގޮތަކަށްވެސް ޑާކްނައިޓް ގާތުގައި ހިތް ހުޅުވާލާކަށް ބޭނުމެއް ނޫނެވެ. އެ ވާހަކަތައް ނުބުނެވުނީ ހަމަ ކިރިޔާއެވެ. ޑާކްނައިޓްގެ ހުންނަ ގޮތަކުން އެއީ ކާކުކަން ކިހިނެއް ހުންނަ މީހެއްކަން ނޭގި ވަރަށް އިތުބާރު ކުރެވި އަމިއްލަ އިހުސާސްތަކާއި ހިތާމަތައް ހިއްސާކުރެވޭ ބައިވެރިޔެއްގެ ގޮތުގައި ނޭގިނަމަވެސް އާވާއަށް ބެލެމުން އައިސްފައިވެއެވެ. އުއްބައްތިއެއް ދިއްލާލައިގެން އާވާ އިންއިރުވެސް ވިސްނެނީ ޑާކްނައިޓާއި މެދުގައެވެ. އޭނަ ހީކުރާނީ ސުވާލުކުރީމަ އާވާ ރުޅިއައިސްގެން ދިޔައީ ކަމުގައެވެ.\nއާވާ އޮންލައިން ވިއިރު ދަންވަރު ބާރަޖަހައިފިއެވެ. އެގަޑީގައިވެސް އާވާގެ އިންތިޒާރުގައި ޑާކްނައިޓް އިނީކަމުގައި ބުނުމުން އާވާ ހައިރާންވިއެވެ.\n"ކީއްވެތަ އަހަރެންގެ ސުވާލަށް ޖަވާބު ނުދިނީ؟ އެހެންނޫނަސް އަހަރެމެން ދެމީހުންނަށް އެކަކު އަނެކަކު އެނގެނީއެއްނޫން، އަހަންނަކަށް ނޭގޭނެ ޕްރިންސެސް ކޮންމެފަދަ ވާހަކައެއް ކިޔާދިނަސް، ތިއީ އެހާ މަޝްހޫރު ކުއްޖެއް ނޫން، ވާހަކަ ތި ލިޔަނީ މަޝްހޫރު ސައިޓަކަށް ނޫން، އެހެންނޫނަސް މިހާރު އެނގޭނެ އަހަންނަކީ ގޯސްމީހެއް ނޫންކަން، އެނގޭތަ މިހުރިހާ އިރު އަހަރެން ވިސްނީ އެމީހާގެ ނުބައިކަމާއި ދޭތެރޭ، ޕްރިންސެސް ގެ ގައިގާ އޭނަ އަތްލީކަން އަހަންނަށް ޔަގީން، ނޫންތަ؟ " ޑާކްނައިޓް ދޫނުކޮށް ސުވާލުކުރަން ފެށިއެވެ.\n"އޭރު އަހަންނަށް ފަސް އަހަރު، އެކަމަކު ހަނދާން ހުރޭ، އެ ވާހަކަ ދޮންމަންމަ ގާތު ބުނީމަ ދޮންމަންމަ އަހަރެންގެ އަނގަމަތީގައި ޖެހީ، ދެން ބުނި އެއްޗެއް އެނގޭތަ؟ " އާވާ އެ ހަނދާންވިޔަސް ލޮލަށް ކަރުނަ އައެވެ.\n"ކީކޭތަ ބުނީ....." ޑާކްނައިޓް ހަމްދަރުދީވިއެވެ.\n"ދޮންމަންމަ ބުނީ ސާމީގެ ސިފައިގަ އެގޭގައި އުޅޭ ޖިންނި އޭ އަންނަނީ، ކުރުސި ނުކިޔަވާ ނިދާތީ އެމީހާ އަންނަނީއޭ، ދަތްތައްވެސް އުފުރާލާނެއޭ އެ ޖިންނި ކުރާކަމެކޭ ކިޔާފައި މީހުންގެ ގާތުގައި ވާހަކަ ދައްކަންޏާ، އަނގަ މަޑުން ލައިގެން ހުންނާށޭ، އެހެންވެ ވަރަށް ބިރުގަތް، އަދި ދޮންމަންމަ ރުޅިގަދަވެފައި ހުރެ އަނގަޔަށް މިރުހެއް ފިތާލީ، ވަރަށް ކުޅިވި، އެދުވަހު މަރުނުވީ ކިރިޔާ، ހަކުރުކެއީމަވެސް ރަގަޅެއްނުވި........." އާވާ ޓައިޕްކުރަމުން ދިޔައެވެ.\n"އޭނަ އަތްލީ ކޮންތާކު؟ ލަދެއްވެސް ނުގަންނަ ލާއިންސާނީ މަޚުލޫގުންވެސް ދުނިޔޭގައި އެބައުޅޭކަން އަދި ކިރިޔާ މިއެނގުނީ، އަހަރެން ހުރިނަމަ އެމީހާގެ އަތް ބިންދާލާނަން......" ޑާކްނައިޓް ރުޅިއައިވަރު އެނގުމުން އާވާއަށް ކުރެވުނީ އެހެން ކަހަލަ އިހުސާސެކެވެ.\n"އަތްލިއެކޭ ނުބުނަމެއްނު..." އާވާ ކަންބޮޑުވިއެވެ.\n"އަހަންނަށް އެނގޭ ޕްރިންސެސް ތިއުޅެނީ ނުބުނަންކަން، މިހާރު އުޅެނީ އެމީހުން ކައިރީގަތަ؟ " ޑާކްނައިޓް އަހާލައިފިއެވެ.\n"ނޫން، މިހާރު މާލޭގައި މިއުޅެނީ...." އާވާ ހާސްވިއެވެ.\n"ގުޑް، އެކަމަކު އަދިވެސް އެމީހާ ކުރިކަމެއް ނުބުނަމެއްނު، އެކަހަލަ މީހުންގެ ވާހަކަ ފޮރުވައިގެން ނުހުރެ ކޮންމެވެސް މީހެއްގެ ގާތު ކިޔާދިނީމަ ސިކުނޑިއަށް ލުއިވާނެ...." ޑާކްނައިޓް ވިސްނާދިނެވެ.\n"އަހަރެން ކުޑައިރު ތަމްބް ސަކް ކުރިން، ސާމީއަށް އެކަން އެނގޭނެ، އެހެންވެ އެރޭ އަދި އެ ހަޑި ހަޑި އިނގިލިގަނޑު......" އާވާ ވަކި ހިސާބަކުން ހުއްޓާލައިފިއެވެ. އޭނަ މި ވާހަކަ ކިޔާދޭންވީހެއްޔެވެ؟ އޭނަގެ އަގު ވެއްޓުން ނޫންކަމެއް ނުވާނެއެވެ. ނަމަވެސް ޑާކްނައިޓް ގާތު އެވަރަށް ބުނެވުމުންވެސް ހިތަށް ކުޑަ ކުޑަ ފިނިކަމެއް ލިބިއްޖެއެވެ. ހިނިތުންވެވުނު ވަގުތު ޑާކްނައިޓް ކުއްލިއަކަށް އޮފްލައިން ވިތަން ފެނިފައި އާވާގެ ހިތް ނުހުއްޓުނީ ކިރިޔާއެވެ. އެހެރީއެވެ. ޑާކްނައިޓްވެސް ފޫހިވީއެވެ. ހަގީގަތް އެނގުމުން އެންމެން އޭނަދެކެ ފޫހިވާނެއެވެ. އަނގައިން ބުނާހިތެއް ނުވާނެއެވެ. އިރުކޮޅެއްނުވެ ސްކްރީން ފުސްވާންފެށީ ދެލޯ ފުރިގެން އައި ބޮޑެތި ކަރުނަތިކިތަކުގެ ސަބަބުންނެވެ. އާވާ ލެޕް ލައްޕާލިގޮތަށް އެނދަށް ތިރިވިއިރު ޑާކްނައިޓްދެކެ ހަމަ ރަގަޅަށްވެސް ހިތުގައި ޝަކުވާ އުފެދިއްޖެއެވެ. އެންމެން އޭނައާއި ދޭތެރޭ ކަންތައް ކުރާނީ އެއް އުސޫލުންނެވެ. ތިމާގެ އުނި ސިފަތަކާއި ހިތާމަތައް ކިޔާދީގެން އެހެން މީހެއްގެ ހަމްދަރުދީ ލިބޭނެކަމަށް ހީކުރަންޏާ އެއީ އޮޅުމެވެ. އެވަރަށް ބުނެވުނީތީވެސް ހިތާމަކޮށްފައި ދުވަހަކު އެފްބީއަށް ނުވަންނާން އާވާ ނިންމިއެވެ.\n"ނާޒް، އައިމް ސިކް، ދުވަސްކޮޅަކަށް އަހަންނަށް ވާހަކަލިޔުމުން ބްރޭކެއް ދީފާނަންތަ؟ " އާވާ މެސެޖްކުރީ ނާޒްއަށެވެ.\n"އޮފްކޯސް ޑިއަރ، ހަފްތާއެއް ވާންދެން ރެސްޓް ނަގާ... " ނާޒް ސުވާލު ކުރުމުން އާވާ ބުނީ ބޮލުގައި މާގަދަޔަށް ރިއްސަނީކަމުގައެވެ. ނާޒް އޭނަގެ ހެޔޮ ދުޢާތައް އަބަދުވެސް އާވާއާއިއެކު ވާނެކަމަށް ބުނުމުން އާވާއަށް ރޮވޭގޮތްވިއެވެ. ދުރުމީހުންވެސް މާ ރަގަޅުކަން ނޭގެއެވެ. މަންމައާއި ކޮއްކޮ އޭނަދެކެ ލޯތްބެއްނުވެއެވެ. އޭނަ އުޅޭ ހާލުބަލާލަނީއެއް ނޫނެވެ. މިރޭ ނާޔާ ހުރީ އޭނަގެ އުފާވެރިކަމުގެ ރަމްޒެއްގެ ގޮތުން އުފާވެރި ތަސްވީރުތަކުން އެފްބީ ފަޅުފިލުވާފައެވެ. އާވާއަށް އެނގެއެވެ. އެކި މީހުން ތަސްވީރުތައްލަނީ އެކި މަގުސަދުގައެވެ. ބައެއްފަހަރު ދުރުގައި ތިބޭ އާއިލާއާއި އެކުވެރިންނާއި ހިއްސާކުރާށެވެ. ބައެއްފަހަރު ފޮނިކަން ދައްކާށެވެ. ނޫނީ ތިމާ އުޅެނީ އުފަލުގައިކަން އެހެންމީހުންނަށް އަންގާށެވެ.\n"މިއަށްވުރެ މަރުވިޔަސް ހިތަށް މާ ފަސޭހަވާނެކަން ނޭގޭ، އަހަންނަށް ހެޔޮއެދޭނެ މީހަކު ހުރީއެއްނޫން، ދޮންމަންމަ އެބުނީ ރަގަޅުވާހަކައެއް، އެސިއްރުތައް ކިޔާދިނީމަ މީހުން ރުޅިއަންނާނީ އަހަރެންދެކެ، އަހަރެން ހީކުރީ އެހެން އެކަކަށް އަންޑަސްޓޭންޑް ނުވިޔަސް ޑާކްނައިޓަށް އެއްޗެއް ވިސްނޭނެކަމަށް، އެހެނެއް ނުވި، ދުވަހަކު މީހަކަށް އަހަރެންގެ ޕާސްޓް ކިޔާނުދޭނަން، އަހަރެންގެ ބެސްޓްފްރެންޑަކަށް ހަދަން ގަސްތުކުރިމީހާ އެންމެ ނިކަމެތިކޮށް އެހެދީ، ހާދަ ދެރަވެއޭ، އަހަރެން މިދުނިޔެއަށް އައުމުގެ ބޭނުމެއްނެތް، އަހަންނަކީ ސުންޕާއެއް، އައި ހޭޓް މައިސެލްފް...." އާވާ ރޭޒަރު ތިލައެއް ނަގާލިގޮތަށް އަތުގައި ޖައްސާލިއެވެ. ލަކުނުތަކުން ފުރިފައިވާ އެ އަތް ހާމަވުމާއިއެކު އާވާގެ ލޮލުގައިވާ ކަރުނަތައް އިތުރުވިއެވެ.\n"އާވާ، ހަމަ ހަނދާނެއްނެތްތަ؟ މަރުވީމަ ދާނެ ތަނަކާއިމެދު ވިސްނާލަބަލަ..." އާވާ އަވަހަށް ރޭޒަރު އެއްލާލާފައި އެނދަށް ވެއްޓިގަތް ގޮތަށް ބާލީހުގައި މޫނު ފޮރުވިއެވެ. ކިތަންމެ ވަރަށް ކަރުނަ އޮއްސިޔަސް އޭނައާއި ދޭތެރޭގައި ހަމްދަރުދީވާނެ އެކަކުވެސް ނެތްކަމަށް އާވާ ގަބޫލުކުރިއެވެ. ހިތަށް އެކަން ވިސްނާދީ ދީ ބަލިވާވަރުވިއެވެ.\nދުވަސްކޮޅެއް ފާއިތުވެގެން ދިޔައިރު އާވާ އެއްގޮތަކަށްވެސް ނެޓަށް ވަދެނުލިއެވެ. އޭނަ އެކި މަސައްކަތުގައި އަވަދިނެތި އުޅެމުންދިޔައިރު ދޭތެރެއަކުން ރަފްހާން ނޫނީ ޔާކިންއާއި ދިމާވިއެވެ. ރަފްހާންގެ ވާހަކަ ހުންނަނީ ރަސްމީކޮށެވެ. ޔާކިންގެ ލާނެތްކަމުން އަބަދު އާވާއާއި ދިމާކުރުން ނޫންކަމެއް ނެތެވެ. އަމީން ބައްޕަފަދައެވެ. އާވާއާއި އަމީން އޯގާތެރިކަމާއިއެކު ވާހަކަދައްކައިފިއްޔާ އާވާ ފެންކަޅިވާތަން އަމީންދެކެއެވެ. އާވާގެ ދެލޮލުގައި ހުންނަ ހިތާމަވެރި އަސަރުތަކާއިމެދު އަމީންގެ ހިތުގައި ސުވާލު އުފެދެއެވެ. ނަމަވެސް ރަފްހާންގެ ރަގަޅުކަމާއިމެދު އިތުބާރުކުރެވޭވަރުން އެހިތާމައާއި ރަފްހާން ގުޅުވާލަން އަމީން ބޭނުން ނުވަނީއެވެ.\nއާވާ ކަންނެތްވާ ދުވަހެއް ވެއްޖެއްޔާ އެހެން މީހުންނަށް ނާންގާ ކާރީގައި ހުންނަ ފިހާރައަކުން ހަވީރަށް ކޮންމެވެސްކަހަލަ ހެދިކާއެއް ގަނެލައެވެ. ގޭގައި ނަހަދާ އެއްޗެއް އާވާއަކަށް ނުކެވެއެވެ. އެހެންވެ އެފަދަ ދުވަހެއް ވެއްޖެއްޔާ އާވާ ކާލަނީ ބިސްކޯދެއް ނޫނީ ޕާންފޮތްޗެކެވެ. މިއަދުވެސް އާވާ ހަވީރަށް ބަޖިޔާ ގަނެގެން ގެނެސްފައި ސައިހެދިއެވެ. މޭޒުމަތި ތައްޔާރުކުރަން ހުއްޓާ ޔާކިންއާއި ރަފްހާން އަދި އަމީން އެކީގައި ކަހަލަގޮތަކަށް ކާކޮޓަރިއަށް ވަދެ މޭޒުދޮށުގައި އިށީނެވެ.\n"އަވީ، ބަޖިޔާ މިއަދު ފޮނިކަމުން އާވާއެކޭ އެއްވަރު....." ޔާކިން ބަޖިޔާއެއް އަނގައިގާ ޖަހާލަމުން އާދައިގެ ގޮތެއްގެ މަތިން ކާއެއްޗެއްސަށް ފާޑުކިޔެވެ.\n"ބަޖިޔާ ވަރަށް މީރު..." އަމީން އަބަދުވެސް ތައުރީފުކުރާނެއެވެ. ރަފްހާން ހިމޭނުން އިނދެލާފައިވެސް އާދައިގެ މަތިން އެ ތޫނުދެލޮލުން ބަލާލިއިރު އާވާއަށްވެސް އެދިމާލަށް ބަލާލެވުނީއެވެ. އަމީން އެދުނީ އާވާވެސް ސައިބޯން އައުމަށެވެ. އަމީން ހިތްހަމަޖެހެނީ ޅީދަރިފުޅުވެސް އެމީހުންނާއި ބައިވެރިވީމައެވެ. އެންމެން އެކީގައި މިގޮތަށް ކާ މޭޒުދޮށުން ފެނުމަށް އަމީން އަބަދު ބާރުއަޅައެވެ. ނަމަވެސް އާއްމުކޮށް މިހެން އެކީގައި ކާލެވެނީ ހަމައެކަނި ހަވީރުގަޑީގައެވެ. އާވާ އިށީދެފައި ޕާން ފޮތްޗެއް ނެގިއެވެ.\n"އައްޗި...." ކުއްލިއަކަށް ޔާކިން ބަޖިޔާގެ ތެރެއިން އިސްތަށްޓެއް ނަގާފައި ދައްކާލުމާއި އެކު އެންމެ ފުރަތަމަ އޯކަށް ދަމައިގަނެފައި ދުއްވައިގަތީ އާވާއެވެ. ޔާކިން އަނގަ ނުބައިވިޔަސް އިސްތަށިނަގާފައިވެސް ބަޖިޔާކާލީ އާވާ ހެދި އެއްޗެއްކަމަށް ވާތީއެވެ. އާވާގެ އިސްތަށިގަނޑު ކުރުކޮށް ކޮށާލާފައި އޮންނައިރު ވަރުގަދަވެފައި ފަންކަމުން އަބަދު ވިހުރެވޭއިރު މިފަދަ ހާދިސާތައްވެސް ހިގާނެތާއެވެ. ރަފްހާން އިނީ ކަންބޮޑުވެފައެވެ. އާވާ ލަދުގަނެ އެކަމާއި ހިތާމަކުރާނެވަރު އިހުސާސްކުރެވުނެވެ.\n"ދޮންބެއަށްވެސް ނުކެވުނު ދޯ، ނަސީބެއް ހުރިހާ ބަޖިޔާއެއް ލިބުނީނު...." ޔާކިން ހަމަޖެހިލައިގެން އިދެ ބަޖިޔާކާން ފެށިއެވެ. އަމީން ޔާކިންއަށް އަޑުލިއެވެ. އާވާ ދެރަވާނެވަރު ބުނެދީ މާފަށް އެދެން އެންގިއެވެ. ކައްކާމީހެއްގެ އަތުން އެންމެ ފަހަރަކު އެކަހަލަ ގޯހެއް ހެދިދާނެ ކަމަށާއި އެކަން މައްސަލައަކަށް ނަހަދަން ޔާކިންގާތުން އެދުނެވެ. ޔާކިން އިނީ ހިނިއައިސްފައެވެ. ދެން އޭނަ ހާސްފަހަރު މާފަށް އެދުނަސް އެކަން ނުވާކަމަކަށް ނުވާނެއެވެ. އިރުކޮޅެއްނުވަނީސް އާވާ ތަންކޮޅެއް ހަމަޖެހިލައިގެން ހުރެ ކާކޮޓަރިއަށް ވަދެފައި އޭނަ މިއަދު ބަޖިޔާގަތް ފިހާރަ ބުނެދީފައި ޔާކިން ގާތުއެދުނީ އެތަނަށް ގޮސް މައްސަލަ ޖެއްސުމަށެވެ. މިއަދު ބޮލުގައި ރިއްސާތީ ހަވީރު ސަޔަށް އެއްޗެއް ނެހެދުނީކަމަށެވެ. އެއީ އާވާ ހެދި ބަޖިޔާނޫންކަން އެނގުމާއިއެކު ޔާކިން ހޮޑުނުލެވުނީ ކިރިޔާއެވެ. ވަގުތުން ބަޖިޔާތަށި ހޫރާލިގޮތަށް ރުޅިގަދަވެފައި އެތަނުން ތެދުވެގެން ދިޔަތަން ފެނުމުން އާވާ ހިނިއަންނަގޮތްވިއެވެ.\nއެރޭ ރޭގަނޑު ރަފްހާން ކާކޮޓަރިއަށް ވަންއިރު އާވާ ކޮންމެވެސް އެއްޗެކޭ ކިޔަކިޔާފައި މޭޒުމަތި ފޮހެން ހުއްޓާ ފެނުމުން ރަފްހާންގެ ތުންފަތްމަތީގައިވާ ފަނޑު ހިނިތުންވުން ފުންވެގެން ދިޔައެވެ.\n"އެކަނި ހުރެ ވާހަކަދައްކަނީ ހަންޑިއަކާތަ؟ ކޯންޗެއް މިރެއަށް ހަދާލީ؟ " ރަފްހާންގެ އަޑު އިވުމުން އާވާ އެނބުރި ބަލާލައިފިއެވެ. ރަފްހާން އައުމުން ތާޒާ ލުއި މީރުވަހެއް ތަނުގައި ހިފާލިއެވެ. ދެންމެ ފެންވަރާލައިގެން އައީކަން ނޭގެއެވެ.\n"ރޮށްޓާއި ކުޅިމަސް..." އާވާ ބުނެލިއެވެ.\n"ގުޑް ގާލް، އަހަރެން އަންނަގަޑިއަށް ކޮފީ ހަދާލީ......" ރަފްހާން ގެ ނަޒަރު ހުއްޓުނީ މޭޒުމަތީގައި ހުރި ކޮފީތަށްޓަށެވެ. އޭނަ ކޮފީ ތަށިނަގަން އަތްދިއްކޮށްލާއިރަށް އާވާ އަވަސްވެލާފައި އެ ތަށި ދުރަށް ޖައްސާލަމުން އެއީ އޭނަގެ ތަށިކަން އެންގިއެވެ.\n"މިތަށްޓަށް ކޮފީ ބުއިމަކީ މަނާކަމެއްތަ؟ " ރަފްހާން ހުރީ މަޖާވެފައެވެ.\n"ސޮރީ، އެކަމަކު އަހަރެން މަގު ތަށި އަދި ސަމުސާ ޝެއަރ ނުކުރަން...." އާވާ ގަދަކަމުން ހީލަމުން ރަފްހާންއާއި ހަތަރުކަޅި ހަމަކުރިއެވެ.\n"ކޮބާ ސަބަބަކީ؟ އާވާ ބައްޔެއްޖެހިފައި ހުރީތަ؟ އަހަރެން އެހާ ބިރެއްނުގަނޭ ބައްޔެއް ޖެހިދާނެތީ، ވާންހުރިކަމެއް ވާނެއްނު، ނޫނީ އަހަރެންދެކެ ބިރުގަންނަނީތަ؟ " ރަފްހާން ބުމައަރުވާލިއެވެ.\n"އެހެނެއްނޫން، އެއީ ކުޑައިރުއްސުރެން އެގޮތަށް އާދަވެފައިވާތީ، އަހަރެން ކޮފީއެއް ހަދާދީފާނަން..." އާވާ އެހެން ބުނެލުމުން ރަފްހާން ގޮނޑިއެއް ދަމާލައިގެން އިށީދެއްޖެއެވެ. އާވާއާއިއެކު އުޅެން އުދަގޫވާއިރުވެސް ސިކުނޑީގެ ކަނަކުން މިކުއްޖާއާއި ރުހެވޭގޮތެއްވެސް އެބަވެއެވެ. އެހެން އަންހެންކުދިންނާއި ތަފާތުކަމުންނެވެ.\nރަފްހާން ކޮފީތަށި ހިފައިގެން ބެލްކަންޏަށް ނުކުތް ގޮތަށް ބޭރަށް ބަލަން ހުރިއިރު އޭނަގެ ޚިޔާލުގައި އާވާ ނޫން އެހެން އިތުރުކަމެއް ނުވެއެވެ. އެވަރަށް އާވާއާއިމެދު ވިސްނެން ފެށުމުން ނޭގި އާވާދެކެ ލޯބިވެވުނީބާވައޭ ހިތަށް އަރާފައި އެކަނި ހުރެވެސް ރަފްހާން ހިނިތުންވެލިއެވެ. އެކި ޚިޔާލުތަކުން ހިތަށް ފޮނި މީރުކަމެއްވެސް ލިބުނެވެ. އާވާދެކެ ލޯބިވުން އެއީ މައްސަލައެއްނޫނެވެ. ނަމެއްގައިވިޔަސް އެއީ އޭނަގެ އަންހެނުންނެވެ. އެގުޅުން އިތުރަށް ކުރިއަށް ގެންދާން ހިތް ބޭނުންވާނީ އާވާއާއިމެދު ހިތުގައި މަގާމެއް ދެވުނީމައެވެ. އެހެންނޫނަސް އާވާ ދަސްކުރަން އޭނަ ބޭނުމެވެ. މިހާރު އެނގިފައިވަނީ މަދު އެއްޗެކެވެ. މުޅިން ދަސްކޮށްގެން ނޫނީ އެހިތާއި ހަމަޔަށް ނުފޯރާނެއެވެ.\nތާނިޔާއަށް ރަގަޅުވުމާއެކުހެން ޝަކުވާ ފުނިވަރަކާއިގެން ކްރިމްސަންވިލާއަށް އައެވެ. އާވާ ހީކުރީ ތާނިޔާގެ މޫނުމަތީގައިވެސް ލަކުނު ހުންނާނެ ކަމުގައެވެ. ތާނިޔާގެ ރީތިކަން ހައްތަހާ އިތުރުވީއެވެ. ދޮންކަމުން ވިދައެވެ. ފިޔާތޮށިކުލައިގެ ސްކާފްގައި ހުރިއިރު މޫނުގެ ކުލައަރާފައިވާހެން ހީވިއެވެ. ހަނދުގައި ލައްތަކެއް ހުއްޓަސް އެހެން މީހުންނަށް ފެންނާނެ ހެއްޔެވެ؟ އެގޮތަށް ތާނިޔާގެ މޫނުގައިހުރި އެންމެ ދެ ލަކުނުވަނީ ފަނޑުވާން ފަށާފައެވެ. އާވާ މާފަށް އެދުނެވެ. އޭނަވެސް ބަލިވެގެން ވާހަކަ ލިޔުން ހުއްޓާލައިގެން އުޅޭކަމަށް ބުނެ އުޒުރެއްދެއްކިއެވެ.\nތާނިޔާ އައިގޮތަށް ރަފްހާން، ޔާކިންގެ އިތުރުން އަމީންއަށްވެސް ތަޢާރަފުވެލިއެވެ. ހީވީ އެތައް ދުވަހެއްވާންދެން އެއާއިލާ މީހުން ދަންނަ ގާތް އަންހެންކުއްޖެއް ހެންނެވެ. އެންމެނާއި އަނގަ ތަޅާފައި މަޖާވެގެން އުޅުނުތަން ފެނިފައި އާވާ ހުރީ ނިކަން ބިރުންނެވެ. ރަފްހާންއާއި ދިމާލަށް ތާނިޔާ ވަކިން ޚާއްސަ ނަޒަރަކުން ބަލާކަންވެސް އޭނަ ފާހަގަކުރިއެވެ. ރަފްހާން ކުރީކޮޅު ހުރީ އެކަން ނުދެނެހުރިކަމަށް ހަދާލައިގެންނެވެ. އޭނައާއި ހެދި އަންހެންކުދިން މޮޔަވާއިރުވެސް ނޭގެނީހެއްޔެވެ؟ ނޫނީ އެހާ މައުސޫމް ހެއްޔެވެ؟ އާވާ އެމަންޒަރު ބަލަންހުރެ ދަތްތައް ވިކައިގަތެވެ.\n"އާވާ އެހެރީ ތާނިޔާ އަހަންނާއި ވާހަކަދައްކާތީ ވަރަށް ރުޅިއައިސްފަހެން ހީވޭ، ނޫނީ މަށަށް ހީވިގޮތެއްބާ، ފަހަރެއްގައި އަހަރެން ތާނިޔާއާއި ވާހަކަދައްކާ ގާތްކޮށްލައިފިއްޔާ އާވާ ބިރުން އަހަންނާއި ކްލޯޒްވެދާނެކަން ނޭގޭ، އާވާއާއި ތާނިޔާ ކުޑައިރުއްސުރެން އެކުވެރިކަމާއި އާއިލީ ގޮތުންވެސް ގުޅިފައިވާކަން މިއެނގުނީ، އެހެންނޫނަސް ތާނީއަށް އާވާއާއި ބެހޭ ވަރަށް ގިނަ މައުލޫމާތު އެނގޭނެހެން ހީވޭ......" ރަފްހާން ފޯނު ހުޅުވާލައިގެން އިނަސް ސިކުނޑީގައި އެނބުރެމުން ދިޔައީ އެހެން ކަމެކެވެ. އެންމެ މަޖާ ތަންކޮޅަކީ ތާނިޔާއަށްވެސް އާވާ ރަފްހާންއާއި ކައިވެނިކޮށްގެން އުޅޭކަން ނޭގޭތީއެވެ.\nއަމީން ރޭގަނޑު ކައިގެން އެތެރެއަށް ވަންއިރު ތުނިކޮށް ވާރޭވެހެން ފަށައިފިއެވެ. އަމީން ގެއަށް ވަނުމާއިއެކު ރަފްހާން އަވަހަށް ތާނިޔާއާއި ދިމާލަށް ބަލާލީ ހިނިތުންވެލަމުންނެވެ.\n"ވާރޭވެހެން އެފެށީ، މިރޭ މިގޭގައި މަޑުކޮށްލަންވީ އެއްނު...." ރަފްހާންގެ އެ ޖުމްލައިން އުދަގޫވެ އަސަރުކުރީ އެކަނި އާވާއަކަށް ނޫނެވެ. އެ ޖުމްލައިން ޔާކިންގެ ހިތް ދިޔައީ ގުޑައިގެންނެވެ. އޭނައަށް ރީތި ކަމުދާ އަންހެންކުއްޖެއް ފެންނައިރަށް އެކުއްޖަކާއި ރަފްހާން ގާތްވަނީ ކީއްވެހެއްޔެވެ؟ ދުވަހަކު ޔާކިންގެ ހިތަށް މިހާ ބޮޑު ދަތިކަމެއް ނުލިބެއެވެ. ތާނިޔާވެސް ހީވަނީ އެ ރީތި ދެލޮލުން ރަފްހާން ކާލަފާނެހެންނެވެ. އެންމެ ފަހަރަކުވެސް އެ ނަޒަރު ރަފްހާންގެ މޫނަކުން ވަތްކެއްނުވެއެވެ.\n"ތޭންކްސް ރެއިން، އެނގޭތަ؟ އިޓްސް ހަލޮވީން ނައިޓް، ބިރުވެރި ކަމެއްކޮށްލަން ހިނގާ...." ތާނިޔާ ފަރި ހިނިތުންވުމަކާއިއެކު އެހެންދުވަހަށްވުރެ "ޗާމިން" ވާން މަސައްކަތްކުރާތަން ފެނުމުން އާވާ މޮޔަވާވަރުވިއެވެ. ތާނިޔާއަށް ނޭގެނީއެވެ. މޮޔައީއެވެ. ފިރިހެނުންނަކީ ކިހާވަރެއްގެ ބަޔެއްކަން އެނގޭނެނަމައެވެ. ރަފްހާން ގެ އަންބަކު ނަމެއްގައި ހުރިއިރުވެސް އެހެން އަންހެންކުއްޖަކާއި އަނގަތަޅަން އިނީ ކިހާ މަޖާވެލާފައިހެއްޔެވެ؟\n"ބިޓްރޭއި ކުރަން މި މީހުން ވަރަށް މޮޅުވާނެ..." އާވާ ހިތުން ކިޔާލިއެވެ.\n"ތާނި، މުސްލިމުން ނުޖެހޭނެ އެރޭ ފާހަގަކުރަން، އެހެންނޫނަސް ވަރަށް ނިދިއެބައާދޭ، ނީދެވޭނެ އެއްވެސް ސަކަރާތެއްޖަހަން، ހިނގާ ކޮޓަރިއަށް....." އާވާ ތެދުވެގެންގޮސް ތާނިޔާގެ އަތުގައި ހިފާ ދަމަންފެށިއެވެ. ތާނިޔާ އުޅުނީ ނުދާށެވެ. ނަމަވެސް ޔާކިންވެސް މޫޑެއްނެތޭ ކިޔާފައި ސިޑިންއަރައިގެން ދިޔުމުން ރަފްހާންވެސް އެންމެފަހުން ކޮޅަށް ތެދުވެއްޖެއެވެ.\n"ތާނި، މާދަން ދިމާވާނެ ދޯ، މާދަން އަހަރެންގެ އޮފް ޑޭ..." ރަފްހާން ގެ ވާހަކައިން އާވާ ހުރީ އަނގަ ހުޅުވިފައެވެ. އޭނަގެ ކުރިމަތީގައި ރަފްހާން ލަދެއްނެތި ތާނިޔާއާއި ވާހަކަދައްކާގޮތް ބަލާބަލާށެވެ. އިންސާފެއް ނޫނެވެ.\nހެނދުނު އާވާ ތެދުވެ މޭޒު ތައްޔާރު ކުރިގޮތަށް އެންމެން ސައިބުއީ އެކީގައެވެ. މަދީ ޔާކިން އެކަނިއެވެ. ތާނިޔާ ހީހީފައި ރަފްހާންގެ އިތުރުން އަމީންއާއި ވާހަކަ ދައްކާއިރު އާވާ އިންނަން ޖެހުނީ އަނގަ ލައްޕާލައިގެންނެވެ. ތާނިޔާގެ ވާހަކައިގެ އޮމާންކަމާއި ރީތިކަމުން އެންމެން ޖާދޫގައި ޖައްސާލައިފިކަން ޔަގީނެވެ. އަމީން ޟުހާ ނަމާދަށް ވަންގަޑި ބަލާލާފައި ރަފްހާންއާއި ދެމީހުން ވާހަކަދައްކަމުން ބޭރަށް ނުކުތެވެ. އެކަން އެނގުމުން އާވާހުރީ ކުޑަދޮރުގައި ހުރި ބާކޮޅަކުން ބޭރަށް ބަލާށެވެ. ތާނިޔާ ބަދިގެއިން ގެނެސްފައި ހުރި ކުދި އަނބުތަކެއް މަށާފައި މަޖާކާންފެށިއެވެ. ރަފްހާން ތާނިޔާ ދިއްކޮށްލި އަނބުތަށްޓެއްގައި ހިފަމުން ޖޯލީގައި އިށީދެލިއެވެ.\n"ލަދެއް ހަޔާތެއްނެތް އަންހެންކުއްޖެއް، ނޭގޭތަ ތިއީ މަގޭ ފިރިމީހާ ކަމެއް، މީހުންގެ ފިރިން ޖަހައިގަންނާނެ ގޮތެއް ނޭގިފައި މިމީހުން ތިބެނީ..." އާވާ ރުޅިއައިވަރުން ބިއްލޫރިގަނޑުގައި އަތުން ބާރަކަށް ޖެހުނީ ބޭއިޚުތިޔާރުގައެވެ. ރަފްހާންވެސް ކުއްލިއަކަށް އެދިމާލަށް ބަލާލައިފިއެވެ. އާވާ ބާރުބާރަށް ހިނގާލާފައިގޮސް ކާކޮޓަރިއަށް ވަންގޮތަށް ފެން އިސްކުރަށް ދޫކޮށްލިޔަސް ހިތުގައިވާ އަލިފާން ފިންޏެއްނުވިއެވެ. ފަނަރަވަރަކަށް މިނިޓްފަހުން ތާނިޔާ އެތަނަށް ވަންއިރު ތުންފަތް ރަތްކަމުން ހީވަނީ އަނގުރު އަލިފާންކޮޅެއްހެންނެވެ.\n"ސަމްބަޑީ ކިސްޑްމީ..." ތާނިޔާ އެއްލޯ މަރާލިއެވެ.\n"ވަޓް؟" އާވާ ދިޔައީ ސިއްސައިގެންނެވެ.\n"ރަފްހާންގެ ރީތިކަމަށް ހިތް ފިދާވެއްޖެ، އެހެރަ ފިރިހެންވަންތަކަމެއް ދޯ، ބަލާބަލާ ހިތެއް ނުފުރޭ، ހިތް އަވަސްވެ ފިނިވާގޮތްވެފައި މިހިރީ، މިވަރުން ދަންޏާ ހާޓްއެޓޭކެއް ނުޖެހޭނެތަ، ކޮންތާކު ތަ މިހުރިހާ ދުވަހު އަވީ އޭނަ ފޮރުވައިގެން ގެންގުޅުނީ، އަވީ އަހަރެން މިގެއަށް ނުވައްދަން އުޅޭ ސަބަބު ރޭކާލީ އަދި ކިރިޔާ، މިގޭ ބޯއިސްއިން ރީތިކަމުން ގެއްލިދާނެތީ ކަން ޔަގީން، ޔާކިންއަށް އަވީ، އަހަންނަށް ރެއިން، އޯކޭތަ؟ " ތާނިޔާ ގެ ލޮލުން ފެންއައިސްފައި ހުރިއިރު އެ ދެލޮލުގެ ރީތިކަން އިތުރުވެފައިވާހެން ހީވެއެވެ. އާވާ ހުރީ ކިޔަންވީ އެއްޗެއް ނޭގި ބަސްހުއްޓިފައެވެ. ތާނިޔާ ސީދަލަށް އެހެން ބުނުމުން ލަދުގަންނަގޮތްވިއެވެ. މޫނުމަތީގައި ބުނަން ޖެހޭ އެއްޗެއް ބުނަން ތާނިޔާ އެއްވަނައެވެ.\n"ރެއިން ދެ އަންބަށްތަ މީހަކާއި އިންނަން އުޅެނީ..." ދަންނަ އަޑެއް އިވުމުން ދެކުދިން އެކީގައި އެނބުރި ބަލާލައިފިއެވެ.


Medianet ge "Lam's kitchen " inn Azza aai Seezan ge zuvaabugandu belintha?\nމީޑިއާނެޓުގެ "ލަމްސް ކިޗަން"އިން އައްޒަައާއި ސީޒަންގެ ޒުވާބުގަނޑު ބަލާލިންތަ؟\n15 އޭޕްރީލް 2021 - 13:05:27\nރާއްޖޭގެ މަޝްހޫރު ލަވަކިއުން ތެރިޔާ ލަމްހާ ލަތީފް (ލަމް) ގެ ހާއްސަ ޝޯ "ލަމްސް ކިޗަން" މީޑިއާނެޓުގެ މަލްޓި ސްކްރީންއިން މިއަދު ދައްކަން ފަށާނެކަމަށް މީޑިއާނެޓުން ބުނެފި އެވެ\nލަމްގެ އެ ހާއްސަ ޝޯއަކީ މީޑިއާނެޓްގެ "މަލްޓި ސްކްރީން" އިން ދައްކާ ޕޮރޮގްރާމެއް ކަމުން ކޮންމެތަނެއްގައި ކޮންމެ ވަގުތެއްގައި ވެސް އެ ޝޯތަކާއި، ޓީވީ ޗެނަލްތަކުގެ އިތުރުން ލޯކަލް ޝޯތަކާއި ފިލްމުތައް އެ ޕްލެޓް ފޯމުން ބަލައިލެވޭނެއެވެ.\n"ލަމްސް ކިޗަން" އަކީ ރާއްޖޭގެ މަޝްހޫރު ތަރިން ބައިވެރިވާ ޝޯއެކެވެ. މި ޝޯގައި ޖުމްލަ 12 އެޕިސޯޑް ހިމެނޭއިރުގައި ކޮންމެ އެޕިސޯޑެއްގައި ދެ ތަރިން ބައިވެރިވާނެއެވެ. އެ ދެތަރިންނާ ވެސް ކޮންމެ ވެސް އެއްޗެއް ކައްކަން ހަވާލުކުރާނެއެވެ. އަދި އެ ޓާސްކުގެ ތެރެއިން އެ ތަރިންގެ ދިއުޅުމުގެ ވާހަތައް ދައްކާނެއެވެ.\nލަމްސް ކިޗަންއިން ފެނިގެންދާނެ ބައެއް މަޝްހޫރު ތަރިންތަކުގެ ތެރޭގަ އަބްދުﷲ މުއާޒު، ރަވީ ފާރޫގް، މަރިޔަމް އައްޒަ، ޝައްމޫން، މަރިޔަމް މައީޝާ، އިބްރާހިމް ޒައިދް އަލީގެ އިތުރުން ރާއްޖޭގެ ގިނަ މަޝްހޫރު ތަރިން ފެންނާނެއެވެ.\nއެގޮތުން މިއަދު މި ޝޯގެ ފުރަތަމަ އެޕިސޯޑް މީޑިއާނެޓުގެ މަލްޓި ސްކްރީންއިން ދައްކަން ފަށާއިރު، މި އެޕިސޯޑުން ފެނިގެންދަނީ މަޝްހޫރު ފިލްމީތަރި އައްޒަ އާއި ފިލްމީ ތަރި އަލީ ސީޒަން އެވެ. މި އެޕިސޯޑުގެ ޓްރެއިލާވެސް މިހާރު އާއްމުކޮށްފައިވާއިރު މި ޓްރެއިލާއިން ފެނިގެންދަނީ، އައްޒައާއި، ސީޒަން ކެއްކުމުގެ ތެެރެއިން ކުރާ ޒުވާބުގަނޑެކެވެ. އެގޮތުން އެންމެ މޮޅަށް ރޮށި ދެެމުނީ ކާކަށްތޯ ކުރެވޭ ޒުވާބުގަނޑުވެސް މި ޓްރެއިލާއިން ފެނިގެންދެއެވެ.\nޒުވާބުގަނޑުގެ އިތުރުން ހެއްވާ މަޖާ މިޝޯގެ ތެރެއިން އައްޒައާއި ސީޒަން އަދި ލަމްގެ ވަރަށް ޝައުގުވެރި ބައިތަކެއް ފެނިގެންދާނެއެވެ. މި ޝޯގެ ފުރަތަމަ އެޕިސޯޑު މިއަދު ދައްކަންފަށާއިރު މީޑިޔާނެޓްގެ މަލްޓި ސްރީން އެޕް އިން މިހާރު މި އެޕިސޯޑު ބަލާލެވޭނެ އެވެ.


ހުޅުމާލޭ ދެވަނަ ފިޔަވަހީގައި ޕްރީސްކޫލެއް ޢިމާރާތްކޮށްދޭނެ ބަޔަކު ހޯދަނީ ހުޅުމާލޭ ދެވަނަ ފިޔަވަހީގައި ޕްރީސްކޫލެއް ޢިމާރާތްކޮށްދޭނެ ބަޔަކު ހޯދަނީ\nހުޅުމާލޭ ދެވަނަ ފިޔަވަހީގައި ޕްރީސްކޫލެއް ޢިމާރާތްކޮށްދޭނެ ބަޔަކު ހޯދަނީ\nހުޅުމާލޭގެ ދެވަނަ ފިޔަވަހި - ފޮޓޯ:އެޗްޑީސީ\nހުޅުމާލޭގެ ދެވަނަ ފިޔަވަހީގައި ޕްރީސްކޫލެއް ޢިމާރާތްކޮށްދޭނެ ބަޔަކު ހޯދަން އެޗްޑީސީން އިއުލާނުކޮށްފިއެވެ.\nދެވަނަ ފިޔަވަހީގައި ޕްރީ ސްކޫލްއެއް ޢިމާރާތްކޮށްދޭނެ ބަޔަކު ހޯދަން އިޢުލާންކޮށްފައިވާއިރު ޕްރީސްކޫލް ހަދަން ބިޑަށް ކުރިމަތިލެވޭނީ %100 ދިވެހި ކުންފުނިތަކަށް އެކަންޏެވެ. މި ބިޑަށް ކުރިމަތިލާ ފަރާތަކީ އެޗްޑީސީގެ މުވައްޒަފަކާއި ނުވަތަ އެކުންފުނީގެ ބޯޑު މެމްބަރަކާ ނުވަތަ އެ ކުންފުނީގެ ވިޔަފާރި ޕާޓްނަރަކާއި އެއްވެސް ވަރެއްގެ މަސްލަހަތެއް އޮންނަ ފަރާތަކަށް ވެގެން ނުވާނެކަމަށް އެ ކުންފުނިން ވިދާޅުވެއެވެ.\nބިޑް ސެކިއުރިޓީގެ ގޮތުގައި 680،000 ރުފިޔާ ހުށައަޅަންޖެހޭއިރު ބިޑް ހުށައެޅުމުގެ އެންމެ ފަހު ދުވަހަކީ މިމަހުގެ 25 ވަނަ ދުވަހުއެވެ. މި މަޝްރޫޢުއަށް 27 މިލިއަން ރުފިޔާ ރުފިޔާ ޚަރަދުވާނެކަމަށް އެޗްޑީސީން ލަފާކުރެއެވެ. އަދި މި އިމާރާތުގެ މަސައްކަތް ދޮޅު އަހަރުގެ ތެރޭގައި ނިންމަން ޖެހެއެވެ.\nމި ޕްރީ ސްކޫލްގެ ޑިޒައިންގެ މަސައްކަތްތައް ނިންމާލާފައިވާއިރު ޕްރީ ސްކޫލް ހަދަން ހަމަޖެހިފައިވަނީ 22019 އަކަފޫޓުގެ ބިމެއްގައެވެ.\nދެވަނަ ފިޔަވަހީގައި އިމާރާތްކޮށްފައިވާ ހިޔާ ފެލްޓުތަކަށް މީހުން ބަދަލުވާން ފެށުމާ އެކު ސަރުކާރުން މިހާރު ވެސް ވަނީ އެ ސަރަހައްދުގައި ދެ ސްކޫލެއް ހަދަން ބަޔަކާ ހަވާލުކޮށްފައެވެ. މީގެ ިއތުރަށް މާލެ ސަރަހައްދުގައި ސަރުކާރުން ހިންގާ ފުރަތަމަ ޕްރީސްކޫލް ހުޅުމާލޭގައި އަންނަނީ ހިންގަމުންނެވެ.


ލަންޑަން އިން ކޮރޯނާ ވައިރަސް ޖެހިފައިވާ މީހަކު ފެނިއްޖެ\nFebruary 13, 2020 02:03:19\nލަންޑަން އަށް ދަތުރުކުރި ޗައިނާ މީހެއް ޓެސްޓު ކުރިއިރު ކޮރޯނާ ވައިރަސް އަށް ޕޮޒިޓިވް ވެފައިވާކަމަށް ޑޮކްޓަރ މައިކަލް ޓިލްޑެސްލީ ވަނީ ވިދާޅުވެފައެވެ.\nލަންޑަންގައި ކްރޯނާ ވައިރަސް ފެތުރެމުން ދާކަމަށް ބުނެވޭވަރުގެ ހެކިއަދި ނެތްކަމުގައިވިޔަސް ލަންޑަންއަށް ދަތުރުކުރި ޗައިނާ މީހާ މިބައްޔަށް ޕޮޒިޓިވް ވުމުން ލަންޑަންގައި މިބަލި ފެތުރުމުގެ ފުރުސަތު އޮތްކަމުގައި ވަނި ރިޕޯރޓްކޮށްފައެވެ.\nލަންޑަންއަކީ އެއަރޕޯރޓްތައްގިނަ ދަތުރުފަރުތު ކުރުން ގިނަ ގައުމަކަށް ވެފައި ރައްކާތެރިވުމުގެ ގޮތުން އެހެން ގައުމު ތަކުން ވެސް އަޅަމުންދާ ފިޔަވަޅުތައް ލަންޑަނުންވެސް އަޅާނެކަމަށް މައުލޫމާތު ލިބެއެވެ. އެއްވެސް މީހެއްގެ ފަރާތުން މިބަލީގެ އަލާމާތެއް ފެނިއްޖެނަމަ އިތުރު މީހުނަށް އިންފެކްޝަން ފެތުރުމުގެ ފުރުސަތު ކުޑަކުރުމަށް ޓަކައި ވީއެންމެއަވަހަކަށް ސިއްހީ އިރުޝާދު ހޯދުމަށް ވަނީ އަންގާފައެވެ.\nމިކަމުގެ ސަބަބުން ދުނިޔޭގެ އެންމެބޮޑު އެއް ޓެކްނޮލޮޖީ އިވެންޓު ކަމުގައިވާ ދަ މޮބައިލް ވޯލްޑް ކޮންގްރެސް ވަނީ ކެންސަލް ކޮށްފައެވެ. މިއިވެންޓަަށް ކޮންމެ އަހަރަކު 100،000 އަށްވުރެއްގިނަ މީހުން ބަރސެލޯނާއަށް ޒިޔާރަތްކުރެއެވެ.\nނޮވެލް ކޮރޯނާވައިރަސް ލަންޑަން މޮބައިލްވޯލްޑްކޮންގްރެސް


"Kuhlhavah Milkshake": N. Landhoogai Giraa Meeru Fangneh.\nކުއްޅަަވައް މިލްކްޝޭކް: ލަންދޫގައި ގިރާ މީރު ފަންޏެއް!\nކުއްޅަވައް ނޭނގޭނެ ދިވެއްސަކު އުޅޭނެއެކޭ އަޅުގަނޑުގެ ހިތެއް ނުބުނެއެވެ. ނަމަވެސް، "ކުއްޅަވައް މިލްކްޝޭކް" ހަމަ ޔަޤީނުންވެސް ގިނަ ބަޔަކަށް ވާނީ އައު އެއްޗަކަށެވެ.\nކުއްޅަވަކަކީ، ބިޔަ ގަހެއްގައި އަޅައި ހުތް ކިހަސް މޭވާއެކެވެ. މި ހުންނަނީ މަތީގައި ބޮޑު ތާފަތެއް ހުރެފައި ފުލުގައި ބޮޑު ނަގުލަށް ހުންނަ ނެރެއްލައިފައެވެ. ކުއްޅަވައް ފާވީމާ ނޭފަތަށް އުނދަގޫވާ ނުބައި ވަހެއް ދުވާނެއެވެ. ނަމަވެސް، މިއީ ގިނަބަޔަކަށް ވަރަށް މީރު މޭވާއެކެވެ.\n"ކުއްޅަވައް މިލްކްޝޭކް" އަކީ ނ. ލަންދޫގައި ގިރާ މީރު ފަންޏެކެވެ. ލަންދޫގައި ހުންނަ "ކެފޭ ޑީ ލައިވް" އިން މި ބުޔިން ތަޖުރިބާކުރި މީހަކު "ނޫނު އޮންލައިނަށް" ބުނީ، "އެއީ ވަރަށް މީރު ފަންޏެއް، ދެވަނަ ފަހަރަށް ބޯ ހިތް ވާނެ" ކަމަށެވެ.\nއެނގިފައިވާ ގޮތުގައި، "ކުއްޅަވައް މިލްކްޝޭކް"ގެ އިތުރުން، "ކުއްޅަވައް މޮޖީޓޯ"، "ކުއްޅަވައް ފަނި" މިހުރީ ހައްތާހާވެސް ކުއްޅަވައިގެ ރަހަތަކެވެ. މި ހުރިހާ ބުއިމަކީވެސް ލަންދޫގެ އުފެއްދުންތަކެވެ. އެރަށުގައި ހުންނަ "ކެފޭ ޑީ ލައިވް" އިން 25 ރުފިޔާއަށް މި ބުއިންތަކުގެ އަޖުމަ ބަލާލެވޭނެ ކަމަށް މައުލޫމާތު ލިބެއެވެ. ކޮއްމެއަކަސް، "ކުއްޅަަވައް މިލްކްޝޭކް" އަޅުގަނޑު ވަރަށް ބޯ ހިތް ވެއްޖެއެވެ. ތިޔަ ބޭފުޅުން ބުނަނީ ކީކޭ ތޯއެވެ؟


ތާރީހް: 20 އޮކްޓޫބަރު 2021 ނަންބަރު: IUL)MAI-108/MAI/2021/46)\nނޯޓް: މިމަދަރުސާއިން 2021 ސެޕްޓެންބަރު 14 ވަނަ ދުވަހު ކޮށްފައިވާ IUL)MAI-108/MAI/2021/39) ޢިއުލާނަށް ޝަރުތު ހަމަވާ ފަރާތެއް ކުރިމަތިލާފައިނުވާތީ އަލުން މި މަޤާމަށް ޢިއުލާން ކުރަމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޮކްޓޫބަރު 28 ވާ ބުރާސްފަތި ދުވަހުގެ 13:45 ކުރިން، އަލްމަދަރުސަތުލް ޢަރަބިއްޔަތުލް އިސްލާމިއްޔާގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 2021 އޮކްޓޫބަރު 31 އާއި 2021 ނޮވެންބަރު 10 އާ ދެމެދު އަލްމަދަރުސަތުލް ޢަރަބިއްޔަތުލް އިސްލާމިއްޔާގައެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، މަތީގައިވާ ތާރީހްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nޕަބްލިޝްކުރި ގަޑި: 18:42


"Dear Zindagi" kulhunee Alia aa eku filmu kulhey hithun: Shahrukh | Mihaaru\n"ޑިއާ ޒިންދަގީ" ކުޅުނީ އާލިއާ އާއެކު ފިލްމު ކުޅޭ ހިތުން: ޝާހްރުކް\n07 ޑިސެމްބަރ 2017 - 06:28 1 comment\nޝާހްރުކް ޚާނާއި އާލިއާ ބަޓް ވަނީ ގޯރީ ޝިންޑޭ ޑައިރެކްޓްކުރި "ޑިއާ ޒިންދަގީ"ގައި އެކުގައި މަސައްކަތް ކޮށްފަ އެވެ. މި ފިލްމަށް ވިޔަފާރީގެ ގޮތުން ބޮޑު މަންފާއެއް ހޯދުނުއިރު ފާޑުކިޔުންތެރިންނަށް ވެސް ފިލްމު ވަނީ ވަރަށް ކަމުގޮސްފަ އެވެ.\nޝާހްރުކް ހޯސްޓްކުރި ޓޯކް ޝޯއެއްގައި އާލިއާ ބައިވެރިވި އިރު "ޑިއާ ޒިންދަގީ" ޝާހްރުކް ވަނީ އޭނާ އެ ފިލްމު ކުޅުނު ސަބަބުން އާލިއާ އަށް ކިޔައިދީފަ އެވެ. އޭނާ ބުނި ގޮތުގައި އެ ފިލްމު އޭނާ ކުޅުނީ އާލިއާ އާ އެކު މަސައްކަތް ކުރާ ހިތުންނެވެ. އާލިއާ އަކީ ހުނަރުވެރި އެކްޓަރަކަށް ވާތީ ބައެއް މަންޒަރުތައް އޭނާއާ އެކު ކުޅެލަން ބޭނުންވީ ކަމަށް ވެސް ޝާހްރުކް ބުންޏެވެ.\n"މަންޒަރުތައް ކުޅޭއިރު އާލިއާ ގެންނަ ބައެއް ހަރަކާތްތަކަކީ އަޖައިބެއް ފަދަ މޮޅު ހަރަކާތްތަކެއް. އެހެންވެ އާލިއާއާ އެކު ދެ މަންޒަރެއް ނަަމަވެސް ކުޅެލައިގެން އެ ފަދަ ހަރަކާތްތައް އަހަރެން ވެސް ދަސްކުރަން ބޭނުންވީ. އަހަރެން ހިތަށް އެރި އާލިއާއާ އެކު އިށީނދެ، ވަގުތު ހޭދަކޮށް އަދި ފިލްމު ކުޅުނީމަ އަހަރެން ވެސް މިހާރަށް ވުރެ ރަނގަޅު އެކްޓަރަކަށް ވާނެޔޭ،" ޝާހްރުކް ބުންޏެވެ.\nޝާހްރުކް ބުނި ގޮތުގައި އާލިއާއާ އެކު މަސައްކަތްކުރި ވަރަށް ގިނަ އެކްޓަރުން އާލިއާ އަކީ އާދަޔާޚިލާފު މޮޅު ހުނަރުތަކެއް ލިބިފައިވާ ބަތަލާއެއް ކަމަށް ގަބޫލުކުރެ އެވެ.\n"ހައިވޭ" އާއި "އުޅްތާ ޕަންޖާބު"ގައި އާލިއާ ޕާފޯމްކޮށްފައިވާލެއް ވަރަށް މޮޅުކަމަށް ބުނެ އާލިއާ އަށް ޝާހްރުކް ވަރަށް ތައުރީފު ކުރި އެވެ.\nޝާހްރުކް ބުނި ގޮތުގައި އާލިއާ ފިލްމީ ދުނިޔެއަށް ނެރެދީ އޭނާއަށް މަގުދައްކައިދޭ ޑައިރެކްޓަރު ކަރަން ޖޯހަރް އަކީ ޝާހްރުކްގެ ހަޔާތުގައި ވަރަށް މުހިއްމު މީހެކެވެ. އަދި އޭނާ ދޭ ލަފާތައް ވެސް ޝާހްރުކަށް ވަރަށް މުހިއްމެވެ.\nހޮލީވުޑުގެ ޑައިރެކްޓަރެއްގެ ތައުރީފް ޑިއާ ޒިންދަގީ އަށް\n"ޑިއާ ޒިންދަގީ" ހިނގާނެ ކަމަށް ބެލެވޭ\n"ޖުޅްވާ 2"ގައި ވަރުންއާ އެކު ޖެކްލީން އާއި ތާޕްސީ


Roadha Badhige: Rainbo Chiken- Varah Meeruvaane- | Fenvaru Online\nރޯދަ ބަދިބެ: ރެއިންބޯ ޗިކަން-ވަރަށް މީރުވާނެ\n22:00 - 13 މެއި 2020 -0ކޮމެންޓް\nއައްސަލާމް އަލައިކުމް- ފެންވަރު ބަދިގޭގެ އަހުލުވެރިންނަށް މަރުޙަބާ- އަޅުގަނޑު ތިޔަބޭފުޅުންނަށް މިއަދު މި ގެނެސްދެނީ ވަރަށް އަތަށް ފަސޭހަ އަދި އެހައިމެ ޖީބަށް ލުއި ވަރަށް ތަފާތު، އާދެ! ވަރަށް މީރުވާނެ ފަރިއްކޮޅެއް ތައްޔާރު ކޮށްލާނެ ގޮތުގެ ތަފްޞީލް އެވެ.\n"ރެިންބޯ ޗިކަން" އާދެ! ރެއިންބޯ ޗިކަން އަކީ ތިޔަބޭފުޅުންނަށް ވަރަށް މީރުވާނެ ފަރިއްކޮޅަކަށް ވާނެކަން އަޅުގަނޑު އުއްމީދު ކުރަ މެވެ. ތިޔަބޭފުޅުން އާއްމުކޮށް ބޭނުންކުރައްވާ ފަރިއްކޮޅު ތަކާއި މި ފަރިއްކޮޅު ހާސްބައި ތަފާތު ވާނެ އެވެ. ނަމަވެސް އަޖުމަ ބައްލަވައި ލެއްވުން ކީއްތޯ އެވެ.\nރެއިންބޯ ޗިކަން ތައްޔާރުކުރެއްވުމަށް ބޭނުންވާނެ ތަކެތި\n½ ކިލޯ ބޯންލެސް ޗިކަން\n4 ސައިސަމުސާ ގޮދަން ފުށް\n2 ފިޔާ ކޮށާފައި\n4 ކެޕްސިކަމް (ފެހި) (ކަރުނަގާ ކޮށާފަ)\n4 ކެޕްސިކަމް (ރަތް) (ކަރުނަގާ ކޮށާފަ)\n½ ޖޯޑު ލީކްސް (ކޮށާފަ)\n2 ހިކި މިރުސް (ކޮށާފަ)\n4 ޓޮމާޓޯ (އޮށްނަގާފަ)\nރެއިންބޯ ޗިކަން ތައްޔާރު ކުރައްވާނެ ގޮތް\nކަށިނެތް ކުކުޅުމަސްކޮޅު ކޮށާލުމަށްފަހު ކުކުޅުމަސްކޮޅުގެ ބޭރުގައި ލޮނު، އަސޭމިރުސް، މުގުރި މިރުސް އަދި ބިސް އެއްކޮށްލުމަށްފަހު ހާކާލާށެވެ. ދެން ގޮދަން ފުށްކޮޅުގެ ތެރެއަށް ކުޑަ ފެންފޮދެއް އަޅައި ގިރައިލުމަށްފަހު ކުކުޅުމަސްކޮޅުގެ ބޭރުގައި ރަގަޅަށް ހާކާލާފައި ތައްޓެއްގައި ބަހައްޓަވާށެވެ. އެއަށް ފަހު ތަވާއަށް ތެޔޮ އަޅައި ކުކުޅު ތެލުލާށެވެ. ދެން އެހެން ތަވާއެއްގައި ފިޔާ، ކެޕްސިކަމް، ލޮނުމެދު، ލީކްސް، ހިކި މިރުސް ކޮޅު މީރުކޮށްލާށެވެ. އޭގެ ފަހުގައި ޓޮމާޓޯ ބްލެންޑަރަށް އަޅައި ރަގަޅަށް ގިރާލުމަށްފަހު މީރުކުރި ފިޔާ އާއި އެއްކޮށްލާށެވެ. ދެން ތެލުލާފައިހުރި ކުކުޅު ސޯސްގަނޑާއި ރަގަޅަށް މިސްކްކުރުމަށްފަހު މީރުތޯ ރަހަބައްލަވާ ލައްވާށެވެ.\nރޯދަބަދިގެ: ޗޮކްލެޓް މޫސް\nރޯދަ ބަދިގެ: ފިހުނު ކުކުޅު\nރޯދަ ބަދިގެ: ކެބެޖް އެންޑް ގްރީންޕީސް ރައިސް


މިނިސްޓްރީ އޮފް ފިނޭންސް - The President's Office\n1. ދައުލަތުގެ ބަޖެޓާއި، އާމްދަނީއާއި، ޚަރަދާއި ދަރަންޏާ ގުޅޭ ސިޔާސަތުތައް ތަންފީޒުކުރުން.\n2. ދައުލަތުގެ މެދުރާސްތާގެ ފިސްކަލް ޕޮލިސީ ތަންފީޒުކުރުމަށްޓަކައި ސަރުކާރުން ކަނޑައަޅާ އުސޫލުތަކެއްގެ މަތިން ކުރަންޖެހޭ އެންމެހައި ކަންތައްތައް ކުރުން.\n3. ކޮންމެ މާލީ އަހަރެއް ފެށުމުގެ ކުރިން އެއަހަރަކަށް ދައުލަތަށް ހިނގާނެކަމަށް ލަފާކުރާ ޚަރަދާއި، ދައުލަތަށް ލިބޭނެކަމަށް ލަފާކުރާ އާމްދަނީ އަދި ވޭތުވެދިޔަ އަހަރު ދައުލަތުން ހިނގި ޚަރަދާއި ދައުލަތަށް ލިބުނު އާމްދަނީ ހިމެނޭ ބަޖެޓެއް ރައްޔިތުންގެ މަޖިލީހަށް ހުށަހެޅުން.\n4. ދައުލަތުގެ އާމްދަނީއާއި ޚަރަދުތައް މެދުރާސްތާއަށް ބިނާކޮށް ދެމެހެއްޓެނިވިގޮތެއްގެ މަތިން ރާވައި ބެލެހެއްޓުން.\n5. ދައުލަތުގެ ބަޖެޓު ތައްޔާރުކުރުމަށް ދައުލަތުގެ އޮފީސްތަކަށް ދޭންޖެހޭ ލަފަޔާއި އިރުޝާދު ދިނުމާއި، އެ އޮފީސްތަކާ ގުޅިގެން ދައުލަތުގެ ބަޖެޓު އެކުލަވައިލުން.\n6. ދައުލަތުގެ އާމްދަނީގެ ސިޔާސަތު އެކުލަވައިލުމާއި ދިރާސާކުރުމާއި، ޓެކްސް އާމްދަނީގެ ބިންގާ ފުޅާކުރުމަށް ބޭނުންވާ ލަފައާއި މަޝްވަރާ ކަމާބެހޭ ފަރާތްތަކަށް ދިނުން.\n7. ދައުލަތުގެ އާމްދަނީގެ ސިޔާސަތު ތަންފީޒުކުރުމަށްޓަކައި ކަމާބެހޭ މުއައްސަސާތަކާ ގުޅިގެން ކުރަންޖެހޭ ކަންތައްތައް ކުރުން.\n8. ދައުލަތުގެ ޚަރަދުކުޑަކުރުމުގެ ގޮތުން ކުރެވިދާނެ ކަންތައްތައް ބަލައި ދިރާސާކޮށް، ދައުލަތުގެ ޚަރަދު ކުޑަކުރުމުގެ ސިޔާސަތުތައް ތަންފީޒުކުރުން.\n9. ދައުލަތުގެ ޚަރަދުތައް ބެލެހެއްޓުމަށް ކުރަންޖެހޭ އެންމެހައި ކަންތައްތައް ދެފުށް ފެންނަ ހާމަކަންބޮޑު ގޮތެއްގައި ކުރުން.\n10. ދައުލަތުން ސޮއިކުރާ ބައިނަލްއަޤްވާމީ މުޢާހަދާތަކާއި އެއްބަސްވުންތަކުގެ ތެރެއިން، ދައުލަތުގެ އާމްދަނީއަށް އަސަރުކުރާނެކަމަށް ބެލެވޭ މުޢާހަދާތަކާއި އެއްބަސްވުންތަކާއި، ދިވެހިރާއްޖޭގެ އިޤްތިޞާދާއި މާލީ ކަންތައްތަކާ ގުޅުންހުރި މުޢާހަދާތަކާއި އެއްބަސްވުންތަކާގުޅޭގޮތުން ކަމާބެހޭ އިދާރާތަކަށް ފަންނީ ލަފާދިނުން.\n11. ބޭރުގެ ޤައުމުތަކުން ދޭ ލޯނާއި، ކްރެޑިޓާއި، ހިލޭ އެހީގެ ފައިސާއާގުޅޭ އެއްބަސްވުންތަކާބެހޭ މަޝްވަރާތައްކުރުމާއި، އެފަދަ އެއްބަސްވުންތައް އެކުލަވާލުން.\n12. ސަރުކާރުގެ ފަރާތުން އެކުލަވައިލަންޖެހޭ ޓެކްސްގެ ނިޒާމާގުޅުންހުރި މުޢާހަދާތަކާއި އެއްބަސްވުންތަކާއި، މާލީ ކަންތައްތަކާ ގުޅުންހުރި މުޢާހަދާތަކާއި އެއްބަސްވުންތައް އެކުލަވައިލުން.\n13. ދައުލަތުގެ ޚަރަދަށް ޒިންމާވުމުގެ ޤާނޫނުގައިވާ ގޮތުގެމަތިން ދައުލަތަށް ހޯދާ އެންމެހައި ދަރަނީގެ މިންގަނޑުތައް ކަނޑައަޅައި، ދަރަނި ހޯދާނެ އުސޫލާތަކާއި ސްޓްރެޓަޖީތައް ކަނޑައަޅައި، ކަމާބެހޭ ފަރާތްތަކާ ގުޅިގެން މިކަންތައްތައް ތަންފީޒުކުރުން.\n14. ބޭރު ޤައުމުތަކުންނާއި، ބައިނަލްއަޤްވާމީ މާލީ އިދާރާތަކުންދޭ ލޯނާއި، ހިލޭއެހީގެ ފައިސާ ޚަރަދު ކުރަނީ މިފައިސާ ޚަރަދުކުރުމާ ބެހޭގޮތުން އެ އެހީތައް ދޭފަރާތްތަކުން އެކުލަވާލާފައިވާ އުސޫލުތަކާއި މިންގަނޑުތަކާ އެއްގޮތަށްތޯ ބެލުން.\n15. ދައުލަތުގެ މުއައްސަސާތަކުން ދައުލަތުގެ ނަމުގައި ބޭރު ޤައުމުތަކުންނާއި، ބައިނަލްއަޤްވާމީ މާލީ އިދާރާތަކުން ނަގާ ލޯނުތަކާއި ހިލޭ އެހީގެ ހިސާބު ބެލެހެއްޓުން.\n16. ސަރުކާރުން އެކި ފަރާތްތަކަށް ދޫކުރުމަށް ކަނޑައަޅާ ލޯނުތައް ދައުލަތުގެ މާލިއްޔަތުގެ ޤާނޫނާއި މާލިއްޔަތުގެ ގަވާއިދުގައިވާ ގޮތުގެމަތިން ދޫކުރުމާއި، އެ ލޯނުތަކާބެހޭ ހިސާބުތައް ބެލެހެއްޓުން.\n17. ދައުލަތުން ހޯދާ އެންމެހައި ދަރަނިތައް ދިރާސާކޮށް، ލޯނު އަދާކުރުމުގެ ބުރަ އިތުރުވާ މިންވަރާއި އެކަމުން ރާއްޖޭގެ އިޤްތިޞާދަށް ކުރާނެ އަސަރު ދިރާސާކުރުން.\n18. ޕަބްލިކް ސެކްޓަރއާއި ޕްރައިވެޓް ސެކްޓަރުގައި ހަރަކާތްތެރިވާ ފަރާތްތަކުން ސޮވެރިން ގެރެންޓީއަށް އެދި ހުށަހަޅާ މަޝްރޫޢުތަކުގެ ޑިއު ޑިލިޖެންސް ހެދުމާއި ސޮވެރިން ގެރެންޓީދިނުމަށް ކުރަންޖެހޭ އެންމެހައި ކަންތައްތައް ކުރުމާއި އެކަމާބެހޭ ހިސާބުތައް ބެލެހެއްޓުން.\n19. ސަރުކާރުގެ ސިޔާސަތުތަކާ އެއްގޮތަށް އެކްސްޓަރނަލް ރިސޯސަސް މޮބިލައިޒޭޝަނާބެހޭ ސްޓްރެޓަޖީތައް ކަނޑައަޅައި ތަންފީޒުކުރުން.\n20. ދޭދޭ ޤައުމުތަކުންނާއި، ބައިނަލްއަޤްވާމީ މާލީ އިދާރާތަކުން އެހީދިނުމުގައި ގެންގުޅޭ ސިޔާސަތުތަކާއި ހިންގާ ހަރަކާތްތައް ބަލައި ދިރާސާކޮށް، އެފަދަ ފަރާތްތަކުން ރާއްޖޭގެ ތަރައްޤީއަށް ލިބިދާނެ އެހީތެރިކަމަކީ ކޮބައިތޯ ބަލައި، އެފަދަ އެހީތައް ހޯދުން. އަދި، އެފަދަ އެހީގެ ފުރުޞަތުތައް ފުރިހަމައަށް ބޭނުންކުރުމަށްޓަކައި ކަމާބެހޭ އިދާރާތަކަށްބޭނުންވާ ލަފައާއި މަޝްވަރާ ދިނުން.\n21. ބޭރުގެ އެކިއެކި މާލީ އިދާރާތަކުން ރާއްޖޭގެ އަމިއްލަ ފަރާތްތަކަށް ލޯނު ލިބޭނެ ފުރުޞަތުތައް ހުރިތޯ ދިރާސާކުރުމާއި، އެފަދަ ފުރުޞަތުތައް ހޯދައިދިނުމަށް މަގުފަހިކޮށްދިނުން.\n22. ބައިނަލްއަޤްވާމީ މާލީ އިދާރާތަކާ ގުޅުން ބަދަހިކުރުމާއި، އެފަދަ ގުޅުންތައް ބަދަހިކުރުމާގުޅޭގޮތުން ރާއްޖެއިން ކުރަންޖެހޭ ކަންތައްތައް ކުރުން.\n23. ދައުލަތުގެ ބަޖެޓުން ޚަރަދުކުރުމަށް ސަރުކާރުގެ އިދާރާތަކުން އެ އަހަރަކަށް ހުށަހަޅާ ތަރައްޤީގެ މަޝްރޫޢުތައް (ޕަބްލިކް ސެކްޓަރ އިންވެސްޓްމަންޓް ޕްރޮގްރާމް) އެކުލަވައިލުމުގައި ކަމާބެހޭ ފަރާތްތަކަށް އެހީތެރިވެދިނުން.\n24. ތަރައްޤީގެ ލަނޑުދަނޑިތައް ހާސިލްކުރުމަށް ހިންގާ މަޝްރޫޢުތަކަށް ދެމެހެއްޓެނިވި އަދި ހަމަހަމަ ގޮތެއްގައި ދައުލަތުގެ ވަސީލަތްތައް ބެހިގެންދޭތޯ ބެލުން.\n25. ޕަބްލިކް ސެކްޓަރ އިންވެސްޓްމަންޓް ޕްރޮގްރާމްގެ ތެރޭގައި ހިމެނޭ މަޝްރޫޢުތަކާއި މަސައްކަތްތަކާއި، ޚާއްޞަ ގޮތެއްގައި ސަރުކާރުން ހިންގާ "މެގަ" ޕްރޮޖެކްޓްތަކުގެ މާލީ ކަންކަން ހިނގާ ނުހިނގާގޮތް މޮނިޓަރކޮށް، ރިވިއުކޮށް ބެލެހެއްޓުން.\n26. ރާއްޖެއާއި ރާއްޖެއިން ބޭރުގައި ހުންނަ، ދައުލަތުގެ މިލްކުގައިވާ އެންމެހައި ބިންތަކާއި ހަރު މުދަލުގެ ދަފްތަރެއް އެކުލަވާލައި، އެ ދަފްތަރު ބެލެހެއްޓުން.\n27. ރާއްޖެއާއި ރާއްޖެއިން ބޭރުގައި ހުންނަ، ދައުލަތުގެ މިލްކުގައިވާ އެންމެހައި ބިންތަކާއި ހަރު މުދަލުގެ ވެލިއު ކަނޑައެޅުން.\n28. ރާއްޖެއާއި ރާއްޖެއިން ބޭރުގައި ހުންނަ، ދައުލަތުގެ މިލްކުގައިވާ އެންމެހައި ބިންތަކާއި ހަރުމުދަލުގެ ތެރެއިން ވަކި ފަރާތަކާ ހަވާލުނުކޮށް ހުންނަ ތަކެތި ބަލަހައްޓާނެ ނިޒާމެއް ޤާއިމުކޮށް، އެ ނިޒާމް ހިންގުން.\n29. ދައުލަތުގެ މުދާ ގަނެވެނީ، އަދި ބެލެހެއްޓެނީ، އަދި ބޭނުންކުރެވެނީ ދައުލަތުގެ މާލިއްޔަތުގެ ޤާނޫނާއި ދައުލަތުގެ މާލިއްޔަތުގެ ގަވާއިދުގައި ބަޔާންކޮށްފައިވާ ގޮތުގެމަތިންތޯ ޔަޤީންކުރުން.\n30. ދައުލަތުގެ މުދަލެއް އެހެން ފަރާތަކަށް ދިނުމާއި، ވިއްކުމާއި، ކުއްޔައްދިނުމާއި، ދޫކުރުމާއި، ރަހުނު ކުރުމާއި، ނައްތާލުމުގައި ދައުލަތުގެ މާލިއްޔަތުގެ ޤާނޫނާއި މާލިއްޔަތުގެ ގަވާއިދުގައިވާ ގޮތުގެމަތިން ޢަމަލުކުރުމާއި، އެ ޤާނޫނާއި ގަވާއިދަށް ސަރުކާރުގެ އިދާރާތަކުން ޢަމަލުކުރުމުންދޭތޯ ޔަގީންކުރުން.\n31. ކަނޑުންހޮވާ ތަކެއްޗާއި ލަނގުވާ ތަކެއްޗާއި، ބިން ކޮންނަނިކޮށް ނެގޭ ތަކެއްޗާ މެދު ޢަމަލުކުރާނެ އުސޫލުތައް ކަނޑައެޅުމާއި، ބިމުން ހޯދާ ތެލާއި ގޭހާއި މައުދަނާއި، ޖަވާހިރު ފަދަ މުއްސަނދިކަން ދެމެހެއްޓެނިވި ގޮތެއްގައި ބެލެހެއްޓޭނެ ނިޒާމެއް ކަނޑައެޅުން.\n32. މީހުންގެ އަމިއްލަ ބިންތަކާއި މުދާ ޢާންމު ބޭނުމަށްޓަކައި ދައުލަތަށް ކޮންމެހެން ނަގަންޖެހިއްޖެނަމަ ޤާނޫނާ އެއްގޮތްވާ ގޮތުގެމަތިން ޢަދުލުވެރި ބަދަލެއް ދިނުމަށްފަހު މިފަދަ ބިންތަކާއި މުދާ ދައުލަތަށް ނެގުން.\n33. ދައުލަތުގެ ޕެންޝަން ޙައްޤުވާ ފަރާތްތަކަށް ދިވެހިރާއްޖޭގެ ޕެންޝަނާބެހޭ ޤާނޫގައިވާ ގޮތުގެމަތިން ޕެންޝަން ދިނުމަށް ބޭނުންވާ ފައިސާ ޕެންޝަން ޙައްޤުވާ ފަރާތްތަކަށް ފޯރުކޮށްދިނުމުގެ ޒިންމާ ޤާނޫނުން ޙަވާލުކޮށްފައިވާ މުއައްސަސާތަކަށް ފޯރުކޮށްދިނުމާއި، ޕެންޝަން ފަންޑު ދިރުވައި ދެމެހެއްޓެނެވި ގޮތެއްގައި އެ ފަންޑު ހިންގުމަށް ބޭނުންވާ ލަފައާއި މަޝްވަރާ ޕެންޝަން ފަންޑު ބަލަހައްޓާ އިދާރާއަށް ދިނުން.\n34. ދައުލަތުގެ ފައިސާއާއި، ދައުލަތުގެ ފައިސާއާބެހޭ ހިސާބާއި، އެ ހިސާބުގެ ލިޔެކިއުންތައް ބެލެހެއްޓުމުގެ ނިޒާމު ހިންގައި ބެލެހެއްޓުން.\n35. ދައުލަތުގެ ފައިސާ ބަލައިގަތުމުގައާއި، ބެލެހެއްޓުމުގައާއި، ފައިސާ ޚަރަދު ކުރުމުގައާއި، އަދި އިންވެސްޓްކުރުމުގައި ދައުލަތުގެ މުއައްސަސާތަކުން ޢަމަލުކުރަނީ ދައުލަތުގެ މާލިއްޔަތުގެ ޤާނޫނާއި ދައުލަތުގެ މާލިއްޔަތުގެ ގަވާއިދުގައި ބަޔާންކޮށްފައިވާ ގޮތުގެމަތިންތޯ ބެލުން.\n36. ދައުލަތުގެ ފައިސާއާއި ދައުލަތުގެ ފައިސާއާބެހޭ ހިސާބާއި، އެ ހިސާބުގެ ލިޔެކިއުންތައް ބެލެހެއްޓުމުގައި ދައުލަތުގެ އިދާރާތަކަށް ދޭންޖެހޭ އިރުޝާދާއި ލަފާ ދިނުން.\n37. ދައުލަތުގެ ހިސާބުތައް ތައްޔާރުކޮށް، ކޮންމެ އަހަރެއް ނިމުމުގެ ކުރިން، ޤާނޫނު ނަންބަރު 2006/3 (ދައުލަތުގެ މާލިއްޔަތުގެ ޤާނޫނު) ގައިވާގޮތުގެ މަތިން ރައްޔިތުންގެ މަޖިލީހަށާއި ކަމާބެހޭ އިދާރާތަކަށް ފޮނުވުން.\n38. ދައުލަތުގެ ޕްރޮކިއުމަންޓާބެހޭ ސިޔާސަތުތައް އެކުލަވާލުމާއި، ޕްރޮކިއުމަންޓްގެ ކަންތައްތައް ހިންގާނެ ގަވާއިދުތަކާއި، އުސޫލުތަކާއި، ގައިޑްލައިންތަކާއި، މިންގަނޑުތައް ކަނޑައެޅުމާއި، އެ މިންގަނޑުތަކާ އެއްގޮތަށް ދައުލަތުގެ އޮފީސްތަކުގެ ޕްރޮކިއުމަންޓްގެ ކަންތައްތައް ހިނގާތޯ ބެލުން.\n39. ދައުލަތުގެ އޮފީސްތަކަށް ބޭނުންވާ މުދަލާއި، ޚިދުމަތްތައް ހޯދުމާއި، މަރާމާތުގެ މަސައްކަތްތައް ހަލުވިކަމާއެކު ކުރުމަށް ފަސޭހަ އަދި ޚަރަދުކުޑަ ނިޒާމެއް ޤާއިމުކުރުން.\n40. ދައުލަތުގެ އޮފީސްތަކަށް ބޭނުންވާ މުދަލާއި، ޚިދުމަތް ފޯރުކޮށްދިނުމަށް ހުށަހަޅާ އަންދާސީ ހިސާބުތައް ދިރާސާކޮށް، އެ ހުށަހެޅުންތައް ވަޒަންކުރެވޭނެ ދެފުށްފެންނަ، ހާމަކަންބޮޑު ނިޒާމެއް ޤާއިމުކޮށް ހިންގުން.\n41. ދައުލަތުގެ އޮފީސްތަކަށް ބޭނުންވާ މުދަލާއި، ޚިދުމަތާއި، އޮފީސްތަކުން ކުރާ ޢިމާރާތާއި، މަރާމާތުގެ މަސައްކަތްތަކުގެ ތެރެއިން، ޓެންޑަރ އިވެލުއޭޝަން ބޯޑަށް ހުށަހަޅާ ކަންތައްތަކާ ގުޅޭގޮތުން އެ ބޯޑުން ނިންމާ ނިންމުންތަކާބެހޭ މަޢުލޫމާތު، ކަމާބެހޭ އޮފީސްތަކަށް އެންގުމާއި މިކަންކަމާ ގުޅޭގޮތުން ކުރަންޖެހޭ އެންމެހައި ކަންތައްތައް ހިންގައި ބެލެހެއްޓުން.\n42. ދައުލަތުގެ ޕްރޮކިއުމެންޓް ނިޒާމު ހަރުދަނާކުރުމަށްޓަކައި އެ ނިޒާމަށް ގެންނަންޖެހޭ ބަދަލުތައް ގެނައުމާއި، އީ-ޕްރޮކިއުމެންޓް (އިލެކްޓްރޯނިކް ޕްރޮކިއުމެންޓް) ގެ ނިޒާމެއް ޤާއިމުކޮށް ހިންގުން.\n43. ދައުލަތުގެ އޮފީސްތަކަށް ހޯދާ މުދަލާއި، ޚިދުމަތާއި، އަދި އޮފީސްތަކުން ކުރާ ޢިމާރާތާއި، މަރާމާތުގެ މަސައްކަތްތަކާބެހޭ މަޢުލޫމާތު ބެލެހެއްޓުމާއި، އެ މަޢުލޫމާތު ސަރުކާރުގެ ކަމާގުޅޭ އިދާރާތަކަށް ފޯރުކޮށްދިނުން.\n44. ދައުލަތުގެ ޕްރޮކިއުމަންޓާބެހޭ ކަންތައްތައް ހަރުދަނާކުރުމާބެހޭ ގޮތުން ދައުލަތުގެ ކަމާބެހޭ ފަރާތްތަކަށް ލަފައާއި މަޝްވަރާ ދިނުން.\n45. މިނިސްޓްރީގެ މަސައްކަތްތަކާ ގުޅިގެން ޤާނޫނީގޮތުން ހިންގަންޖެހޭ ކަންތައްތައް ހިންގައި ބެލެހެއްޓުން.\nތިރީގައިމިވާ ތަންތަން ހިނގަމުންދާނީ، މިނިސްޓްރީ އޮފް ފިނޭންސުގެ ދަށުންނެވެ.\n1. ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ސެކްރެޓޭރިއަޓް\n2. ނޭޝަނަލް ޕޭ ކޮމިޝަނުގެ ސެކްރެޓޭރިއަޓް\nޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ ސެކްރެޓޭރިއަޓުގެ މަސައްކަތްތައް\n1. ޤާނޫނު ނަންބަރު 2013/3 (ދައުލަތުގެ ވިޔަފާރި ތަންތަން ޕްރައިވަޓައިޒްކުރުމާއި ކޯޕަރަޓައިޒްކުރުމާއި އަދި މޮނިޓަރކޮށް އިވެލުއޭޓްކުރުމުގެ ޤާނޫނު)ގެ ދަށުން އުފެދިފައިވާ ޕްރައިވަޓައިޒޭޝަން އެންޑް ކޯޕަރަޓައިޒޭޝަން ބޯޑުގެ މަސްއޫލިއްޔަތު އަދާކުރުމަށް އެ ބޯޑަށް ބޭނުންވާ ފަންނީ އަދި އިދާރީ އެހީތެރިކަން ފޯރުކޮށްދިނުން.\nނޭޝަނަލް ޕޭ ކޮމިޝަނުގެ ސެކްރެޓޭރިއަޓުގެ މަސައްކަތްތައް\n1. ޤާނޫނު ނަންބަރު 2016/11 (ދައުލަތުގެ މުސާރައިގެ ސިޔާސަތުގެ ޤާނޫނު)ގެ ދަށުން އުފެދިފައިވާ ނޭޝަނަލް ޕޭ ކޮމިޝަނުގެ މަސްޢޫލިއްޔަތު އަދާކުރުމަށް އެ ކޮމިޝަނަށް ބޭނުންވާ ފަންނީ އަދި އިދާރީ އެހީތެރިކަން ފޯރުކޮށްދިނުން.


Gondeege massalaige ge aduehum maadhamaa\nރައްޔިތުންގެ މަޖިލީހުގެ 12 މެންބަރުންގެ ގޮނޑީގެ މައްސަލާގައި އެޓާނީ ޖެނަރަލް ހުށަހެޅުއްވި ދުސްތޫރީ މައްސަލާގެ އަޑުއެހުމެއް ސުޕްރީމް ކޯޓުން އަނެއްކާވެސް ތާވަލްކޮށްފި އެވެ. އަޑުއެހުން ތާވަލްކޮށްފައިވަނީ މާދަމާ 11:00 އަށެވެ.\nގޮނޑީގެ މައްސަލާގައި އެއްވެސް މެންބަރެއްގެ ގޮނޑި ނުގެއްލޭ ކަމަށް ފަސް ފަނޑިޔާރުންގެ އިއްތިފާގުން އެކެއް ފެބުރުއަރީގައި ނިންމެވި އެވެ. ނަމަވެސް އެ އަމުރާމެދު ހިތްހަމަ ނުޖެހިގެން އޭޖީ ވަނީ ދުސްތޫރީ މައްސަލައެއް ވައްދާފަ އެވެ.\nއެ މައްސަލާގައި ގޮތެއް ނިންމެންދެން މެންބަރުން މަޖިލީހަށް ނުވައްދަން ވަގުތީ އަމުރެއް އޭގެ ފަހުން ވަނީ ނެރެފަ އެވެ. އެ އަމުރު ނެރުއްވީ ތިން ފަނޑިޔާރުންނެވެ.\nސުޕްރީމް ކޯޓްގެ ފުލް ބެންޗް ކަމަށްވާ ފަސް ފަނޑިޔާރުންގެ އިއްތިފާގުން އެކެއް ފެބުރުއަރީގައި ނެރެފައިވާ އެ ހުކުމުގައިވާ މެންބަރުންގެ ގޮނޑީގެ މައްސަލައިގެ ކޮށްފައިވާ އަމުރަށް އަމަލު ކުރުން މަޑު ޖައްސާލަން އެ ބެންޗްގެ ތިން ފަނޑިޔާރުން ނެރުނު އަމުރުގައި ވަނީ 12 މެންބަރުންގެ ގޮނޑި ނުގެއްލޭނެ ކަމަށާއި އެ މެންބަރުން މަޖިލީހުގެ ޖަލްސާތަކުގައި ބައިވެރިކުރަން ޖެހޭނެ ކަމަށް އެކެއް ފެބުރުއަރީގެ ސުޕްރީމް ކޯޓްގައި އަމުރުގައި ބުނެފައިވާ ބައި ބާތިލްކޮށްދޭން އެޓާނީ ޖެނެރަލް މުހައްމަދު އަނިލް އެ ކޯޓަށް ހުށަހަޅުއްވާފައިވާ ކަމަށެވެ. އެ އަމުރާ މެދު އަމަލު ކުރާނެ ވަކި ގޮތެއް އެ ކޯޓުން އަންގާނީ އޭޖީ ހުށަހެޅުއްވި މައްސަލަ ބެއްލެވުމަށް ފަހު ކަމަށް ވެސް ތިން ފަނޑިޔާރުންގެ އަމުރުގައިވެ އެވެ.\nމެންބަރުންގެ ގޮނޑިއާމެދު ސުޕްރީމް ކޯޓުގައި ކުރިއަށްދާއިރު ޕާޓީ ބަދަލުކޮށްފިނަމަ ގޮނޑި ގެއްލޭ ގޮތަށް ގާނޫނު ހެދުމަށް މިހާރު މަޖިލީހަށް ވަނީ ބިލް ވައްދާފަ އެވެ. އެ ބިލާ ގުޅޭ ގޮތުން މާދަމާ މަޖިލީހުގައި ބަހުސް ކުރާނެ އެވެ.\nސުޕްރީމް ކޯޓް ރައްޔިތުންގެ މަޖިލިސް މުހައްމަދު އަނިލް + އެޓާނީ ޖެނެރަލް


Liverpool Legend Ian St.John Maruvehjje - Vaguthu\nލިވަަޕޫލްގެ ލެޖެންޑް އިއާން ޖޯން އުމުރުން 82 އަހަރުގައި މަރުވެއްޖެއެވެ.\nއިނގިރޭސި އެފްއޭ ކަޕުގައި 1965 ވަނަ އަހަރު އޭނާ އެންމެ ބޮޑަށް ފާހަގަވީ ލިވަޕޫލް މޮޅުކޮށްދިން ގޯލުންނެވެ. އޭނާ ލިވަޕޫލަށް ކުޅެފައިވަނީ 1961 އިން ފަށައިގެންނެވެ. އެ ޓީމަށް ކުޅުނު ދުވަސްވަރު އޭނާ ވަނީ ސްކޮޓްލޭންޑް ގައުމީ ޓީމުގައިވެސް މޮޅު ކުޅުމެއް ދަައްކާފައެވެ.\nސްކޮޓްލޭންޑް ގައުމީ ޓިމަށް އޭނާ ވަނީ9ގޯލު ޖަހާފައެވެ. އަދި މުހިއްމު މެޗުތަކުގައި އޭނާގެ ފަރާތުން ޓީމަށް ފައިދާހުރި ކުޅުމެއް ކުޅެފައިވެއެވެ. ސްކޮޓްލޭންޑް ގައުމީ ޓިމަށް ޖުމްލަ 21 މެޗުގައި އޭނާ ކުޅެފައިވެއެވެ.\nއޭނާގެ އާއިލާއިން ބުނެފައިވަނީ ވަކިވެގެން ދިޔައީ ލޯބިވާ ބައްޕަ އަދި ކާފަ ކަމަށާއި ގިނަ ދުވަސްތަކެއްގައި ބަލިވެ އުޅުމަށްފަހު މި ދުނިޔެއިން އޭނާ ވަކިވުމުން އާއިލާގެ އިތުރުން ސަޕޯޓަރުންނަށް އަަސަރު ކުރުވާފައިވާ ކަމަށެވެެ. މި ދަނޑިވަޅުގައި އޭނާގެ އިއާން ޖޯން އަށް ފަރުވާދިނުމުގައި ހަރަކާތްތެރިވި އެރޯ ޕާކް ހޮސްޕިޓަލުގެ ހުރިހާ ސްޓާފުންނަށް ވަނީ ޝުކުރުއަދާކޮށްފަ އެވެ.\nއިއާން ޖޯން އެންމެ ބޮޑަށް ވިދާލީ ލިވަޕޫލުންނެވެ. އޭނާ ވަނީ އެ ޓީމަށް 80 އަށްވުރެ ގިނަ ލަނޑު ޖަހައި ގިނަ ބައެއްގެ ސަމާލުކަން ހޯދާފަައެވެ.\nލިވަޕޫލަށް ގް ކުޅެ 80 ގޯލު ޖަހައި އެތައް ބަޔެއްގެ ސަމާލުކަން ހޯދާފައެވެ. އޭރު އޭނާ ލިވަޕޫލަށް ކުޅެދިން އަގަކީ 37،500 (ތިރީސް ހަތްހާސް ފަސްސަތޭކަ) ޕައުންޑަށެވެ. މިއީ އެ ޒަމާނުގެ އަގަށް ބަލާއިރު ބޮޑު އަގެކެވެ.\nއިއާން ގެ ކުއްލި ވަކިވުމާއެކު ލިވަޕޫލުން ވެސް ވަނީ ހިތާމައިގައި ބައިވެރިވިކަން ހާމަކޮށް ބަޔާނެއް ނެރެފައެވެ. މި ބަޔާނުގައި ލިވަޕޫލުން ވަނީ އިއާން އެ ޓީމަށް ކޮށްދިން ހިދުމަތްތަކުގެ އަގުވަޒަންކޮށްފަ އެވެ. އަދި އޭނާ ވަކިވި ހަބަރާއެކު ކުލަބަށް ހިތާމަވެރިކަން ވެރިވިކަމަށެވެ.\nގިނަ މީހުންގެ ސަމާލުކަން ލިބިފައިވާ އެސްޓީ ޖޯން އިތުރަށް މަޝްހޫރު ވެގެން ދިޔައީ ފުޓުބޯޅ ޓީވީ ޝޯއަކުންނެވެ. ކުޅުމުން ރިޓަޔާވުމަށްފަހު 1985 އިން ފަށައިގެން 1992 ގެ ނިޔަލަށް 'ސައިންޓް އެންޑް ގްރީވްސީ' ޝޯ އަކީ ގިނަ ބައެއްގެ މެދުގައި މަގުބޫލުވެގެން ދިޔަ ޝޯއެކެވެ. .\nވިނިޝަސްގެ މޮޅު ކުޅުމާއެކު ރެއާލުން ލިވަޕޫލް އަތްދަށުކޮށްފި\nރެއާލް އާއި ލިވަޕޫލް މެޗުގެ ސްކޮޑުން ހަޒާޑް ބާކީކޮށްފި\nއާސެނަލް ބަލިކޮށް ލިވަޕޫލުން ގަދަ ހަތަރެއްގެ އުއްމީދު އާކޮށްފި\nމާޗް 3, 2021 22:45\nސޯ ވަޓް... ކާފަ ރެއް މަ ރު ވިއަސް އަހަ ރުމެންނަށް އަށަ ރެއް ނުކު ރާނޭ... އެތައް ދުވަހެއްގެ މަތިން މުސްލިމު އަހުންނާ ޢުހުތުންނާއި ތުއްތުކުދިން މަ ރުވީމަ އެއިން ކަމަކާ އެއްްޗެކޭ ބުނެ ވިސްނާ ފިކު ރު ކު ރާނެ ބަޔަކު ނޫޅޭ އެކަމް ފުޓްބޯޅަ ކުޅުން ތެ ރިއެއް މަ ރުވެއްޖާ އެހެޔޮ ކާފަ ރެއް ވިއަސް ފޭސްބުކް ތަންތަނަށް އެކަމުގެ ހިތާމަ ފާޅުކޮއް ލާނެ... އެކަމް އެތަށް މުސްލިމުންނެއް މަ ރު ވާއިރު އެކަމަށް ބަހެއް ވެސް އަދި ދުޢާ އެއްވެސް ކޮއްލާނޭ މީހަކު ނޫޅޭނޭ.... ެެެެެެެެެެެެެެެެެެެެެެެެެެެެެެެެ


މާބަނޑު ދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން.... ނިދީގައި ގުގުރި ދެމުން | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން.... ނިދީގައި ގުގުރި ދެމުން\nނިދީގައި ގުގުރިދެމުމަކީ ބަލިވެއިނުމުން ވަރަށްގިނަ އަންހެނުންނަށް ދިމާވާ ކަމެކެވެ. ހާއްސަކޮށް ބަނޑަށް 6މަސް ވުމަށް ފަހުގައެވެ. ދިރާސާތަކުން ދައްކާގޮތުގައި މާބަނޑު މީހުންގެ ތެރެއިން %25 މީހުން މާބަނޑު ދުވަސްވަރު ދާއިމީގޮތެއްގައި ނިދާއިރު ގުގުރި ދަމައެވެ. އަދި އިތުރު %25 މީހުން ވިހަން ގާތްވުމުން ނިދީގައި ގުގުރި ދަމައެވެ.\nބަލިވެއިނުމުން ނިދީގައި ގުގުރިދަމާމީހުންގެ ތެރެއިން ވަރަށް ގިނަމީހުން ވިހެއުމަށްފަހު އިތުރު އެހީއަކާއި ނުލައި ނުވަތަ ފަރުވާއަކާއި ނުލައި ރަނގަޅުވެއެވެ.\nއާއްމުގޮތެއްގައި ބަލިވެއިނުމުން މިހެން ދިމާވަނީ ނޭފަތުގެ އެތެރެ ބެދޭތީއެވެ. މިހެން ދިމާވަނީ ބަލިވެއިނުމުން އިތުރުވާ އަންހެން ހޯމޯން އެސްޓްރޯޖިންގެ ސަބަބުންނެވެ. މިހޯމޯނަކީ ނޭފަތުގެ އެތެރޭގެ ހަންގަޑު ނުވަތަ މިއުކަސް މެންބުރޭން ފޮއްސިކޮށް ދުޅަކުރުވާ ހޯމޯނެކެވެ. އަދި ހަމައެއާއި އެކު މިހަންގަޑުގެ ހަތާތައް އިތުރުކޮށް ހަންގަޑު ބޯކުރުމުގައިވެސް މިހޯމޯން ވަރަށް ބޮޑު ދައުރެއް އަދާ ކުރެއެވެ.\nމިހޯމޯނުގެ އިތުރުން ބަލިވެއިނުމުން ހަށިގަނޑަށް އިތުރު ވެގެންދާ ލެޔަކީވެސް ގުގުރި ދެމުމުގެ ފުރުޞަތު އިތުރު ކުރުމުގައި ވަރަށްބޮޑު ރޯލެއް އަދާކުރާއެއްޗެކެވެ. އެއީ ލޭގިނަވުމުން ހަންގަނޑުގެ ދަށުގައިވާ ލޭހޮޅިތަށް ފުރި ހަންގަނޑަށްބާރުވާގޮތް ވާތީއެވެ. މިގޮތަށް ވާއިރު ނޭފަތުގެ އެތެރޭގެ ހަންގަޑުގެ ދަށުގައި ހުންނަ ލޭހޮޅިތައް ފުއްޕުމުން މިހަންގަޑުވެސް ބޯވެފޮއްސިވާގޮތް ވެއެވެ.\nއަދި ހަށިގަނޑުބަރުވާ ބަރުވުމަކީވެސް މިކަމުގެ ފުރުޞަތު އިތުރު ކުރާ ކަމެކެވެ. އަދި މިއީ ނިދާއިރު ނޭވާލާން އުދަގޫކުރާ ކަމެކެވެ. އެއީ ހަށިގަނޑު ބަރުވާ ބަރުވުމުގައި ކަރާއި ނޭވާހޮޅީގައި ހަތާތައް ނުވަތަ ސެއްތަކާއި މަސްތައް އިތުރުކުރާތީއެވެ.\nއަޑުގަދަކޮށް ގިނައިން ގުގުރިދެމޭނަމަ ނިދީގައި ނޭވާނުލެވުމުގެ ބަލި (sleep apnea) ހުރުމަކީ އެކަށީގެންވާ ކަމެކެވެ. މިއީ ނިދީގައި ނޭވާހޮޅި ބެދުމުގެ ސަބަބުން ދިމާވާ ކަމެކެވެ. ނިދާއިރު އެތައްފަހަރަކު މިހެން ދިމާވުމަކީ ވެދާނެކަމެކެވެ. ކޮންމެ ރެއަކު 100އަށްވުރެ ގިނަފަހަރުވެސް މިހެން ދިމާވެދާނެއެވެ. ފިރިމީހާއަށް މާބަނޑުމީހާ އާދަޔާޚިލާފަށް އަޑުގަދަކޮށް ގުގުރިދަމައި ހަދާކަން އިހުސާސް ކުރެވޭނަމަ ޑޮކުޓަރަކަށް ދައްކައިގެން ފަރުވާ ހޯދިދާނެއެވެ.\nމިކަން ހައްލު ކުރާނި ކިހިނެއް؟\nނިދީގައި ގުގުރިދެމޭނަމަ އެކަން ހައްލުކުރަން އެންމެ ރަނަގަޅު ގޮތަކީ ނިދާއިރު އަރިއަކަށް އޮވެގެން ނިދަން އާދަ ކުރުމެވެ. އުއްޑުން އޮވެނިދުމަކީ ގުގުރި ދެމުން އިތުރުވާ ކަމެކެވެ. އަދި ނިދާއިރު ބޯލާކޮޅު އުސްކޮށްގެން ނިދާށެވެ. މިގޮތުން ބޯދަށަށް އިތުރު ބާލީހެއް ލެވިދާނެއެވެ. ހަމައެއާއި އެކު މަސްތުވާތަކެތި ބޭނުން ކުރުމާއި ދުންފަތުގެ އިސްތިއުމާލް ކުރުމާއި ނިދާބޭސް ބޭނުން ކުރުން މުޅިން ހުއްޓާލާށެވެ. މިހުރިހާ އެއްޗަކީވެސް ނިދުމުގައި ގުގުރި ދެމުމުގެ ފުރުޞަތު ބޮޑުކުރާ އެއްޗިއްސެވެ. އެއީ މިހުރިހާ އެއްޗިއްސަކީވެސް ނިދާއިރު ނޭވާހޮޅި ހިމަކުރުވާ އެއްޗިއްސެވެ. ވީމާ މާބަނޑު ދުވަސް ވަރު އެއްގޮތަކަށްވެސް މިއިން އެއްޗެއް ބޭނުން ކޮށްގެން ނުވާނެއެވެ. އަދި ގޭގައި ދުންފަތުގެ އިސްތިއުމާލު ކުރާމީހަކު އުޅޭނަމަވެސް ގޭގައި އެކަން ނުކުރުމަށް އެދޭށެވެ. އެއީ ދުންފަތުގެ އިސްތިއުމާލު ކުރާމީހެއްގެ ގާތުގައި ހުރުމަކީވެސް ދުންފަތުގަ ސަބަބުން ލިބޭ ހުރިހާ ގެއްލުމެއްގައި ހިއްސާވާ ކަމަކަށްވާތީއެވެ.\nމިހުރިހާ ކަމެއްގެ އިތުރުން ބަލިވެއިނުމުން ނިދީގައި ގުގުރި ދަމާމީހަކުނަމަ ކޮންމެހެން ބަރުވަންޖެހޭ މިންވަރަށްވުރެ އިތުރަށް ހަށިގަންޑު ބަރުވިޔަ ނުދީވޭތޯ ބަލާށެވެ. އެއީ ހަށިގަނޑު ބަރުވުމަކީވެސް ގުގުރިދެމުން އިތުރުވާ ކަމެކެވެ.


Minivan Championship gai mifaharu 57 team | Mihaaru\nމިދިޔަ އަހަރު އުރީދޫ ދިވެހި ޕްރިމިއާ ލީގުގައި ށ. މިލަންދޫ އާއި ކުޑަހުވަދޫ ކުޅުނު މެޗެއްގެ ތެރެއިން.-- ފޮޓޯ: ނިޝާން އަލީ/ މިހާރު\n23 ފެބުރުއަރީ 2018 - 11:08\nމިއީ މި މުބާރާތް ބާއްވަން ފެށި ފަހުން އެންމެ މަދުން ޓީމު ބައިވެރިވި ފަހަރެވެ. މިދިޔަ އަހަރުގެ މުބާރާތުގައި 81 ޓީމު ވާދަކުރި އެވެ.\nއެފްއޭއެމް އިން ރާއްޖޭގެ ހުރިހާ ރަށްތަކަށް ހުޅުވާލައިގެން ކުރިއަށްގެންދާ މި މުބާރާތް މި ފަހަރު ވެސް ކުރިއަށްދާނީ އަށް ޒޯން ހިމެނޭ ގޮތަށެވެ. މިއަހަރުގެ މުބާރާތުން ފުރުސަތުދީފައިވަނީ ކޮމިޝަނާ އޮފް ސްޕޯޓްސްގެ އޮފީހުގައި ރަޖިސްޓަރީ ކޮށްފައިވާ ޓީމުތަކަށެވެ.\nމި ފަހަރުގެ މުބާރާތުގައި ބައިވެރިވި ޓީމުތަކުގެ ތެރޭގައި މިދިޔަ އަހަރު މި މުބާރާތުގެ ސެމީ ފައިނަލުގައި ވާދަކޮށް ދިވެހި ޕްރިމިއާ ލީގުގައި ވާދަކުރި ށ. މިލަންދޫ ނުހިމެނެ އެވެ.\nއަތޮޅަކުން އެއް ޓީމު ބައިވެރިވެފައިވާނަމަ އެ ޓީމެއް ޒޯން ބުރަށް ހޮވޭނެ އެވެ. އެގޮތުން މިހާރު ޖާގަ ލިބިފައިވަނީ އދ. ފެންފުށްޓާއި، ވ. ފުލިދޫ އަދި ފުވައްމުލައް ސިޓީގެ ދޫޑިގަން ޓީމަށެވެ. އަދި ދ. އަތޮޅު ކުޑަހުވަދޫ މިދިޔަ އަހަރުގެ ގަދަ ހަތަރެއްގެ ތެރޭގައި ހިމެނުމުން އެ އަތޮޅުން ބައިވެރިވި އަނެއް ޓީމު ކަމަށްވާ މީދޫ ވަނީ ޒޯން ބުރަށް ގޮސްފަ އެވެ.\nމި ފަހަރުގެ މުބާރާތުގައި ވެސް އޮންނާނީ އަތޮޅު ބުރާއި ޒޯން ބުރަށް ފަހު ފައިނަލް ބުރެވެ. ފައިނަލް ބުރުގައި ކުޅޭނީ މިދިޔަ އަހަރުގެ ގަދަ ހަތަރު ޓީމާއި މި އަހަރުގެ އަށް ޒޯނުގެ ޗެމްޕިއަނުންގެ މެދުގަ އެވެ. ޕްރިމިއާ ލީގަށް ހޮވޭނީ މީގެ ތެރެއިން ގަދަ ހަތަރު ޓީމެކެވެ.\nއަންނަ މަހު ތިން ވަނަ ދުވަހު މުބާރާތް ފަށާނީ ހދ. އަތޮޅުންނެވެ. މި ފަހަރު އެންމެ ގިނަ ޓީމު ވާދަކުރަނީ މި އަތޮޅުންނެވެ. ދެ ގްރޫޕަަކަށް ބަހާލައިގެން މި އަތޮޅު މެޗުތައް ކުރިއަށްދާއިރު، ހަނިމާދޫ ގުރޫޕްގައި ހިމެނެނީ ހަނިމާދޫ، ނެއްލައިދޫ، ފިނޭ އަދި ނޮޅިވަރަމް އެވެ. ކުޅުދުއްފުށީ ގްރޫޕްގައި ހިމެނެނީ ކުޅުދުއްފުށި، ނޮޅިވަރަންފަރު، ކުމުންދޫ އަދި ކުރިނބީ އެވެ.\n* ޒޯން 1: ހއ. (އިހަވަންދޫ، ދިއްދޫ، މުރައިދޫ) ހދ. (ހަނިމާދޫ، ނެއްލައިދޫ، ކުޅުދުއްފުށި، ކުމުންދޫ، ކުރިނބީ، ނޮޅިވަރަމް، ނޮޅިވަރަންފަރު، ފިނޭ)\n* ޒޯން 2: ށ. (ފޯކައިދޫ، ފުނަދޫ، ފޭދޫ) ނ (މާޅެންދޫ، މަނަދޫ)\n* ޒޯން 3: ރ. (މީދޫ، އުނގޫފާރު، އިންނަމާދޫ، އަލިފުށި) ބ. (އޭދަފުށި، ފެހެންދޫ) ޅ. (ނައިފަރު، ހިންނަވަރު)\n* ޒޯން 4: ކ. (ހިންމަފުށި، ގުރައިދޫ، މާފުށި، ހުރާ، ގުޅި)، އއ. (މާޅޮސް)، އދ. (ފެންފުށި)\n* ޒޯން 5: ވ. (ފުލިދޫ) މ. (މުލި، މުލަށް، ވޭވަށް، މަޑުއްވަރީ) ފ. (ނިލަންދޫ، މަގޫދޫ) ދ (ކުޑަހުވަދޫ، މީދޫ)\n* ޒޯން 6: ގއ. (ކޮނޑޭ، ވިލިނގިލި) ގދ. (ތިނަދޫ، މަޑަވެލި، ހޯނޑެއްދޫ)\n* ޒޯން 7: ތ. (ތިމަރަފުށި، ވިލުފުށި، ބުރުނި، ވަންދޫ، މަޑިފުށި) ލ. (މާބައިދޫ، ކުނަހަންދޫ)\n* ޒޯން 8: ސ. (ހިތަދޫ، ފޭދޫ، މަރަދޫ، މަރަދޫ ފޭދޫ) ޏ. (ދޫނޑިގަން)


ނިޝާން އިއްޒުއްދީން އިއްޒަތް ސޯދުބެ އާއި އަހުމަދު އާދަމް އަށް – Haftha\nނިޝާން އިއްޒުއްދީން އިއްޒަތް ސޯދުބެ އާއި އަހުމަދު އާދަމް އަށް\nދިވެހި ދައުލަތުގެ ދެވަނަ އަށް އެންމެ މަތީ އިއްޒަތް، ދިވެހި ދައުލަތުގެ ނިޝާން އިއްޒުއްދީން އިއްޒަތުގެ ވެރިކަމުގެ ލަގަބު އަހްމަދު އާދަމާއި އަބްދުﷲ ޟާދިގު (ސޯދުބެ) އަށް އަރުވައިފިއެވެ.\nދަރުބާރުގޭގައި މިރޭ ބޭއްވި ގައުމީ ދުވަހުގެ ޖަލްސާގައި ދޮންބަންޑާރައިންނަށް ނިސްބަތްވެވަޑައިގަންނަވާ، ނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބު، އެ ދެބޭފުޅުންނަށް އެރުވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހެވެ.\nނިޝާން އިއްޒުއްދީން އިއްޒަތުގެ ވެރިކަމުގެ ލަގަބު ލިބިވަޑައިގެންނެވި ހ. އާމުލީގެ، އަބްދުﷲ ޞާދިގު (ސޯދުބެ) އަކީ އަދަބިއްޔާތުގެ ފަންނުން ހާއްސަ، ބަހުގެ އަދީބެއްގެ ގޮތުގައި ފާހަގަކޮށްލެވޭ ބޭފުޅެކެވެ.\nއެގޮތުން އެންމެ އަށް އަހަރުގައި ޅެންވެރިކަމަށް ނުކުމެވަޑައިގެން ސޯދުބެ ވަނީ ފާހަގަކޮށްލެވޭ ޅެންތަކަކާއި ލަވަތަކަކާއި ރައިވަރު އަދި ބަނދިތަކެއް ވެސް ހައްދަވައިފައެވެ.\nއަދި ތާރީހީ ގިނަ ހޯދުންތަކެއް ހޯއްދަވައި، އެކަމާ ގުޅޭ ލިޔުންތައް ވެސް ލިޔުއްވާފައިވާ ސޯދުބެ އަކީ ތައުލީމީ ދާއިރާގައި ވެސް މަސައްކަތް ކުރެއްވި އަދި އެތައް މުދައްރިސުންތަކެއްގެ މުދައްރިސެކެވެ.\nސަރުކާރަށް 55 އަހަރަށް ވުރެ ދިގު މުއްދަތަކަށް ހިދުމަތްކުރެއްވި ސޯދިބެ މިހާރު ވެސް އަދަބިއްޔާތަށް ދަނީ ހިދުމަތް ކުރައްވަމުންނެވެ. އަދި އެކި ދާއިރާތަކުން އާންމު ހިދުމަތުގެ ހިތްވަރު ދިނުމުގެ އިނާމު ހާސިލްކުރައްވާފައިވެއެވެ.\nނިޝާން އިއްޒުއްދީން އިއްޒަތުގެ ވެރިކަމުގެ ލަގަބު ލިބިވަޑައިގެންނެވި ހ. ހިކަރި، އަހްމަދު އާދަމަކީ އިންޖިނިއަރިންގެ ދާއިރާގައި ފާހަގަކޮށްލެވޭ ބޭފުޅެކެވެ. އެގޮތުން އިނގިރޭސިވިލާތުން ކިޔަވައިވިދާޅުވުމަށްފަހު ސަރުކާރުގެ އިންޖިނިއަރިން ޑިޕާޓްމަންޓްގައި މުހިންމު މަސައްކަތްތަކެއް އޭނާ ވަނީ ކުރައްވައިފައެވެ.\nއަދި އަހުމަދު އާދަމަކީ އާންމު ހިދުމަތުގެ ގައުމީ އިނާމު ތައާރަފުކުރެއްވުމަށްފަހު އެ އިނާމު އެންމެ ފުރަތަމަ ލިބިވަޑައިގެންނެވި ބޭފުޅުންގެ ތެރޭގައި ހިމެނިވަޑައިގަންނަވާ ބޭފުޅެކެވެ.


މުއިއްޒު އަކީ މާލޭ ރައްޔިތުންނަށް ޗޮއިސެއް ނޫން: އީވާ | Sandhaanu\nމުއިއްޒު އަކީ މާލޭ ރައްޔިތުންނަށް ޗޮއިސެއް ނޫން: އީވާ\nކުރީގެ ހައުސިން މިނިސްޓަރު ޑރ.މުޙައްމަދު މުއިއްޒު އަކީ މާލޭ ރައްޔިތުންނަށް މާލޭ ސިޓީގެ މޭޔަރު ކަމަށް ޗޮއިސެއް ނޫން ކަމަށް އެމްޑީޕީ ރައީސް ނަޝީދުގެ ދެބެއިންދެދަރި ކޮށްކޯފުޅު އީވާ އަބްދުﷲ ވިދާޅުވެއްޖެއެވެ.\nއީވާ މިމޭރުމުން ވިދާޅުވީ އެމްޑީޕީގެ “ރަށްވެހިފަތިސް” ކެމްޕެއިންގެ ތެރެއިން މިއަދު ގަލޮޅުގައި ބޭއްވި ކަންމަތީ ބައްދަލުވުމުގައި ޑރ. މުއިއްޒަށް ފާޑުވިދާޅުވެ ވާހަކަފުޅުދައްކަވަމުންނެވެ.\nއީވާ ވިދާޅުވީ އެކަމަނާގެ އެމްޑީޕީގައި ޝަކުވާތައް އަބަދުވެސް ހުންނާނެ ކަމަށާއި އެގޮތުން އެޕާޓީ އަކީ އެކަކު އަނެކަކަށް ޝަކުވާކޮށްގެން އަދި ފިސާރި ޒުވާބުކޮށްގެން ކުރިއަރަމުންދާ ޕާޓީއެއް ކަމަށެވެ. އެއީ އެމްޑީޕީގެ ޒާތުގައިވެސް ހުންނަ ގޮތެއްކަމަށާއި ނަމަވެސް އެކަންކަމަށް ވަގުތު ހުސްކުރާ ވަރަށްވުރެ ވަގުތު މިހާރު ކުޑަތަންވެފައިވާއިރު އެންމެން ވެސް މިހާރު ތައްޔާރުވާންވީ ވޯޓު ދޭން ކަމަށް އީވާ ވިދާޅުވިއެވެ.\nއީވާ އެ އިޝާރަތް އެކުރަށްވަނީ އެމްޑީޕީގެ އިއްސަފުގައި މަސައްކަތްކުރެއްވި ފުރަހަނި ޝުއެއިބު ޑރ. މުއިއްޒަށް މިލޯކަލް އިންތިޚާބުގައި މާލޭ މޭޔަރުކަމަށް ހޮވުމަށް ވަޢުދުވެ ކުރަށްވައި ކުރަމުންގެންދަވާ “ނޯގޯތި ނޯވޯޓް” ކެމްޕޭނުގެ ހަރަކާތުގެ ވާހަކަމަށް ގިނަބަޔަކު ދެކެއެވެ.\n“އަޅުގަނޑުމެންނަށް އެބަ އިނގޭ އިދިކޮޅުގައި ހުރީ މުއިއްޒުކަން. އެއީ އެމްޑީޕީ އަށް ނުވަތަ މާލޭ ރައްޔިތުންނަށް ޙަގީގަތުގައި އެއްވެސް ޙާލެއްގައި އެއީ ޗޮއިސެއް ނޫންކަމަށް ވިދާޅުވިއެވެ.\nވޯޓަށް ވަގުތު ކުޑަތަންވެފައިވާއިރު ތިލަފަތަށް ވޯޓު އަޅަން އެންމެން ކައިރީގައި ވެސް ބުނެ، ވޯޓުލާން ނިކުންނަން އެންމެންނަށް ވެސް ބާރު އެޅުމަށް ވެސް އީވާ ވަނީ ގޮވާލައްވާފައެވެ.\nމާލޭގެ މޭޔަރުކަމަށް އެމްޑީޕީގެ ފަރާތުން ވާދަކުރައްވަނީ އަނަސް އަބްދުލް ސައްތާރާއި އާއި ޕީޕީއެމްގެ ފަރާތުން ކުރީގެ ހައުސިން މިނިސްޓަރު ޑރ. މުއިއްޒުގެ އިތުރުން އަމިއްލަ ގޮތުން ވާދަކުރަށްވާ އުސްތާޒު އަލްހާން ފަހުމީ އެވެ.\nއިތުރު ޕެންޑަމިކް ގޭބަނަދަކަށް ނުގޮސްފިނަމަ ކައުންސިލް އިންތިހާބު އޮންނާނީ މި މަހުގެ 10 ވަނަ ދުވަހުގައި ކަމުގައިވަނީ ހަމަޖައްސާފައެވެ.\nހައިދަރުބެ އޭޕްރިލް 6, 2021 At 12:13 ޕމ\nއެއްވެސް ތަޖުރިބާއެއް ނެތް މަގުމަތީ ސީދާ ސަކަރާތްޖަހާ ކުދިންކޮޅަކަށް ވެރިކަން ލިބުމުން ވިގޮތް ވަރަށް ސާފުކޮށް މިއޮތީފެނިފާ. ވެރިކަމާއި ޙަވާލުވީ ހިންނަވަރު ސޯލިޙު ރައީސް. ނަމަވެސް ބަސްބުނެ ގަދަފައިވިއްދާ ހުރިހާ އެންމެނަށް ގޮންޖަހައި ވެރިކަމުގެ ހުރިހާ އަމްރުމަޢުރޫފް ހިންގަނީ އެމީހުންގެ ޕާޓީގެ ރައިސް ނަޝީދު. ދެން އާނަސްއަށް ވޯޓްދީގެން ވާނެ ކަމެއް ނޯންނާނެ ކަން ކަށަވަރެއްނޫންތޯއެވެ.\nމިފަހަރު މާލޭ ރައްޔަތުންގެ ގެއްލިފައިވާ އަބުރާ ކަރާމާތް ހޯދުމަށް އަދި މާލޭ ރައްޔަތުންގެ “ނޯގޯތި ނޯވޯޓް” ގެ ޝިއާރުގެ ދަށުން މާލޭ ރައްޔްތުންގެ އުންމީދުކަމުގައި ޑރ. މުއިއްޒު މިވަނީ ނިންމިފައެވެ.\nއީވާއާއި އޭނާގެ ބޭބެ ނަޝީދު (އަންނި) ރީދޫހުން ޖެހިގެން އެޑްމިޓް ކުރިއަސް މާލޭ މޭޔަރުކަމަށް ޑރ. މުޢިއްޒު އެވަނީ ތުރަވެފައެވެ. #ނަވެސްމުއިއްޒު\nސަންދާނު އަހަންމައިދީ އޭޕްރިލް 6, 2021 At 12:50 ޕމ\nޑރ. މުއިއްޒު ބެސްޓް. މިފަހަރު ކަރުމަޅި ފަތިސް އަށް ވެރީސޮރީއޭ ބުނަންޖެހުނީ. ސޮރީ. މޭޔަރު ކަމަށް މިފަހަރު ޑރ. މުއިއްޒު


" ލާލް ސިން ޗައްޑާ" ޕްރޮޑިއުސަރުންގެ ލިސްޓަށް ޝާހުވެސް " ލާލް ސިން ޗައްޑާ" ޕްރޮޑިއުސަރުންގެ ލިސްޓަށް ޝާހުވެސް\n" ލާލް ސިން ޗައްޑާ" ޕްރޮޑިއުސަރުންގެ ލިސްޓަށް ޝާހުވެސް\nއާމިރުހާން އުފަންދުވާއި ދިމާކޮށް އޭނާގެ އާ ފިލްމު އިއުލާންކުރުމާއި އެކު ގިނަ ބަޔަކު ތިބީ އެ ފިލުމު ނުކުންނާނެ ދުވަހެއްގެ އިންތިޒާރުގައެވެ. " ލާލް ސިން ޗައްޑާ" ގެ ނަމުން ނަންދީފައިވާ މި ފިލުމަކީ 1994 ވަނަ އަހަރު އެތައް އޮސްކާ އެވޯޑްތަކެއް އުފުލާލި ކާމިޔާބު ހިޓް "ފޮރެސްޓް ގަމްޕް" ގެ ހިންދީ ރީމޭކެވެ.\nޓޮމް ހޭންކްސްގެ ރޯލުން އާމިރު ފެނިގެންދާނެ މި ފިލަމާއި އެކު ފިލްމުގެ ވާހަކަތައް މިވަނީ މީޑިއާތަކުގެ ފަލަ ސުރުހީތަކަށް އަރާފައެވެ. އާމިރާއި އެކު މި ފިލުމުން ދެން ފެނިގެންދާނީ ކާރީނާ ކަޕޫރުއެވެ.\nމި ފިލްމުގެ ވާހަކަތަކަށް އެންމެ ފަހުން އިތުރުވީ މަޝްހޫރު އެކްޓަރ ޝާހުރުކްހާންގެ ފިލްމް ކުންފުނި ރެޑް ޗިލީޒް މި ފިލްމްގެ ޕްރޮޑިއުސަރުންގެ ލިސްޓްގައި ހިމެނު ވާހަކައެވެ.\n" ލާލް ސިންގް ޗައްޑާ" ގެ ނަން އާމިރު ވާނީ އޭނާގެ ޓްވިޓަ މެދުވެރިކޮށް ފޭނުންނަށް ދައްކާލާފައެވެ. ފިލްމުގެ ނަން އާމިރު ދައްކާލީ ފިލްމުގެ ލަވައެއްގެ ތަންކޮޅަކާއި އެކުއެވެ. އާމިރުގެ ޓްވީޓްގައި ބުނެފައިވަނީ ވާހަކައިގައި އަހަރެން ހިމެނޭ ބާ އެވެ.\nމި ޓްވީޓާއި އެކު ޝާހުރުކްހާން އާމިރުގެ ފިލްމްގެ ޕްރޮޑިއުސަރުންގެ ލިސްޓްގައި ހިމެނުނުކަން ހާމަކުރުމުގެ ގޮތުން ކުރި ޓްވީޓެއްގައި ބުނެފައިވަނީ އާ ވާހަކައިގައި އަހަރެން ވޭ މިހެންނެވެ. އަދި ފިލްމުގެ މަސައްކަތުގައި ބައިވެރިވުމުގެ ފުރުސަތު ލިބުނީތީ ފަހްރުވެރިވާކަމަށްވެސް ޝާހުރުކް ބުނެފައިވެއެވެ.\nއާމިރު ހާންގެ " ލާލް ސިންގް ޗައްޑާ" ޑައިރެކްޓް ކުރަނީ އާމިރު ފެނިގެން ދިޔަ ސުޕަސްޓަރގެ ވެސް ޑައިރެކްޓަރ އަދުވެއިތް ޗަންދަން އެވެ. މި ފިލްމު ސިނަމާތަކަށް އަންނާނީ އަންނަ އަހަރު ކްރިސްމަސްއާއި ދިމާކޮށެވެ.


Covid-19: resort thakugai 186 active cases,, ginaee staffun - vNews.mv\nއޮބްލޫ ސެލެކްޓް ސަންގެލި ރިސޯޓް\nކޮވިޑް-19: ރިސޯޓްތަކުގައި 186 އެކްޓިވް ކޭސް، ގިނައީ ސްޓާފުން\nމަރްޔަމް ލީން 21 January 2021, 12:50\nރާއްޖޭގެ ރިސޯޓްތަކުގައި ކޮވިޑް-19 ގެ 186 އެކްޓިވް ކޭސް މިވަގުތު އުޅޭކަމަށް ހެލްތް އެމެޖެންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފިއެވެ.\nއެޗްއީއޯސީއިން ރޭ ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާން ޑރ. ފާތިމަތު ނަޒްލާ ރަފީގް ވިދާޅުވީ މިވަގުތު6ރިސޯޓެއްގައި އެކްޓިވް ކޭސް އެބައުޅޭ ކަމަށެވެ.\nއެގޮތުން އޮޅުވެލި ރިސޯޓުން ޖުމްލަ 78 ކޭސް ފެނިފައިވާ ކަމަށާއި އިއްޔެ އެކަނިވެސް އެރިސޯޓުން 14 ކޭސް ފެނިފައިވާކަމަށް ޑރ. ނަޒްލާ ވިދާޅުވިއެވެ.\nމީގެއިތުރުން އޮބްލޫ ސެލެކްޓް ސަންގެލީގައި 70 ޕޮޒިޓިވް ސްޓާފުން ފެނިފައިވާކަމަށް ޑރ. ނަޒްލާ ވިދާޅުވިއެވެ. މި 70 މީހުންގެ އިތުރަށް 65 ކޮންޓެކްޓުން އެ ރިސޯޓުގައި އެބަތިތި ކަމަށްވެސް ޑރ. ނަޒްލާ ވިދާޅުވިއެވެ.\nއަނަންތަރަ ކިހަަވަކުން5ކޭސް ފެނިފައިވާއިރު މީގެތެރެއިން4ކޭސް ފެނިފައިވަނީ އިއްޔެ ކަމަށްވެސް ޑރ. ނަޒްލާ ވިދާޅުވިއެވެ\nއިރުވެލި ރިސޯޓުން5ކޭސް ފެނިފައިވާއިރު، އެރަށުން ބަލީގެ އަލާމާތްތައް ހުރި ދެމީހަކު ފެނިގެން ނެގި ރެންޑަމް ސާމްޕަލްތަކުގެ ތެރެއިން އިއްޔެ އެކަކު ޕޮޒިޓިވްވެފައި ވެއެވެ. އެރިސޯޓުގައި ރެންޑަމް ސާމްޕަލްތައް އަދިވެސް ނަގަމުންދާކަމަށް ޑރ. ނަޒްލާ ވިދާޅުވިއެވެ.\nމީގެއިތުރުން ރެސިޑެންސް މޯލްޑިވްސްގައި ޖުމްލަ 14 މީހަކު ޕޮޒިޓިވް ކޭސަސްގެ ގޮތުގައި އެބަތިބި ކަމަށާއި، އަދާރަން ކްލަބް ރަންނާޅި ރިސޯޓުގައި 13 މީހުން ޕޮޒިޓިވްވެފައި ވެއެވެ.\n"ރިސޯޓްތަކުގެ ކޭސަސްތަކާއި ގުޅިގެން ހަމަ ސިމްޓަމެޓިކް މީހުން ހޯދުމާއި، ބަލީގެ އަލަމާތްތައް ހުރި މީހުން ހޯދައި، އެމީހުންގެ ސާމްޕަލް ނެގުމާއި، ކޮންޓެކްޓުން ޓްރޭސްކޮށްފަ ކޮންޓެކްޓުންގެ ސާމްޕަލް ނެގުމާއި އަދި އޭގެއިތުރަށް ރިސޯޓުގެ ރެންޑަމް ސާމްޕަލް ނެގުންވެސް ކުރިޔަށްދޭ. މިގޮތުން މި ރިސޯޓްތަކުގެ އިތުރު ކޭސްތައް އައިޑެންޓިފައި ކުރެވެމުން މިދަނީ."\nހެލްތް އެމެޖެންސީ އޮޕަރޭޝަން ސެންޓަރު (އެޗްއީއޯސީ) ގެ ތަރުޖަމާން ޑރ. ފާތިމަތު ނަޒްލާ ރަފީގް\nޑރ. ނަޒްލާ ވިދާޅުވީ ކޮންމެ ރިސޯޓެއްވެސް ވަކި ވަކިން މޮނިޓަރ ކުރަމުންދާ ކަމަށާއި، ކޮންމެ ރިސޯޓަކަށްވެސް ވަކިވަކިން އެ ރިސޯޓެއްގެ ހަލަތާއި ގުޅިގެން އަޅަންޖެހޭ ފިޔަވަޅުތަކުގެ މައުލޫމާތުތައް ދެމުންދާ ކަމަށެވެ.